ജസ്‌നയുടെ തിരോധാനം: പൊലീസ് പരിശോധനയെക്കുറിച്ച് പിതാവിന്റെ പ്രതികരണം – Chandrika Daily\nBy chandrika Friday June 22, 2018 11:37 am\nജസ്‌നയുടെ തിരോധാനം: പൊലീസ് പരിശോധനയെക്കുറിച്ച് പിതാവിന്റെ പ്രതികരണം\nപത്തനംത്തിട്ട: കാണാതായി 90 ദിവസത്തോളം പിന്നിട്ടിട്ടും ജസ്‌ന മരിയ ജെയിംസിനെക്കുറിച്ച് ഇതുവരെയും കൃത്യമായ വിവരം അന്വേഷണ സംഘത്തിന് ലഭിച്ചിട്ടില്ല. ജസ്‌നയുടെ പിതാവിന്റെ വീട്ടില് പരിശോധന നടത്തിയും പൊലീസ്…\nപത്തനംത്തിട്ട: കാണാതായി 90 ദിവസത്തോളം പിന്നിട്ടിട്ടും ജസ്‌ന മരിയ ജെയിംസിനെക്കുറിച്ച് ഇതുവരെയും കൃത്യമായ വിവരം അന്വേഷണ സംഘത്തിന് ലഭിച്ചിട്ടില്ല. ജസ്‌നയുടെ പിതാവിന്റെ വീട്ടില് പരിശോധന നടത്തിയും പൊലീസ് കേസില് നിര്‍ണായക നീക്കം നടത്തിയിരുന്നു. എന്നാല് മകള് തിരിച്ചുവരും എന്ന പ്രതീക്ഷയിലാണ് ജസ്‌നയുടെ കുടുംബം.\nമകള് എവിടെയെങ്കിലും മാറി നില്‍ക്കുന്നതോ ആരെങ്കിലും മാറ്റിനിര്‍ത്തിയതോ ആയിരിക്കുമെന്നും അവള് തിരിച്ചുവരുമെന്ന് പ്രതീക്ഷിക്കുന്നതായും പിതാവ് ജെയിംസ് പറഞ്ഞു.\nസംസ്ഥാനത്തിന് പുറത്തേക്ക് നടത്തിയ അന്വേഷണത്തിലും ജസ്‌നയെക്കുറിച്ച് വിവരം ലഭിക്കാതായതോടെയാണ് ഇന്നലെ ജെയിംസിന്റെ നിര്‍മാണ സ്ഥാപനം പാതി പണി തീര്‍ത്ത വീടിനുള്ളിലും പൊലീസ് അന്വേഷണം നടത്തിയിരുന്നു. എന്നാല് പൊലീസിന്റെ പരിശോധനയില് അസംതൃപ്തിയില്ലെന്നും നുണ പരിശോധനക്കു വരെ തയാറാണെന്നും ജെയിംസ് വ്യക്തമാക്കി.\nതാന് നിര്‍മിക്കുന്ന കെട്ടിടത്തിലും വീട്ടിലും എന്തിനാണ് പരിശോധന നടത്തുന്നതെന്ന് മനസ്സിലാകുന്നില്ല. ജസ്‌നയെക്കുറിച്ച് വിവരങ്ങള് അറിയാവുന്നവര്‍ക്ക് രഹസ്യമായി അക്കാര്യം അറിയിക്കാന് മുക്കൂട്ടുതറയിലും ജസ്‌ന പഠിച്ച കാഞ്ഞിരപ്പള്ളി കോളജിലുമടക്കം പൊലീസ് പെട്ടികള് സ്ഥാപിച്ചിരുന്നു. അന്വേഷണം അതില് ലഭിച്ച വിവരങ്ങളുടെ അടിസ്ഥാനത്തിലായിരിക്കാനാണ് സാധ്യത. മകളെ കാണാതായതിനെത്തുടര്‍ന്ന് പല കോണുകളില് നിന്നും മാനസിക പീഡനം അനുഭവിക്കുന്നുണ്ട്. ജെസ്‌ന മടങ്ങിയെത്തുമ്പോള് അതെല്ലാം മാറും. പൊലീസ് അന്വേഷണത്തില് ഫലമില്ലാതെ വന്നപ്പോഴാണ് സിബിഐ അന്വേഷണം ആവശ്യപ്പെട്ടതെന്നും ജെയിംസ് പറഞ്ഞു. എന്നാല് മകളെ ആരായിരിക്കും മാറ്റി നിര്‍ത്തിയിരിക്കുന്നത് എന്ന ചോദ്യത്തിന് കൃത്യമായ മറുപടി ജെയിംസ് നല്‍കിയിട്ടില്ല. തന്റെ നിര്‍മാണമേഖലയിലെ വളര്‍ച്ച കണ്ട് ആരെങ്കിലും ചെയ്തതാണോ എന്ന സംശയവും ജെയിംസ് മുന്നോട്ടുവെക്കുന്നുണ്ട്. ഇക്കാര്യം താന് പൊലീസിനോട് പറഞ്ഞിട്ടുണ്ടെന്നും നിലവില് തനിക്കാരും ശത്രുക്കളില്ലെന്നും ജെയിംസ് വ്യക്തമാക്കി.\nജസ്‌നയുടെ തിരോധാനത്തിനു ശേഷം ജെയിംസിനും കുടുംബത്തിനുമെതിരായ ആരോപണങ്ങളെ അദ്ദേഹം തള്ളി. ജസ്‌നയെ കാണാതായതിനു ശേഷം വീട് നവീകരിച്ചു എന്ന ആക്ഷേപം ഉയര്‍ന്നിരുന്നു. വീടിന്റെ വാസ്തു പ്രശനം തീര്‍ക്കുക മാത്രമാണുണ്ടായത്. ഭാര്യയുടെ അകാലമരണത്തിനും മകളുടെ തിരോധാനത്തിനും പിന്നാലെ ചില അടുപ്പമുള്ളവരുടെ നിര്‍ദേശപ്രകാരമാണ് ഇതെന്നും ജെയിംസ് പറഞ്ഞു.\nCategories: Culture, More, Views Tags: james, jasna missing


'പ്രചരിച്ചതൊന്നും സത്യമല്ല': വിവാഹ മോചന വാര്‍ത്തയില് പ്രതികരണവുമായി നടി രംഭ•ഇ വാർത്ത | evartha\n‘പ്രചരിച്ചതൊന്നും സത്യമല്ല’: വിവാഹ മോചന വാര്‍ത്തയില് പ്രതികരണവുമായി നടി രംഭ\nevartha Desk August 11, 2017, 4:37 pm August 11, 2017\nഅടുത്തകാലത്ത് ഏറെ പ്രചരിച്ച വാര്‍ത്തയായിരുന്നു സര്‍ഗം എന്ന ചിത്രത്തിലൂടെ മലയാളി പ്രേക്ഷകരുടെ മനസ്സില് ഇടം നേടിയ നടി രംഭയുടെ വിവാഹമോചനവുമായി ബന്ധപ്പെട്ട ഊഹാപോഹങ്ങള്. രംഭ ഭര്‍ത്താവുമായി പിരിഞ്ഞ് ജീവിക്കുകയാണെന്നും ഇടയ്ക്ക് ഒത്തു തീര്‍പ്പിന് ശ്രമിച്ചുവെന്നും ഒന്നിച്ച് ജീവിക്കണമെന്നാവശ്യപ്പെട്ട് നടി കോടതിയെ സമീപിച്ചു എന്നുമൊക്കയായിരുന്നു വാര്‍ത്തകള്. എന്നാല് വാര്‍ത്ത നിഷേധിച്ച് താരം തന്നെ രംഗത്ത് വന്നിരിക്കുകയാണിപ്പോള്\nതാന് വിവാഹ മോചിതയായി എന്ന രീതിയില് പ്രചരിച്ച വാര്‍ത്തകളൊന്നും തന്നെ സത്യമല്ലെന്നാണ് രംഭ പ്രതികരിച്ചത്. ആരാണ് ഇത്തരം വാര്‍ത്തകള് പ്രചരിപ്പിക്കുന്നതിന് പിന്നിലെന്ന് അറിയില്ല. താനും ഭര്‍ത്താവുമായി യാതൊരു പ്രശ്‌നവുമില്ലെന്നും ഭര്‍ത്താവിനും കുട്ടികള്‍ക്കുമൊപ്പം താന് സുഖമായി ജീവിക്കുന്നുവെന്നും രംഭ പറഞ്ഞു.\n‘വിവാഹം കഴിഞ്ഞ നടിമാര് അഭിനയിക്കുമ്പോഴും ഭര്‍ത്താവിനൊപ്പമല്ലാതെ ഏതെങ്കിലും പൊതുചടങ്ങുകളില് പങ്കെടുക്കുമ്പോഴും ഇത്തരം ഗോസിപ്പുകള് പതിവാണ്. സിനിമാക്കാരുടെ വിവാഹമോചന വാര്‍ത്തകള്‍ക്ക് ഒരുപാട് വായനക്കാരുമുണ്ട്. എന്നാല് എന്റെ വിവാഹമോചന വാര്‍ത്തകളില് ഒരു കഴമ്പുമില്ല. എന്റെ സഹോദരന്റെ വിവാഹമോചനവും ആരൊക്കെയോ എന്റെ പേരില് അവതരിപ്പിച്ചു.\nവീട്ടമ്മയുടെ വേഷത്തില് എന്നെ തളച്ചിടാന് എന്റെ ഭര്‍ത്താവിന് ആഗ്രഹമില്ലായിരുന്നു. കാനഡയില് ബിസിനസ് കാര്യങ്ങള് നോക്കി നടത്താന് ഞാനും വേണമെന്ന് അദ്ദേഹത്തിന് വാശിയായിരുന്നു. അദ്ദേഹം എന്നെ എല്ലാത്തിനും പ്രാപ്തയാക്കി. ജീവിതത്തില് പല പ്രയാസങ്ങളിലൂടെയും കടന്നുപോകും,കരിയറില് കയറ്റിറക്കങ്ങള് ഉണ്ടാകും. എന്നാല് അത്യന്തികമായി എല്ലാം സന്തോഷമാകും എന്ന് വിശ്വസിക്കാനാണ് എനിക്കിഷ്ടമെന്നും നടി രംഭ പറഞ്ഞു.\nരംഭയുടെ ഭര്‍ത്താവ് ഇന്ദിരന് പത്മനാഭന് കാനഡയില് ബിസിനസ്സുകാരനാണ്. 2010 ലാണ് ഇവര് വിവാഹിതരായത്. ഭര്‍ത്താവിനെ ബിസിനസ്സില് സഹായിക്കുന്നതിനായി രംഭയും ഏറെ നാള് വിദേശത്തായിരുന്നു. ഈ സമയത്താണ് നുണക്കഥകള് പ്രചരിച്ചത്. രംഭഇന്ദ്രന് ദമ്പതികള്‍ക്ക് രണ്ട് പെണ്‍കുട്ടികളാണ്.


By പൊളിറ്റിക്കല് ഡെസ്ക് • 21/10/2019 at 2:26PM\nചീഫ് ജസ്റ്റിസ് രഞ്ജന് ഗൊഗോയ്യുടെ നേതൃത്വത്തിലുള്ള അഞ്ചംഗ ഭരണഘടനാ ബെഞ്ച് തുടര്‍ച്ചയായ 40 ദിവസമാണ് ബാബറി മസ്ജിദ് പൊളിച്ച ഭൂമിയുടെ ഉടമസ്ഥാവകാശ കേസില് വാദം കേട്ടത്.\nഅയോധ്യയിലെ ബാബറി മസ്ജിദ് - രാജന്മഭൂമി തര്‍ക്കത്തില് സുപ്രീംകോടതിയില് നടന്ന 40 ദിവസത്തെ മാരത്തോണ് വാദം ഇന്ത്യന് ജുഡീഷ്യറിയുടെ ചരിത്രത്തില് ദൈര്‍ഘ്യമേറിയ രണ്ടാമത്തെ വാദമാണ്. ചീഫ് ജസ്റ്റിസ് രഞ്ജന് ഗൊഗോയ്, ജസ്റ്റിസുമാരായ എസ്എ ബോബ്ദെ, ഡി വൈ ചന്ദ്രചൂഡ്, അശോക് ഭൂഷണന്, എസ് എ നസീര് എന്നിവര് ഉള്‍പ്പെട്ട ഭരണഘടനാ ബെഞ്ച് ഒക്ടോബര് 16 വരെ വാദം കേട്ടു. അധികവാദം എഴുതി നല്‍കാന് മൂന്ന് ദിവസം കൂടി സമയം അനുവദിച്ചു. ചീഫ് ജസ്റ്റിസ് രഞ്ജന് ഗൊഗോയ് വിരമിക്കുന്നതിന് മുമ്പ് കേസില് വിധി പറയും.\n1992 ഡിസംബര് ആറിന് അക്രമാസക്തരായ ഹിന്ദുത്വ കര്‍സേവകരാണ് നാല് നൂറ്റാണ്ടിലേറെ പഴക്കമുണ്ടായിരുന്ന ബാബറി മസ്ജിദ് പൊളിച്ചുമാറ്റിയത്. മസ്ജിദ് സ്ഥിതി ചെയ്ത 2.77 ഏക്കര് ഭൂമി രാംലല്ല, നിര്‍മോഹി അഖാഡ, സുന്നി വഖഫ് ബോര്‍ഡ് എന്നിവര്‍ക്ക് തുല്യമായി വീതിച്ച് നല്‍കി 2010 സെപ്തംബറില് അലഹാബാദ് ഹൈക്കോടതി ഉത്തരവിട്ടു. ഇത് ചോദ്യം ചെയ്തുള്ളതാണ് സുപ്രീംകോടതിയിലെ അപ്പീല്.\nഹൈക്കോടതി വിധി പ്രകാരം ഭൂമിയുടെ മൂന്നില് രണ്ട് ഭാഗവും ലഭിച്ചത് ഹിന്ദുക്കള്‍ക്കായിരുന്നു. ഒരുഭാഗം മാത്രം മുസ്ലിങ്ങള്‍ക്കും. മൂന്ന് കക്ഷികളും അപ്പീലുമായി സുപ്രീം കോടതിയിലെത്തി. ഇവര്‍ക്കായി വ്യത്യസ്ത 14 അപ്പീലുകളിലാണ് സുപ്രീംകോടതി വാദം കേട്ടത്.\nഅയോധ്യ കേസ് എന്നത് ഇന്ത്യാ ചരിത്രത്തിൽ വളരെ ശ്രദ്ധേയമായ ഒന്നാണ്. നിയമ ചരിത്രത്തിൽ മാത്രമല്ല, ഇന്ത്യയുടെ നീതിന്യായ സംവിധാനം, രാഷ്ട്രീയ, സാമൂഹിക മേഖലകളിലും അലയൊലികൾ സൃഷ്ടിച്ചതാണ് ഇതുമായി ബന്ധപ്പെട്ട ഓരോ സംഭവങ്ങളും. സ്വതന്ത്ര ഇന്ത്യയുടെ ചരിത്രത്തേക്കാൾ പഴക്കമുണ്ട് അയോധ്യ ഭൂമി സംബന്ധിച്ച വിവാദങ്ങൾക്ക്. അതുകൊണ്ട് തന്നെയാണ് ഈ കേസ് സംബന്ധിച്ച വാദങ്ങളും എതിർ വാദങ്ങളും ഏറെ പ്രസക്തമാകുന്നതും.\nപ്രധാന കക്ഷികള്‍ക്ക് വേണ്ടി ഹാജരായ അഭിഭാഷകര്:\nരാം ലല്ല: കെ പരാശരന്, സിഎസ് വൈദ്യനാഥന്.\nനിര്‍മോഹി അഖാഡ: എസ് കെ ജെയിന്\nസുന്നി വഖഫ് ബോര്‍ഡ്, മുസ്ലിം കക്ഷികള്: രാജീവ് ധവാന്, ശേഖര് നഫാദെ, മീനാക്ഷി അറോറ.\n2019 ഓഗസ്റ്റ് ആറ് മുതലായിരുന്ന വാദം. അതിന് മുമ്പ് സമവായ സാധ്യത സുപ്രീംകോടതി തേടിയിരുന്നു. മുന് സുപ്രീംകോടതി ജസ്റ്റിസ് എംഎഫ്ഐ ഖലീഫുള്ള, ആത്മീയനേതാവ് ശ്രീശ്രീ രവിശങ്കര്, സുപ്രീകോടതിയിലെ മുതിര്‍ന്ന അഭിഭാഷകന് ശ്രീറാം പഞ്ചു എന്നിവരടങ്ങിയ മധ്യസ്ഥ സമിതിയെ സുപ്രീംകോടതി നിയോഗിച്ചു. സമിതിയുടെ ആദ്യഘട്ട ചര്‍ച്ച ഫലം കണ്ടില്ല. കോടതി സമിതിക്ക് വീണ്ടും സമയം അനുവദിച്ചു. സമതിയുടെ റിപ്പോര്‍ട്ട് വരുന്നതിന് മുമ്പേ തന്നെ തുടര്‍ച്ചയായി വാദം കേള്‍ക്കാനും കോടതി തീരുമാനിച്ചു. തുടര്‍വാദം പൂര്‍ത്തിയായതിന്റെ പിറ്റേന്ന് മധ്യസ്ഥ സമിതിയുടെ രണ്ടാം റിപ്പോര്‍ട്ട് കോടതിക്ക് സമര്‍പ്പിച്ചു.\nചീഫ് ജസ്റ്റിസ് രഞ്ജന് ഗൊഗോയ് (ചിത്രം PTI)\nമൂന്ന് കക്ഷികളുടെയും പ്രധാന വാദങ്ങള് ചുരുക്കത്തില്\nയുപി സുന്നി വഖഫ് ബോര്‍ഡിന്റെ വാദങ്ങള്\nഇപ്പോള് തര്‍ക്കം ഉന്നയിച്ച പ്രദേശത്ത് ഉണ്ടായിരുന്നത് ഒരു മുസ്ലിം പള്ളിയാണ്. ആ കെട്ടിടം നിര്‍മിച്ചത് മുതല് അത് മുസ്ലിം പള്ളി തന്നെയായിരുന്നു. മസ്ജിദ് പണിയുന്നതിനായി ക്ഷേത്രം തകര്‍ത്തതായ ഒരു തെളിവും ഇല്ല.\nബാബറി മസ്ജിദിലെ മുഖ്യതാഴികക്കുടത്തില് 1949 ഡിസംബര് 22-23 രാത്രിയിലാണ് ഹിന്ദു വിഗ്രഹം സ്ഥാപിച്ചത്. ഇത് ആസൂത്രിതമായിരുന്നു.\nഅത് ഇസ്ലാമിക് നിര്‍മാണ രീതിയാണെന്നതിന് തെളിവുകള് നിരവധിയുണ്ട്. മന്ദിരത്തിന്റെ ചുമരുകള് സുര്‍ക്കി മിശ്രിതം ഉപയോഗിച്ചു എന്നതാണ് ഒന്ന്. സുര്‍ക്കി മിശ്രിതം ഇന്ത്യയിലേക്ക് വരുന്നത് ഇസ്ലാമിക് കാലഘട്ടത്തിലാണ്. ചുമരുകളില് ഉപയോഗിച്ചത് ഈ മിശ്രിതമാണ്.\nരാമന്റെ ജന്മസ്ഥലം നിയാമക വ്യക്തിത്വം (നിയമത്താല് നിര്‍വചിക്കപ്പെട്ട വ്യക്തിത്വം) ആണ് എന്ന സങ്കല്പം ഉയര്‍ന്നുവന്നത് 1989ല് മാത്രമാണ്. ആ വര്‍ഷം രാംലല്ല കേസ് നല്‍കുന്നതിനാണ് ആ വാദം ഉയര്‍ത്തിക്കൊണ്ടുവന്നത്.\nരാം ജന്മഭൂമി ന്യാസിന് കേസില് കക്ഷിചേരാനുള്ള അവകാശമോ, ഈ കേസില് ഏതെങ്കിലും തരത്തില് ബന്ധമോ ഇല്ല. രാം ലല്ല കേസ് കൊടുത്തിരിക്കുന്നത് ന്യാസിന്റെ സാമുദായിക-രാഷ്ട്രീയ ലക്ഷ്യങ്ങള്‍ക്കാ യാണ്. 1985ല് മാത്രമാണ് ഇത് രൂപീകരിച്ചത് തന്നെ.\nഅത് രാമന്റെ ജന്മ്സ്ഥലമാണെന്ന വാദം തള്ളിക്കളയുന്ന നാല് പ്രമുഖ ചരിത്രകാരന്മാരുടെ റിപ്പോര്‍ട്ട് ഹൈക്കോടതി പരിഗണിച്ചതേയില്ല.\n1934ലെ വര്‍ഗീയ സംഘര്‍ഷത്തില് ബാബറി മസ്ജിദിന്റെ ഒരുഭാഗത്തിന് കേടുപാട് ഉണ്ടായ ശേഷവും അവിടെ ആരാധന നടത്തിയിരുന്നത് മുസ്ലിങ്ങളായിരുന്നു.\nആര്‍ക്കിയോളജിക്കല് സര്‍വെ ഓഫ് ഇന്ത്യയുടെ റിപ്പോര്‍ട്ട് ഒരു 'അഭിപ്രായം' മാത്രമായേ പരിഗണിക്കാവൂ. അത് കേസ് തീര്‍പ്പാക്കുന്നതിന് തെളിവായി സ്വീകരിക്കാവുന്നതല്ല.\nബാബറെയും ഔറംഗസീബിനെയും പോലെയുള്ള ചക്രവര്‍ത്തിമാരുടെ പ്രവൃത്തിയും ഭരണചരിത്രവും അതിന്റെ ആധികാരികതയും ഈ കേസില് പരിശോധിക്കുന്നത് കെട്ടുപിണഞ്ഞതാകും.\nഹിന്ദു ദേവന്റെ വിഗ്രഹങ്ങള് രാം ചബൂത്രയിലും ഉണ്ട്. പക്ഷെ ആ ഭൂമിയുടെ ഉടമസ്ഥാവകാശം ഹിന്ദുക്കള്‍ക്കല്ല. പ്രാര്‍ത്ഥിക്കാനുള്ള അവകാശം മാത്രമേയുള്ളൂ.\n1950കളിലെ ചില ഫോട്ടോഗ്രാഫുകള് ഉള്‍ചുമരുകളില് 'അള്ളാഹ്' എന്ന് എഴുതിയതായി കാണിക്കുന്നു. അറബി അക്ഷരമാലയിലായിരുന്നു ഈ എഴുത്തുകള്. അറബിക് നിര്‍മാണ രീതിയാണ് ഇത് എന്നതിന്റെ തെളിവാണത്.\nതകര്‍ത്ത ബാബറി മസ്ജിദ് തങ്ങള്‍ക്ക് അവകാശപ്പെട്ടതാണ്. അവിടെ ഏത് പുനര്‍നിര്‍മാണം നടത്താനുമുള്ള അവകാശം തങ്ങള്‍ക്ക് മാത്രമാണ്. മറ്റൊരാള്‍ക്കും ആ സ്ഥലത്തിന്റെ ഉടമസ്ഥാവകാശം നല്‍കാന് കഴിയില്ല.\nഅയോധ്യ രാമന്റെ ജന്മസ്ഥലമാണ് എന്നതില് ഹിന്ദുക്കള്‍ക്കും മുസ്ലിങ്ങള്‍ക്കും അഭിപ്രായഭിന്നതയില്ല.\nഅവിടെ ക്ഷേത്രം ഉണ്ടായിരുന്നുവെന്ന് ചരിത്രഗ്രന്ഥങ്ങള് പ്രതിപാദിക്കുന്നു. വിശ്വാസികള് ഇത് രാമന്റെ ജന്മഭൂമിയാണെന്ന് ഉറച്ച് വിശ്വിക്കുന്നു. അതുതന്നെയാണ് ഇത് രാമജന്മഭൂമി ആണ് എന്നതിന്റെ വലിയ തെളിവ്.\nക്ഷേത്രത്തിന്റെ രൂപഘടനയുള്ള വലിയ കെട്ടിടത്തിന്റെ സാന്നിധ്യം ബാബറി മസ്ജിദ് നിലനിന്ന സ്ഥാനത്ത് ഉണ്ടായിരുന്നു എന്നതിന് വസ്തുതാപരമായ തെളിവ് ആര്‍ക്കിയോളജിക്കല് സര്‍വെ ഓഫ് ഇന്ത്യ (എഎസ്ഐ)യുടെ ഉത്ഖനനത്തില് കണ്ടെത്തിയിട്ടുണ്ട്. സുപ്രധാന തെളിവ് 'പ്രണാല'യുടെ സാന്നിധ്യമാണ്. ഹൈന്ദവ ക്ഷേത്ര ശ്രീകോവിലില്‍നിന്ന് വെള്ളം പുറത്തേക്കൊഴുകാനുള്ള വഴിയാണ് പ്രണാല. കെട്ടിട രൂപഘടനയുടെ വടക്കേ ചുമര്‍ഭാഗത്താണ് ഇത്.\nഒഴിഞ്ഞ സ്ഥലത്തോ, കൃഷിഭൂമിയിലോ അല്ല മറിച്ച് വലിയ നിര്‍മാണമുണ്ടായിരുന്ന സ്ഥലത്താണ് ബാബറി മസ്ജിദ് പണിതത് എന്നാണ് ആര്‍ക്കിയോളജിക്കല് സര്‍വെ ഓഫ് ഇന്ത്യയുടെ ഈ റിപ്പോര്‍ട്ട് വ്യക്തമാക്കുന്നത്. ബിസി രണ്ടാം നൂറ്റാണ്ടില് (ക്രിസ്തുവര്‍ഷാരഭത്തിന് 200 വര്‍ഷം മുമ്പ്) നിലനിന്നിരുന്നതാണ് ഈ ഘടന.\nരാമന്റെ ജന്മസ്ഥലം എന്നത് ഒരു നിയാമകവ്യക്തിത്വം (നിയമത്താല് നിര്‍വചിക്കപ്പെട്ടത്) ആണ്. വിഗ്രഹത്തിന്റെ രൂപത്തിലല്ലാത്ത മറ്റെന്തിനെയും നിയാമക വ്യക്തിത്വം ആയി കണക്കാക്കാമെന്ന് കോടതി വിധികളുണ്ട്. ദൈവം സര്‍വ വ്യാപിയാണ്. എല്ലാവസ്തുക്കളിലുമുണ്ട്. അതുകൊണ്ട് ദൈവമായി ആവിഷ്‌കരിക്കുന്ന എന്തിനെയും ആരാധിക്കുന്നു. അയോധ്യ മുഴുവന് പാവനമായാണ് ഹിന്ദുക്കള് വിശ്വസിക്കുന്നത്. അതുകൊണ്ട് എല്ലാം നിയാമകവ്യക്തിത്വവുമായി ബന്ധപ്പെട്ട് കിടക്കുന്നു.\nതര്‍ക്ക സ്ഥലം ഒരു ദേവന് (Deity) ആണെന്ന വാദം അലഹാബാദ് ഹൈക്കോടതി അംഗീകരിച്ചിട്ടുണ്ട്. അതുകൊണ്ടുതന്നെ സംയുക്താവകാശം നല്‍കുന്നത് തെറ്റായ കീഴ്വഴക്കമാകും.\nഅമ്പലം തകര്‍ത്താണ് ബാബറി മസ്ജിദ് സ്ഥാപിച്ചത് എന്ന് വിദേശ സഞ്ചാരികളും ചരിത്രകാരന്മാരും രേഖപ്പെടുത്തിയിട്ടുണ്ട്. അത് രാമജന്മഭൂമിയാണെന്ന് സംശയരഹിതമായി തെളിയിക്കുന്നതാണ് ആ ചരിത്രകുറിപ്പുകള്.\nബാബറി മസ്ജിദ് തകര്‍ത്ത സ്ഥലത്തുനിന്ന് 'കണ്ടെത്തിയ' ശിലാലിഖിതത്തില് 12ാം നൂറ്റാണ്ടില് അവിടെ ഒരു വിഷ്ണു ക്ഷേത്രം നിലനിന്നിരുന്നതായി സൂചിപ്പിക്കുന്നു.\nബാബറി മസ്ജിദ് നിര്‍മിച്ചെങ്കിലും രാമജന്മഭൂമിയുടെ പവിത്രത നഷ്ടപ്പെട്ടിട്ടില്ല. അതുകൊണ്ട് ആ ഭൂമിയുടെ ഉടമസ്ഥത മറ്റാര്‍ക്കും ആവകാശപ്പെടാനാകില്ല.\nമുസ്ലിങ്ങള് ഇന്ത്യയില് വരുന്നതിന് മുമ്പേ തന്നെ സുര്‍ക്കി മിശ്രിതം ഉപയോഗിച്ചുള്ള നിര്‍മാണ രീതി ഇന്ത്യയില് നിലവിലുണ്ടായിരുന്നു. തകര്‍ത്ത കെട്ടിടത്തിന് അടിലുണ്ടായ 50 മീറ്റര് നീളത്തിലെ ചുമര് നിര്‍മിച്ചത് ഈ മിശ്രിതം കൊണ്ടാണ് എന്നതിനാല് അത് ഇസ്ലാമിക് നിര്‍മാണ രീതിയാണെന്ന് അതുകൊണ്ടുമാത്രം സ്ഥാപിക്കാനാകില്ല.\nപള്ളി പണിതിരിക്കുന്നത് ഹിന്ദുക്കള് പവിത്രമായി കണക്കാക്കുന്ന അയോധ്യയിലാണെന്ന് 1886ല് ഫൈസാബാദ് ജില്ലാ കോടതി അഭിപ്രായപ്പെട്ടിരുന്നു.\nTimeline: അയോധ്യ-ബാബറി മസ്ജിദ് നാള്‍വഴി: മിര് ബാഖി മുതല് സുപ്രീംകോടതി വരെ\nനിര്‍മോഹി അഖാഡയുടെ വാദങ്ങള്\nഅകത്തെ മുറ്റവും രാമ ജന്മസ്ഥാനവും നൂറുകണക്കിന് വര്‍ഷങ്ങളായി ഞങ്ങള് കൈവശം വെച്ചുപോരുന്നതാണ്. പുറത്തുള്ള 'സിതാ റസോയി', 'ചബൂത്ര', 'ഭന്ദര്‍ഘട്ട്' എന്നിവയും ഞങ്ങളുടെ കൈവശമുള്ളതാണണ്. ഇതുസംബന്ധിച്ച് ഒരു തര്‍ക്കവുമില്ല.\nനിശ്ചിത സമയത്തിനകം തന്നെ ഞങ്ങള് കേസ് സമര്‍പ്പിച്ചിരന്നു. ആ പ്രദേശത്തിന്റെ ഉടമസ്ഥാവകാശവും അത് കൈകാര്യം ചെയ്യാനുള്ള അധികാരവുമാണ് ഞങ്ങള് ആവശ്യപ്പെടുന്നത്.\nതര്‍ക്ക ഭൂമിയില് ക്ഷേത്രം നിര്‍മ്മിക്കണം. ഇതിന് പുറത്ത് പള്ളി നിര്‍മ്മിക്കാന് സര്‍ക്കാര് പ്രത്യേകം സ്ഥലം അനുവദിച്ചുകൊടുക്കണം.


സഞ്ചാരികളുടെ ഹൃദയം കവർന്ന് വിനോദസഞ്ചാര വകുപ്പിന്റെ 'ദേഖോ അപ്‌നാ ദേശ്' | Travel India\nസഞ്ചാരികളുടെ ഹൃദയം കവർന്ന് വിനോദസഞ്ചാര വകുപ്പിന്റെ 'ദേഖോ അപ്‌നാ ദേശ്'\nമനോരമ ലേഖകൻ April 25, 2020 11:43 AM IST\nഇരുപത്തിയൊന്നു ദിവസവും പിന്നെ അതിലധികവുമായി നീണ്ട ലോക്ഡൗൺ ദിനങ്ങൾ അക്ഷരാർത്ഥത്തിൽ കുഴക്കിയതു മധ്യവേനലവധി കാത്തിരുന്ന യാത്രാപ്രേമികളെ കൂടിയാണ്. മുൻകൂട്ടി തയാറാക്കിയ യാത്രാപദ്ധതികളെല്ലാം തകിടം മറിഞ്ഞ സഞ്ചാരികൾക്കു പുത്തൻ ദൃശ്യാനുഭവങ്ങൾ സമ്മാനിക്കാൻ ഒരുങ്ങിയിറങ്ങിയിരിക്കുകയാണ് രാജ്യത്തെ വിനോദസഞ്ചാര വകുപ്പ്. ഓരോ നാടിന്റെയും ഏറ്റവും സവിശേഷമാർന്നതും വ്യത്യസ്തവുമായ കാഴ്ചകൾ, കഥകൾ, കലാരൂപങ്ങൾ, പാചകരീതികൾ, കലകൾ, ഉത്സവങ്ങൾ തുടങ്ങി ഒരു ദേശത്തിനെ സംബന്ധിക്കുന്ന ഒട്ടുമിക്ക കാഴ്ചകളും ' ദേഖോ അപ്‌നാ ദേശ് ' എന്ന പേരിൽ വിനോദ സഞ്ചാര വകുപ്പ് തയ്യാറാക്കിയിരിക്കുന്ന വെബിനാറിൽ കാണാം. രാജ്യത്തിന്റെ വൈവിധ്യമാർന്ന സംസ്ക്കാരവും പൈതൃകവും യാത്രാപ്രേമികൾക്കു മുന്നിലെത്തിക്കുക എന്നതാണ് വെബിനാറിന്റെ പ്രധാന ലക്‌ഷ്യം. കൂടാതെ, ചരിത്രമുറങ്ങുന്ന പ്രദേശങ്ങൾ, അവ പങ്കുവെയ്ക്കുന്ന കഥകൾ എല്ലാം വിശദമായി തന്നെ പ്രതിപാദിക്കുന്നുണ്ട് വിനോദ സഞ്ചാര വകുപ്പിന്റെ ഈ വെബ് സീരീസിൽ.\nവെബിനാർ പരമ്പരയിലെ ആദ്യകാഴ്ചയിൽ സഞ്ചാരികളുടെ ഹൃദയം കവർന്നതു തലസ്ഥാന നഗരമായ ഡൽഹിയുടെ മാസ്മരിക സൗന്ദര്യമായിരുന്നു. നഗരങ്ങളുടെ നഗരമായ, എട്ടു നഗരങ്ങളുടെ പ്രൗഢിയിൽ വിലസുന്ന, പൗരാണിക നിർമിതികളാൽ തലയുയർത്തി നിൽക്കുന്ന ഡൽഹിയെ കുറിച്ച് പറയുന്ന വെബിനാർ, കാഴ്ചക്കാരിൽ വിസ്മയങ്ങൾക്കൊപ്പം അറിവും നിറയ്ക്കുന്നതായിരുന്നു. പഴയ ഡൽഹിയിൽ നിന്നും ന്യൂഡൽഹിയിലേക്കുള്ള വളർച്ചയുടെ ഓരോ ഘട്ടങ്ങളും വിശദമാക്കുന്നതായിരുന്നു വിഡിയോ കാഴ്ചകൾ. മുഗൾ രാജവംശത്തിന്റെ നിർമാണചാതുര്യവുമായി നിൽക്കുന്ന മഹലുകളും മിനാരങ്ങളുമെല്ലാം അമ്പത്തിരണ്ടു മിനിറ്റോളം നീളുന്ന വീഡിയോയിലൂടെ പ്രേക്ഷകനു മുമ്പിലെത്തി.\nസംസ്കാരങ്ങളുടെ സംഗമഭൂമി കൊൽക്കത്ത\nസംസ്കാരങ്ങളുടെ സംഗമഭൂമിയായ കൊൽക്കത്തയാണ് വെബിനാറിലൂടെ പിന്നീട് സഞ്ചാരപ്രേമികൾ കണ്ടത്. കൊൽക്കത്തയുടെ ചരിത്രവും പൈതൃകവും പറഞ്ഞു പോയ വിഡിയോയിൽ ആ നാടിന്റെ സുന്ദരമായ കാഴ്ചകളെല്ലാം തന്നെയും ഉൾക്കൊള്ളിച്ചിരുന്നു. ഗാനത്തിന്റെ അകമ്പടിയോടെയാണ് കൊൽക്കത്ത പ്രേക്ഷകനു മുമ്പിൽ അനാവൃതമായത്. വിവിധ മതസ്ഥരും അവരുടെ ആരാധനാലയങ്ങളും തുടങ്ങി കൊൽക്കത്തയുടെ നൂതനവും പുരാതനവുമായ കാഴ്ചകളെല്ലാം അമ്പത്തിയാറു മിനിറ്റ് നീണ്ട വീഡിയോയിൽ ചിത്രീകരിച്ചിട്ടുണ്ട്.\nകരിങ്കല്ലിൽ കൊത്തി വെച്ച മാമ്മല്ലപുരത്തിന്റെ കഥകളാണ് സഞ്ചാരപ്രിയർക്കായി വിനോദ സഞ്ചാര വകുപ്പ് പുറത്തിറക്കിയ മൂന്നാം വെബിനാറിൽ പറയുന്നത്. പാണ്ഡ്യ, ചേര, ചോള, ശതവാഹന, ചാലൂക്യ രാജാക്കന്മാരും അവരുടെ പ്രൗഢി വിളിച്ചോതുന്ന മാമ്മല്ലപുരം കാഴ്ചകളും പ്രേക്ഷകനെ നൂറ്റാണ്ടുകൾ പുറകിലേയ്ക്കു നടത്തിക്കും. നിർമിതികളുടെ അഭൗമമായ സൗന്ദര്യവും ശില്പങ്ങളുടെ അനിതരസാധാരണമായ ചാതുര്യവും കാഴ്ചകളിൽ അത്ഭുതങ്ങൾ നിറക്കും. ശിലകളിൽ വിരിഞ്ഞ കാവ്യകാഴ്ചകളുടെ വിഡിയോ യാത്രാപ്രേമികളായ പ്രേക്ഷകർക്കു നവാനുഭവങ്ങൾ സമ്മാനിക്കുന്നവയാണ്.\nമുഗൾ ചക്രവർത്തിമാരിൽ പ്രമുഖനായ ഹുമയൂണിന്റെ ശവകുടീരത്തിന്റെ കാഴ്ചകളും ലഡാക്കിന്റെ സൗന്ദര്യവുമാണ് പിന്നീടു വന്ന പരമ്പരയിൽ കണ്ടത്. ലോക പൈതൃക പട്ടികയിൽ ഇടം പിടിച്ചിട്ടുള്ള ഹുമയൂണിന്റെ ശവകുടീര നിർമാണരീതി ഇന്ത്യയിൽ തന്നെ ആദ്യത്തേതാണ്. പേർഷ്യൻ - ഇന്ത്യൻ ശില്പകലാരീതിയുടെ സങ്കലനമാണ് ഈ ശവകുടീരം. അതുകൊണ്ടു തന്നെ അതിവിശേഷവും മനോഹരവുമാണ് അവിടുത്തെ കാഴ്ചകൾ.\nമഞ്ഞുമൂടിയ സോജിലാ പാസും ലേയും ലഡാക്കുമൊക്കെ ഇന്ത്യയുടെ വേറിട്ട മുഖമാണ്. വ്യത്യസ്ത സംസ്കാരവും പൈതൃകവും പേറുന്ന ഈ നാട്ടിലെ കാഴ്ചകളും യുദ്ധസ്മാരകങ്ങളും ഉഷ്ണജല പ്രവാഹങ്ങളും മൊണാസ്ട്രികളുമൊക്കെ വീട്ടിലിരുന്നു കൊണ്ട് തന്നെ പ്രേക്ഷകർ കണ്ടു. വാരാണസിയുടെ ചരിത്രവും കാഴ്ചകളുമാണ് അവസാനമായി പുറത്തിറങ്ങിയ വെബിനാറിലെ കാഴ്ചകളായത്. ഇതിനിടയിൽ പുറത്തിറങ്ങിയ ഒരു പരമ്പര അംഗപരിമിതരരുടെയും മുതിർന്നവരുടെയും യാത്രാനുഭവങ്ങൾ പങ്കുവെയ്ക്കുന്നതിനൊപ്പം അത്തരക്കാർക്കു എപ്രകാരം യാത്രകൾ സുഗമമാക്കാം എന്നതു കൂടി ദൃശ്യവത്കരിച്ചിട്ടുണ്ട്.\nഓരോ പരമ്പരകളായാണ് ഈ വിഡിയോകളെല്ലാം ചിത്രീകരിച്ചിട്ടുള്ളത്. കാഴ്ചകൾക്കൊപ്പം ആ നാടിനെ കുറിച്ചുള്ള ചരിത്രവും ഒട്ടുമിക്ക അറിവുകളും ഈ വീഡിയോയിലൂടെ പങ്കുവെയ്ക്കപ്പെടുന്നുണ്ട്. മുൻകൂട്ടി രജിസ്റ്റർ ചെയ്യുന്നവർക്ക് ഈ വെബിനാറിൽ തത്സമയം പങ്കെടുക്കാവുന്നതാണ്. വിനോദസഞ്ചാര മന്ത്രാലയത്തിന്റെ ഇൻക്രെഡിബിൾ ഇന്ത്യ എന്ന പേരിലുള്ള ഫേസ്ബുക്, ഇൻസ്റ്റഗ്രാം പേജുകളിലും ഔദ്യോഗിക വെബ്സൈറ്റിലും ഈ വെബിനാർ കാണാൻ കഴിയുന്നതാണ്.\nലോക്ഡൗൺ കാലത്ത് വീട്ടിലിരുന്നു കൊണ്ടു ഇന്ത്യ മുഴുവൻ ഒരു വിർച്വൽ യാത്ര പോകാൻ സഹായിക്കുകയാണ് വിനോദ സഞ്ചാര മന്ത്രാലയം. പ്രേക്ഷകന് അതിസുന്ദരമായ കാഴ്ചകൾക്കൊപ്പം അറിവും സമ്മാനിക്കുന്നവയാണ് വെബിനാറിലെ ഓരോ പരമ്പരകളും.


kannur Archives - Malayalam Lattest News, Film Gosips, Malayalam Stories\nബൈക്ക് അപകടത്തിൽ ഡിവൈഎഫ്‌ഐ നേതാവ് മരിച്ചു\na k balanJuly 13, 2018\nചെറുവത്തൂര്: ബൈക്ക് അപകടത്തിൽ ഡിവൈഎഫ്‌ഐ നേതാവ് മരിച്ചു. ഡിവൈഎഫ്‌ഐ ചെറുവത്തൂര് മേഖല കമ്മിറ്റിയംഗവും മയ്യിച്ച യൂണിറ്റ് സെക്രട്ടറിയുമായ എ. സജിത്ത് (28) ആണ് മരിച്ചത്. ദേശീയപാതയില് മട്ടലായിയില് വ്യാഴാഴ്ച വൈകിട്ട് 5.30 നാണ് അപകടമുണ്ടായത്. Read also: തീവ്രവാദി ആക്രമണത്തിൽ സി.ആര്.പി.എഫ് ജവാന് കൊല്ലപ്പെട്ടു പയ്യന്നൂര് ഭാഗത്തേക്ക് പോവുകയായിരുന്ന…\nഇന്ധനവിലയില് വീണ്ടും മാറ്റം; മാറിയ നിരക്കിങ്ങനെ\nകൊച്ചി: ഇന്ധനവിലയില് ഇന്നും മാറ്റം. പെട്രോളിന് ഇന്ന് വില വര്‍ദ്ധിച്ചു. പെട്രോളിന് 78.85 രൂപയും ഡീസലിന് 72.30 രൂപയുമാണ് കണ്ണൂരില് ഇന്നത്തെ ഇന്ധനവില. ഇന്നലെയും വില വര്‍ദ്ധനവ് പ്രകടമായിരുന്നു. ക്രൂഡ് ഓയില് വില കുറയുമ്പോഴും ഇന്ധനവില കുറയ്ക്കാന് എണ്ണക്കമ്പനികള് തയ്യാറായിട്ടില്ല. ജൂലൈ അഞ്ചു മുതല് ഇന്നു വരെയുള്ള ദിവസങ്ങളില്…\nഅഭിമന്യുവിന്റെ കൊലപാതകം; 20 എസ്ഡിപിഐ പ്രവര്‍ത്തകര് കസ്റ്റഡിയില്\nകൊച്ചി: മഹാരാജാസ് കോളേജിലെ വിദ്യാര്‍ത്ഥിയും എസ്എഫ്‌ഐ പ്രവര്‍ത്തകനുമായ അഭിമന്യുവിന്റെ കൊലപാതക കേസില് 20 എസ്ഡിപിഐ പ്രവര്‍ത്തകരെ കസ്റ്റഡിയിലെടുത്തു. ആലുവയില് നിന്നും കസ്റ്റഡിയിലെടുത്ത ഇവരെ ചോദ്യം ചെയ്തു വരികയാണ്. കേസുമായി ബന്ധപ്പെട്ട മുഴുവന് പ്രതികളും ഉടന് പിടിയിലാകുമെന്ന് സംസ്ഥാന പോലീസ് മേധാവി ലോക്നാഥ് ബെഹ്റ പറഞ്ഞു. അന്വേഷണം മറ്റ് സംസ്ഥാനങ്ങളിലേക്കും…\nകോണ്‍ഗ്രസ് വിട്ട മുതിര്‍ന്ന നേതാവ് വീണ്ടും പാര്‍ട്ടിയിലേക്ക്\nവിജയവാഡ: കോണ്‍ഗ്രസ് വിട്ട് പോയ മുതിര്‍ന്ന കോണ്‍ഗ്രസ് നേതാവ് പാര്‍ട്ടിയിലേക്ക് മടങ്ങി എത്തുന്നു. ആന്ധ്രാപ്രദേശ് മുന് മുഖ്യമന്ത്രിയായിരുന്ന കിരണ്‍കുമാര് റെഢിയാണ് വീണ്ടും കോണ്‍ഗ്രസിലേക്ക് മടങ്ങി എത്തുന്നത്. സംസ്ഥാനം വിഭജിച്ച് തെലങ്കാന രൂപീകരിച്ചതില് പ്രതിഷേധിച്ചു കൊണ്ട് 2014 മാര്‍ച്ചില് റെഢി രാജിവച്ച് കോണ്‍ഗ്രസ് വിടുകയായിരുന്നു. കോണ്‍ഗ്രസ് അധ്യക്ഷന് രാഹുല് ഗാന്ധിയെ…\nതായ്‌ലൻഡ് ഓപ്പൺ: പി.വി.സിന്ധു ക്വാർട്ടറിൽ\nബാങ്കോക്: തായ്‌ലാന്‍ഡ് ഓപ്പണ് ടൂര്‍ണമെന്റില് ഇന്ത്യയുടെ പി.വി.സിന്ധു ക്വാര്‍ട്ടര് ഫൈനലില്. വനിതാ സിംഗിള്‍സില് പ്രീ ക്വാര്‍ട്ടര് ഫൈനലില് ഹോങ്കോങ് താരം യിപ് പുയി യിന്നിനെ തോല്‍പ്പിച്ചാണ് സിന്ധു ക്വാര്‍ട്ടറില് പ്രവേശിച്ചത്. സ്കോർ: 21-16, 21-14 മലേഷ്യയുടെ സോണിയ ചിയായായാണ് ക്വാർട്ടറിൽ സന്ധുവിന്റെ എതിരാളി. വെള്ളിയാഴ്ചയാണ് തായ്‌ലൻഡ് ഓപ്പൺ ക്വാർട്ടർ…\nതീവ്രവാദി ആക്രമണത്തിൽ സി.ആര്.പി.എഫ് ജവാന് കൊല്ലപ്പെട്ടു\nശ്രീനഗര്: തീവ്രവാദി ആക്രമണത്തിൽ സി.ആര്.പി.എഫ് ജവാന് കൊല്ലപ്പെട്ടു.ജമ്മു കശ്മീരിലെ അനന്ത്നാഗ് ജില്ലയിലാണ് ആക്രമണം നടന്നത് . ആക്രമണത്തിൽ രണ്ട് പേര്‍ക്ക് പരിക്കേറ്റു. Read also:കാറിന്റെ പെയിന്റ് ഇളകി; വിദ്യാർത്ഥികളെ രണ്ടു അധ്യാപകർ ചേർന്ന് തല്ലിച്ചതച്ചു അനന്ത്നാഗിലെ അചബല് ചൗക്കില് ക്രമസമാധാന ചുമതലയുണ്ടായിരുന്ന സി.ആര്.പി.എഫ് സംഘത്തിനു നേരെ തീവ്രവാദികള് വെടിയുതിര്‍ക്കുകയായിരുന്നു.…\nകാറിന്റെ പെയിന്റ് ഇളകി; വിദ്യാർത്ഥികളെ രണ്ടു അധ്യാപകർ ചേർന്ന് തല്ലിച്ചതച്ചു\nബൈകുന്ത്പുർ: സ്കൂളിനടുത്ത് നിർത്തിയിട്ടിരുന്ന തങ്ങളുടെ കാറിൽ ഫുട്ബോൾ കളിക്കുന്നതിനിടെ ഉരവുണ്ടാക്കി എന്ന് ആരോപിച്ച് രണ്ടു അധ്യാപകർ ചേർന്ന് മൂന്നു വിദ്യാർത്ഥികളെ ക്രൂരമായി തല്ലിച്ചതച്ചു. ഛത്തീസ്ഗണ്ഡിലെ ബൈകുന്ദ്പുർ ജവഹർ നവോദയ വിദ്യാലയയിൽ ആയിരുന്നു സംഭവം. അധ്യാപകരായ ബി.പി ഗുപ്തയും ജിയോത് കുമാറും തങ്ങളുടെ കാറിൽ ഉരവുണ്ടായത് ശ്രദ്ധിച്ചതിനെത്തുടർന്നായിരുന്നു ഈ സംഭവവികാസങ്ങൾ.…\nഒടുവില് പിണറയി വിജയന് സന്ദര്‍ശനാനുമതി നല്‍കി പ്രധാനമന്ത്രി\nന്യൂഡല്‍ഹി: ഒടുവില് മുഖ്യമന്ത്രി പിണറായി വിജയന് സന്ദര്‍ശനാനുമതി നല്‍കി പ്രധാനമന്ത്രി. ഈ മാസം 19ന് സര്‍വ കക്ഷി സംഘത്തെ കാണാം എന്നാണ് പ്രധാനമന്ത്രിയുടെ മറുപടി. റേഷന് പ്രശ്‌നം അടക്കം 19ന് ചര്‍ച്ചയാകും. പിണറായിയുമായുള്ള കൂടിക്കാഴ്ച നാല് തവണ പ്രധാനമന്ത്രി നിഷേധിച്ചത് വന് ചര്‍ച്ചയ്ക്ക് വഴി വെച്ചിരുന്നു. read also:…\n15 വയസ്സുകാരിയെ ബലാത്സംഗം ചെയ്തശേഷം കൊലപ്പെടുത്താൻ ശ്രമിച്ചയാൾ പിടിയിൽ\n15 years old girlJuly 13, 2018\nഭോപാല്: 15 വയസ്സുകാരിയെ ബലാത്സംഗം ചെയ്തശേഷം കൊലപ്പെടുത്താൻ ശ്രമിച്ചയാൾ പിടിയിൽ. മധ്യപ്രദേശില് സാത്രി ഗ്രാമത്തിലെ വനപ്രദേശത്തിലാണ് സംഭവം. സംഭവവുമായി ബന്ധപ്പെട്ട് ഹരിരാം കുശ്വഹ (32) എന്നയാള് പിടിയിലായി. പെൺകുട്ടിയെ തട്ടിക്കൊണ്ടുപോയ ഇയാൾ പീഡനത്തിന് ശേഷം കുട്ടിയുടെ തലയിൽ കല്ലുകൊണ്ട് അടിച്ച് കൊല്ലാൻ ശ്രമിക്കുകയായിരുന്നു. പെണ്‍കുട്ടിയുടെ കുടുംബം അയല്‍വാസികളുമായി വ്യാഴാഴ്ച…\nകഷണ്ടി വന്നു കഴിഞ്ഞു പരിഹാരം തേടുന്നതിനേക്കാള് കഷണ്ടി വരാതെ നോക്കുന്നതാണ് കൂടുതല് നല്ലത്. കഷണ്ടി തടയാന്, വരാതിരിയ്ക്കാന് പല വഴികളുണ്ട്. ഇവ കൃത്യമായി പാലിയ്ക്കുന്നത് ഒരു പരിധി വരെ കഷണ്ടി തടഞ്ഞു നിര്‍ത്താന് സഹായിക്കും. കഷണ്ടിയ്ക്കു കാരണങ്ങള് പലതുണ്ട്. ഇതില് പാരമ്പര്യം പ്രധാനപ്പെട്ട ഒന്നാണ്. ഇതിനു പുറമെ സ്ട്രെസ്,…


ഫ്ളോറല് കളക്ഷന്‍സ് - Malayalivartha.com Widgets Magazine\n07 FEBRUARY 2015 01:48 PM IST\nവേനലില് അല്പം കൂളാകാന് യുവ ജനത തെരഞ്ഞെടുക്കുന്നത് ഫ്‌ളോറല് കളക്ഷന്‍സാണ്. ധരിക്കുന്നവര്‍ക്കും കാണുന്നവര്‍ക്കും കൂടുതല് എനര്‍ജി നിറയ്ക്കാന് ഇതിലും മികച്ചതായ ഡ്രസ് ഇല്ലെന്നാണു ടീന്‍സിന്റെ പക്ഷം.\nഫ്‌ളോറല് പ്രിന്റുള്ള വസ്ത്രങ്ങളില് ക്രിസാന്തമത്തിനും റോസിനുമാണു കൂടുതല് തിളക്കം. ഓവര്‍സൈസ്ഡ് പ്രിന്റുകള്‍ക്കും വന് ഡിമാന്‍ഡുണ്ട് ഫ്രോക്കുകള്, മിഡി, കുര്‍ത്തി, മാക്‌സി... ഇങ്ങനെപ്പോകുന്നു ഫ്‌ളോറല് പ്രിന്റ് ചെയ്ത വസ്ത്രശേഖരങ്ങള്.\nടീനേജേഴ്‌സിനു പ്രിയം ബ്രൈറ്റ് കളേഴ്‌സിലുള്ള ബോള്‍ഡു പ്രിന്റുകളോടു തന്നെയാണ്. സീ ഗ്രീന്, ലൈറ്റ് ബ്ലൂ, പിങ്ക്, പീച്ച് നിറങ്ങളിലുള്ള പേസ്റ്റല് ഫ്‌ളോറല് പ്രിന്റുകള്‍ക്ക് ആരാധകര് ഏറെയാണു വസ്ത്രവ്യാപാരികള് പറയുന്നു. 250 രൂപ മുതലാണ് വില.\nസ്വര്‍ണം വിറ്റ് കിട്ടിയ പണം ചെലവഴിച്ചത് പൂര്‍ണമായും സ്വന്തം ആവശ്യത്തിനെന്ന് സൂരജ് ; എല്ലാ ആഴ്ച്ചയും രണ്ടായിരത്തോളം രൂപയുടെ മദ്യം വാങ്ങി കഴിച്ചിരുന്നു ; സ്വർണ്ണം വിറ്റത് മദ്യപാനത്തിനും മറ്റു ധൂര്‍ത്തുക (3 minutes ago)\nവയനാട്ടില് അതിര്‍ത്തി വേലിയിലെ കെണിയില് പുള്ളിപ്പുലി കുടുങ്ങി... വനപാലകരും പോലീസും സ്ഥലത്തെത്തി രക്ഷിക്കാനുള്ള ശ്രമം തുടങ്ങി (7 minutes ago)\nവ്യാജമദ്യം; ചെങ്ങളത്തിന് സമീപം വ്യാജമദ്യം നിർമിച്ച രണ്ടു പേരെ കോട്ടയം എക്സൈസ് സർക്കിൾ പിടികൂടി (9 minutes ago)\nസി.ഐ.ക്കെതിരായ റിപ്പോര്‍ട്ട് ഡിജിപിക്ക് കൈമാറി... ഉത്ര വധക്കേസില് അഞ്ചല് സി.ഐ. സുധീര് വീഴ്ച വരുത്തിയതായി പോലീസിന്റെ റിപ്പോര്‍ട്ട് (17 minutes ago)\nഅവകാശവാദങ്ങളില് 90 ശതമാനവും തള്ള്! ആ വാര്‍ത്താ സമ്മേളനങ്ങള് ഏറിയകൂറും കപട അവകാശവാദങ്ങളും പിആര് എക്‌സര്‍സൈസും ;സര്‍ക്കാരിനെതിരെ വി.ടി ബല്‍റാം (28 minutes ago)\nകോവിഡ് രോഗം വ്യാപിക്കുന്നതിനെ തുടര്‍ന്ന് മലപ്പുറത്ത് ഹോട്ടലുകള് ഉടന് തുറക്കില്ല, ജൂലൈ 15നുശേഷം ഹോട്ടലുകള് തുറക്കാനാണ് തീരുമാനം (31 minutes ago)\nകൊവിഡ് പ്രതിസന്ധികള്‍ക്കിടെ ഗുജറാത്തില് വന് രാഷ്ട്രീയ നാടകങ്ങള്... രാജ്യസഭാ തിരഞ്ഞെടുപ്പ് പ്രഖ്യാപിച്ചതിന് പിറകേ കോണ്‍ഗ്രസില് നിന്നും ബിജെപിയിലേക്ക് കളം മാറുന്ന എംഎല്‍എമാരുടെ എണ്ണത്തില് വര്‍ദ്ധന (43 minutes ago)\nവിശപ്പകറ്റാന് സഹായം ചോദിച്ചെത്തിയ എട്ടുവയസുകാരി ബാലികയെ ലൈംഗികമായി പീഡിപ്പിച്ചു (48 minutes ago)


ആവേശ പോരാട്ടത്തിൽ ഇന്ന് ഇന്ത്യക്ക് നിരാശ\nആവേശ പോരാട്ടത്തിൽ ന്യൂസീലന്‍ഡിനെതിരായ രണ്ടാം ക്രിക്കറ്റ് ടെസ്റ്റിന്റെ ഒന്നാം ഇന്നിങ്‌സില് ടോസ് നഷ്ടപ്പെട്ട് ബാറ്റിങ്ങിന് ഇറങ്ങിയ ഇന്ത്യ 242 റണ്‍സിന് പരാജയപ്പെട്ടു. അഞ്ചു വിക്കറ്റ് നേടി കിവീസ് പേസര് കെയ്ല് ജാമിസണാണ് ഇന്ത്യയെ പരാജയപ്പെടുത്തിയത്.\nഹനുമ വിഹാരി (55), പൃഥ്വി ഷാ (54), ചേതേശ്വർ പൂജാര (54) എന്നിവരുടെ അർധ സെഞ്ചുറികൾ ഇന്ത്യയ്ക്ക് ഭേദപ്പെട്ട സ്കോർ സമ്മാനിച്ചു. അതേസമയം അഞ്ചാം വിക്കറ്റില് പൂജാര – വിഹാരി സഖ്യം കൂട്ടിച്ചേര്‍ത്ത 81 റണ്‍സ് കൂട്ടുകെട്ടാണ് മത്സരത്തില് നിലയുറപ്പിച്ച് നിര്‍ത്തിയത്.\nമായങ്ക് അഗര്‍വാള് (7), ക്യാപ്റ്റന് വിരാട് കോഹ്‍ലി (3), അജിങ്ക്യ രഹാനെ (7), ഋഷഭ് പന്ത് (12), രവീന്ദ്ര ജഡേജ (9) എന്നിവരെല്ലാം നിരാശപ്പെടുത്തി. കിവീസിനായി ടിം സൗത്തിയും ട്രെന്‍ഡ് ബോള്‍ട്ടും രണ്ടു വിക്കറ്റ് വീതം വീഴ്ത്തി.\nകെജ്‍രിവാളിനും ആംആദ്മിക്കുമെതിരെ രൂക്ഷവിമർശനവുമായി അനുരാഗ് കശ്യപ്\n‘പ്രകോപനപരമായ പോസ്റ്റർ’; എസ്എഫ്ഐ നേതാക്കൾക്കെതിരെ കേസ്


Home » Model Questions » Kerala PSC 10th Level Preliminary Exam Model Questions » Page 36\n351) കേരളം സമ്പൂർണ സാക്ഷരത നേടുമ്പോൾ കേരള മുഖ്യമന്ത്രി പദവിയിൽ ഇരുന്നത്?\nAns: ഇ കെ നായനാർ\n352) കേരളത്തിൽ ഒരേ സമയം രണ്ട് നിയമസഭാ മണ്ഡലങ്ങളിൽ നിന്ന് തിരഞ്ഞെടു ക്കപ്പെട്ട് മുഖ്യമന്ത്രി പദവിയിൽ എത്തിയത് ആര്?\nAns: കെ കരുണാകരൻ (മാള, നേമം എന്നീ മണ്ഡലങ്ങളിൽ നിന്നും)\n353) കേരളത്തിൽ ഏറ്റവും കുറഞ്ഞ കാലം മുഖ്യമന്ത്രി പദവി വഹിച്ച വ്യക്തി?\nAns: സി എച്ച് മുഹമ്മദ് കോയ\n354) കേരളത്തിലെ ആദ്യ വനിതാ ഗവർണർ?\nAns: ജ്യോതി വെങ്കിടാചലം\n355) “കേരള മാർക്സ്” എന്നറിയപ്പെടുന്നത്?\nAns: കെ ദാമോദരൻ\n356) ആലത്തൂർ സിദ്ധാശ്രമം സ്ഥാപിച്ചത്?\nAns: ബ്രഹ്മാനന്ദ ശിവയോഗി\n357) “സമരം തന്നെ ജീവിതം” ആരുടെ ആത്മകഥയാണ്?\nAns: വിഎസ് അച്യുതാനന്ദൻ\n358) കേന്ദ്ര മന്ത്രിസഭയിലെ ആദ്യത്തെ മലയാളി ആര്?\nAns: ഡോ: ജോൺ മത്തായി\n359) പത്മശ്രീ ലഭിച്ച ആദ്യ കഥകളി നടൻ?\nAns: കലാമണ്ഡലം കൃഷ്ണൻ നായർ\n360) മാപ്പിള കവികളുടെ കുലഗുരു എന്നറിയപ്പെടുന്നത്?\nAns: മോയിൻകുട്ടി വൈദ്യർ\n10000+ PSC Last Grade Servant (LGS) Questions PDF Download 2020\nPSC HSST Junior Geography Model Questions and Answers\nCivil Police/ Excise Officer Model Questions – PSC


മന്ത്രി കെ.ടി ജലീലിന്റെ രാജി ആവശ്യപ്പെട്ട് ബിജെപിയുടെ പ്രക്ഷോഭം\nSep 11, 2020, 11:08 pm IST\nപാലക്കാട്: മന്ത്രി കെ.ടി ജലീല് രാജിവെക്കണമെന്നാവശ്യപ്പെട്ട് സംസ്ഥാന വ്യാപകമായി ബിജെപിയുടെ പ്രക്ഷോഭം. പാലക്കാട് നഗരത്തില് യുവമോര്‍ച്ച പ്രവര്‍ത്തകര് പ്രതിഷേധ മാര്‍ച്ച് നടത്തി. സുല്‍ത്താന്‍പേട്ട ജംഗ്ഷനിലേക്ക് നടത്തിയ മാര്‍ച്ചില് പ്രവര്‍ത്തകര് ഏറെ നേരം റോഡില് കുത്തിയിരുന്ന് പ്രതിഷേധിച്ചു.\nയുവമോര്‍ച്ച മാര്‍ച്ച് ജില്ലാ അദ്ധ്യക്ഷന് പ്രശാന്ത് ശിവന് മാര്‍ച്ച് ഉദ്ഘാടനം ചെയ്തു. ഏറെ നേരം സുല്‍ത്താന്‍പേട്ട ജംഗ്ഷന് ഉപരോധിച്ച പ്രവര്‍ത്തകരെ പോലീസ് അറസ്റ്റ് ചെയ്തു നീക്കി. വരും ദിവസങ്ങളിലും ശക്തമായ പ്രതിഷേധം നടത്തുമെന്ന് നേതാക്കള് പറഞ്ഞു.\nആരോപണ വിധേയനായ മന്ത്രി രാജിവയ്ക്കണമെന്ന് ആവശ്യപ്പെട്ട് കൊല്ലത്ത് ബിജെപി കെ.ടി ജലീലിന്റെ കോലം കത്തിച്ചു. ബിജെപി കൊല്ലം ജില്ലാ കമ്മിറ്റിയുടെ നേതൃത്വത്തില് ഹൈസ്‌കൂള് ജംഗ്ഷനില് നിന്നും ആരംഭിച്ച പന്തം കൊളുത്തി പ്രകടനം ചിന്നക്കടയില് സമാപിച്ചു. തുടര്‍ന്ന് നടന്ന പ്രതിഷേധ യോഗത്തില് സ്വര്‍ണ കള്ളകടത്തില് കെ.ടി ജലീലിനെ സംരക്ഷിക്കുന്നത് പിണറായി വിജയനാണെന്ന് ജില്ലാ പ്രസിഡന്റ് ബി.ബി ഗോപകുമാര് ആരോപിച്ചു. മുഖ്യമന്ത്രിയുടെ സഹമന്ത്രിമാരും ഉപദേഷ്ടാവുമെല്ലാം രാജ്യദ്രോഹകേസില് അന്വേഷണം നേരിടുന്നത് കേരളത്തിന് അപമാനകരമാണെന്നും അദ്ദേഹം പറഞ്ഞു.\nകോട്ടയത്തു ബിജെപി യുവമോര്‍ച്ച പ്രവര്‍ത്തകര് കെ.ടി ജലീലിന്റെ കോലം കത്തിച്ചു. ബിജെപി സംസ്ഥാന വക്താവ് നാരായണന് നമ്പൂതിരി, ലിജിന് ലാല്, സോബിന് ലാല് എന്നിവരുടെ നേതൃത്വത്തില് ആയിരുന്നു സമരം നടന്നത്.\n10 റെയില്‍വേ മേല്‍പ്പാലങ്ങളുടെ നിര്‍മാണോദ്ഘാടനം മുഖ്യമന്ത്രി നിര്‍വഹിച്ചു\nആക്രിക്കടയിലെ പത്രക്കെട്ടുകള്‍ക്കിടയില് കൂട്ടത്തോടെ ആധാര് കാര്‍ഡുകള്; പോലീസ് അന്വേഷണം ആരംഭിച്ചു\nനിയമസഭാ തെരഞ്ഞെപ്പില് പാര്‍ട്ടി തീരുമാനമനുസരിച്ച് മത്സരിക്കും: വി.മുരളീധരന്\nയുകെയില് കണ്ടെത്തിയ കോവിഡിന്റെ പുതിയ വകഭേഗം ഏറെ അപകടകാരിയെന്ന് ബോറിസ് ജോണ്‍സണ്\nവാളയാര് കേസില് തുടരന്വേഷണത്തിന് കോടതി അനുമതി നല്‍കി\nകോവിഡ് വാക്‌സിന് രണ്ടാം ഘട്ട വിതരണത്തില് പ്രധാനമന്ത്രി വാക്‌സിന് സ്വീകരിക്കും\nസിറം ഇന്‍സ്റ്റിറ്റ്യൂട്ടിന്റെ കോവിഡ് വാക്‌സിന് പ്ലാന്റില് തീപിടുത്തം\nഇത് അമേരിക്കയുടെ ജനാധിപത്യത്തിന്റെ ദിനമെന്ന് ബൈഡന്


ദേശീയപാത 44 (ഇന്ത്യ) - വിക്കിപീഡിയ\nദേശീയപാത 44 (ഇന്ത്യ)\n(National Highway 44 (India) എന്ന താളിൽ നിന്നും തിരിച്ചുവിട്ടതു പ്രകാരം)\nGQ: 94 കി.മീ (58 mi) (Bengaluru - Krishnagiri)\nHaryana: 184 കി.മീ (114 mi)\nUttar Pradesh: 128 കി.മീ (80 mi)\nMadhya Pradesh: 504 കി.മീ (313 mi)\nMaharashtra: 232 കി.മീ (144 mi)\nTelangana: 504 കി.മീ (313 mi)\nAndhra Pradesh: 250 കി.മീ (160 mi)\nKarnataka: 125 കി.മീ (78 mi)\nTamil Nadu: 627 കി.മീ (390 mi)\n- Ambala - Kurukshetra - Panipat (Haryana)\nഇന്ത്യയിലെ ഏറ്റവും വലിയ ദേശീയപാതയാണ് എൻ.എച്ച്-44. ഇന്ത്യയുടെ വടക്കേയറ്റത്തെയും തെക്കേയറ്റത്തെയും തമ്മിൽ ബന്ധിപ്പിക്കുന്ന നാഷണൽ ഹൈവേയാണ്. ജമ്മു കശ്മീരിന്റെ തലസ്ഥാനമായ ശ്രീനഗറിൽ നിന്നും ആരംഭിക്കുന്ന ഈ ഹൈവേ ഇന്ത്യയുടെ തെക്കേ മുനമ്പായ കന്യാകുമാരിയിൽ അവസാനിക്കുന്നു. ജമ്മു കശ്മീർ, പഞ്ചാബ്, ഹരിയാന, ഡൽഹി, ഉത്തർ പ്രദേശ്, മധ്യപ്രദേശ്, മഹാരാഷ്ട്ര, തെലങ്കാന, ആന്ധ്രപ്രദേശ്, കർണാടക, തമിഴ്‌നാട് തുടങ്ങി മൊത്തത്തിൽ 11 സംസ്ഥാനങ്ങളിലൂടെ ഈ ഹൈവേ കടന്നു പോകുന്നുണ്ട്.\nഏഴു നാഷണൽ ഹൈവേകൾ (ചിലത് മുഴുവനായും, ചിലത് ഭാഗികമായും) ഒന്നിച്ചു ചേർത്തുകൊണ്ടാണ് ഏറ്റവും നീളം കൂടിയ ഈ നാഷണൽ ഹൈവേ പ്രാബല്യത്തിൽ വരുത്തിയിരിക്കുന്നത്. NH 1A, NH 1, NH 2, NH 3, NH 75, NH 26, NH7തുടങ്ങിയവയാണ് അവ. ഇന്ത്യയുടെ വടക്ക് – തെക്ക് ഇടനാഴികളെ ബന്ധിപ്പിക്കുന്ന നാഷണൽ ഹൈവേ 44-നു മൊത്തത്തിൽ 3745 കിലോമീറ്റർ നീളമുണ്ട്. കർണാടകയെയും തമിഴ്നാടിനെയും ബന്ധിപ്പിക്കുന്ന ബെംഗളൂരു – ഹൊസൂർ റോഡ്, നാഷണൽ ഹൈവേ 44 ന്റെ ഭാഗമാണ്. പുൽവാമ ഭീകരാക്രമണം നടന്നത് നാഷണൽ ഹൈവേ 44-ൽ വെച്ചായിരുന്നു. ഇന്ത്യയിലെ ഏറ്റവും വലിയ തുരങ്കപാതയായ ചെനാനി–നഷ്റി തുരങ്കം ഈ ഹൈവേയിലാണ് സ്ഥിതി ചെയ്യുന്നത്.\nതമിഴ്നാട്ടിലൂടെയാണ് നാഷണൽ ഹൈവേ 44 കൂടുതൽ ദൂരം കടന്നുപോകുന്നത് (627 കി.മീ). ഏറ്റവും കുറവ് ദൂരം കടന്നുപോകുന്നത് കർണാടക സംസ്ഥാനത്തിലൂടെയും (125 കി.മീ) ആണ്. സെൻട്രൽ പബ്ലിക് വർക്ക്സ് ഡിപ്പാർട്ട്മെന്റ് (CPWD) ആണ് ഈ ഹൈവേ പൂർത്തിയാക്കിയതും പരിപാലിക്കുന്നതുമെല്ലാം. ഏഷ്യ, യൂറോപ്പ്, ഐക്യരാഷ്ട്ര സംഘടന എകണോമിക് ആൻഡ് സോഷ്യൽ കമ്മീഷൻ ഫോർ ഏഷ്യ ആൻഡ് പസഫിക് (ESCAP) എന്നിവയിൽ പെടുന്ന രാജ്യങ്ങൾ തമ്മിൽ സഹകരിച്ച് രൂപം നൽകിയിരിക്കുന്ന ഒരു പദ്ധതിയായ ഏഷ്യൻ ഹൈവേ (AH) യുടെ ഇന്ത്യയിലെ പ്രധാന ഭാഗമാണ് നാഷണൽ ഹൈവേ 44.\nപാത കടന്നു പോകുന്ന പ്രധാന സ്ഥലങ്ങൾ[തിരുത്തുക]\nശ്രീനഗർ, ജമ്മു, പത്താൻകോട്ട്, ജലന്ധർ, ലുധിയാന, പാനിപ്പത്ത്, ഡൽഹി, ഫരീദാബാദ്, മഥുര (ഉത്തർപ്രദേശ്), ആഗ്ര, ഗ്വാളിയോർ, നാഗ്‌പൂർ, ഹൈദരാബാദ്, കുർണൂൽ, അനന്ത്പൂർ, ബെംഗളൂരു, സേലം, നാമക്കൽ, കാരൂർ, ഡിണ്ടിഗൽ, മധുര, തിരുനെൽവേലി, കന്യാകുമാരി എന്നീ പ്രധാനപ്പെട്ട സ്ഥലങ്ങളിലൂടെ ഈ ദേശീയ പാത കടന്നുപോകുന്നു.\n↑ "ഇന്ത്യയിലെ ഏറ്റവും നീളം കൂടിയ". techtraveleat.com.\n"https://ml.wikipedia.org/w/index.php?title=ദേശീയപാത_44_(ഇന്ത്യ)&oldid=3178791" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 12:15,3ഓഗസ്റ്റ് 2019.


Budget2019-Piyush Goyal has tough task to choose between populism, fiscal prudence | ജനപ്രിയ പദ്ധതികളുമായി കേന്ദ്രസര്‍ക്കാര് ജനങ്ങളെ കയ്യിലെടുക്കുമോ? ഇടക്കാല ബജറ്റ് ഇന്ന് - Malayalam Oneindia\n1 min ago കൊവിഡ് പരിശോധന ഉയർത്തി കൊല്ലം ജില്ല, പ്രതിദിനം 5000ത്തിന് മുകളിൽ ടെസ്റ്റുകൾ\n2 min ago തുലമാസ പൂജ: ശബരിമലയിലെ നിയന്ത്രണങ്ങള് വിജയകരമെന്ന് ദേവസ്വം ബോര്‍ഡ്\n20 min ago കേരളത്തിന്റെ സ്വന്തം ഇലക്ട്രിക്ക് ഓട്ടോ നീം ജി, ആദ്യ ഘട്ടത്തിൽ 25 ഓട്ടോകൾ നേപ്പാളിലേക്ക്\nജനപ്രിയ പദ്ധതികളുമായി കേന്ദ്രസര്‍ക്കാര് ജനങ്ങളെ കയ്യിലെടുക്കുമോ? ഇടക്കാല ബജറ്റ് ഇന്ന്\nPublished: February 1 2019, 7:58 [IST]\nദില്ലി: കേന്ദ്ര സർക്കാറിന്‍റെ ഇടക്കാല ബജറ്റ് ധനകാര്യ മന്ത്രിയുടെ ചുമതല വഹിക്കുന്ന പീയൂഷ് ഗോയല് വെള്ളിയാഴ്ച്ച പാര്‍ലമെന്‍റില് അവതരിപ്പിക്കും. പൊതുതിരഞ്ഞെടുപ്പ് പടിവാതില്‍ക്കല് എത്തിനില്‍ക്കുന്നതിനാല് ജനപ്രിയ പദ്ധതികളും കൂടുതല് നിക്ഷേപം ആകര്‍ഷിക്കുന്നതിനുള്ള പദ്ധതികളും ഇടക്കാല ബജറ്റില് ഇടം പിടിച്ചേക്കും.\nസമ്പൂര്‍ണ്ണ ബജറ്റായിരിക്കുമെന്ന് ആദ്യം സൂചന നല്‍കിയ സര്‍ക്കാര് പിന്നീട് ഇടക്കാല ബജറ്റെന്ന് തിരുത്തുകയായിരുന്നു. എങ്കിലും ഒരു സാധാരണ ബജറ്റിന്‍റെ സ്വഭാവം തന്‍റെ ബജറ്റിന് ഉണ്ടാകുമെന്ന സൂചനയാണ് കഴിഞ്ഞ ദിവസം ചേര്‍ന്ന സര്‍വ്വകക്ഷി യോഗത്തില് പീയൂഷ് ഗോയല് നല്‍കിയത്. വോട്ട് ഒണ് അക്കൗണ്ട് അവതരിപ്പിക്കണമെന്നും സമ്പൂര്‍ണ്ണ ബജറ്റ് പാടില്ലെന്നുമാണ് പ്രതിപക്ഷത്തിന്‍റെ ആവശ്യം. ബജറ്റ് അവതരണത്തിന് മുമ്പ് ഇക്കാര്യത്തില് പ്രതിപക്ഷം സര്‍ക്കാറില് നിന്ന് വിശദീകരണം തേടും.\nതിരഞ്ഞെടുപ്പില് കര്‍ഷകരെ കയ്യിലെടുക്കാനായി കാര്‍ഷിക മേഖലയില് കൂടുതല് ആനുകൂല്യങ്ങള് പ്രഖ്യാപിച്ചേക്കും. കര്‍ഷകര്‍ക്ക് നേരിട്ട് സഹായം എത്തിക്കുന്ന പദ്ധതി ബജറ്റില് പ്രഖ്യാപിക്കാനാണ് സാധ്യത. ആയുഷ്മാൻ ഭാരത്, ഗ്രാമീണ വീട് നിര്‍മ്മാണം, നഗരഗതാഗതം തുടങ്ങിയവക്കും ഊന്നൽ ഉണ്ടായേക്കും\nഅതേസമയം, ബജറ്റിന് മുന്നോടിയായുള്ള സാമ്പത്തിക സര്‍വേ കേന്ദ്രസര്‍ക്കാര് ബുധനാഴ്ച്ച സഭയില് വെച്ചിട്ടില്ല. ബജറ്റിന് തലേദിവസം സര്‍വേ റിപ്പോര്‍ട്ട് സഭയില് വെക്കുന്നതാണ് പതിവ് രീതി.\nbudget 2019 budget narendra modi piyush goyal lok sabha elections 2019 ബജറ്റ് നരേന്ദ്ര മോദി പിയൂഷ് ഗോയല് ലോക്സഭ തിരഞ്ഞെടുപ്പ് 2019\nBudget2019-Piyush Goyal has tough task to choose between populism, fiscal prudence\nStory first published: Friday, February 1, 2019, 7:58 [IST]


Samantha replaces Nithya Menen in Bangalore Days remake - Malayalam Filmibeat\nനയന്‍താരയെ തള്ളി സമാന്ത; നയന്‍സിന് പാരയാകുമോ...?\n| Published: Saturday, August 1, 2015, 11:15 [IST]\nസമാന്ത നയന്‍താരയ്ക്ക് പാരയാകുമോ എന്നാണ് ഇപ്പോള് കോളിവുഡ് പാപ്പരസികളുടെ തലപുകഞ്ഞ ചിന്ത. പലയിടത്തും നയന്‍താരയെ തള്ളി സമാന്ത രംഗത്തെത്തുകയാണ്. വിജയ് ചിത്രത്തില് നിന്ന് നയന്‍താരയെ പിന്തള്ളി സമാന്ത കയറി. ഇപ്പോഴിതാ ബാംഗ്ലൂര് ഡെയ്‌സിന്റെ തമിഴ് റീമേക്കില് നിന്നും.\nബാംഗ്ലൂര് ഡെയ്‌സില് നിത്യ മേനോന് ചെയ്തിരുന്ന നടാഷ ഫ്രാന്‍സിസ് എന്ന കഥാപാത്രത്തെ തമിഴില് എത്തുമ്പോള് നയന്‍താര ചെയ്യുന്നു എന്ന് വാര്‍ത്തകളുണ്ടായിരുന്നു. എന്നാല് ഇപ്പോള് കേള്‍ക്കുന്നു ഈ വേഷം ചെയ്യുന്നത് നയന് അല്ല, സമാന്തയാണെന്ന്.\nവിജയ് യെ നായകനാക്കി അറ്റ്‌ലി സംവിധാനം ചെയ്യുന്ന ചിത്രത്തില് നയന്‍താരയെ ആയിരുന്നത്രെ ആദ്യം പരിഗണിച്ചത്. എന്നാല് പിന്നീടറിഞ്ഞു സമാന്തയാണ് നായിക എന്ന്. സമാന്തയെ നായികയാക്കി ചിത്രത്തിന്റെ ആദ്യ ഘട്ട ഷെഡ്യൂളും പൂര്‍ത്തിയാക്കി.\nവിജയ് ചിത്രത്തില് നിന്ന് നയന്‍താര പിന്മാറിയതാണെന്നും പിന്മാറ്റിയതാണെന്നും പറയുന്നുണ്ട്. നയന് വിജയ്ക്ക് ഭാഗ്യം കെട്ട നായികയാണത്രെ. അതുകൊണ്ടാണത്രെ വില്ലു എന്ന ചിത്രം പരാജയപ്പെട്ടത്. എന്നാല് കത്തിയുടെ വിജയത്തോടെ സമാന്ത വിജയ്ക്ക് ഭാഗ്യമുള്ള നായികയായെന്നും അതുകൊണ്ട് അടുത്ത ചിത്രത്തില് സമാന്ത മതിയെന്ന് തീരുമാനിക്കുകയായിരുന്നു എന്നുമാണ് കോളിവുഡില് നിന്നും കേട്ട കിംവദികള്\nവിജയ് ചിത്രത്തിന് പിന്നാലെ ഇപ്പോള് ബാംഗ്ലൂര് ഡെയ്‌സിന്റെ റീമേക്കിലും നയന്‍സിന് പകരം സമാന്ത വന്നിരിക്കുകയാണ്. നിത്യ മേനോന് ചെയ്ത നടാഷ ഫ്രാന്‍സിസ് എന്ന വേഷമാണ് സമാന്ത ചെയ്യുന്നത്. അതേ സമയം ഈ ചിത്രത്തില് നിന്ന് നയന്‍സിനെ പിന്മാറ്റിയതാണോ, പിന്മാറിയതാണോ എന്ന് വ്യക്തമാല്ല.\nബാംഗ്ലൂര് ഡെയ്‌സ് തമിഴിലേക്ക് റീമേക്ക് ചെയ്യുന്നു എന്ന് കേട്ടപ്പോള് സിദ്ധാര്‍ത്ഥും സമാന്തയുമാണ്- യഥാക്രമം ഫഹദും നസ്‌റിയയും ചെയ്ത വേഷത്തിലെത്തുന്നതെന്നായിരുന്നു തുടക്കത്തില് വാര്‍ത്തകള്. എന്നാല് സമാന്ത-സിദ്ധാര്‍ത്ഥ് പ്രണയം ഇടയില് വിഷയമായപ്പോള് ഇരുവരും ചിത്രത്തില് നിന്ന് പിന്മാറുകയാണെന്നാണ് കേട്ടത്.\nമലയാളത്തില് പോയവര്‍ഷം സൂപ്പര്‍ഹിറ്റായ ചിത്രമാണ് ബാംഗ്ലൂര് ഡെയ്‌സ്. അഞ്ജലി മേനോന് സംവിധാനം ചെയ്ത ചിത്രം തമിഴിലെത്തിക്കുന്നത് ബൊമരുലു എന്ന ചിത്രത്തിലൂടെ ശ്രദ്ധേയനായ ഭാസ്‌കര് ആണ്. അര്‍ജുന്, ദിവ്യ മട്രും കാര്‍ത്തിക് എന്ന് പേരിട്ടിരിയ്ക്കുന്ന ചിത്രത്തില് ആര്യ, റാണ ദഗുപതി, ശ്രീദിവ്യ, ബോബി സിംഹ, റായി ലക്ഷ്മി തുടങ്ങിയവരാണ് കഥാപാത്രങ്ങളായി എത്തുന്നത്.\nRead more about: tamil film news nayanthara samantha bangalore days തമിഴ് സിനിമ ബാംഗ്ലൂര് ഡെയ്‌സ് നയന്‍താര സമാന്ത\nIt looks like Samantha will be replacing Nithya Menen’s role in the Tamil remake of Bangalore Days. It was said that Samantha was supposed to do Nazriya’s role but due to various reasons the actress couldn’t take up the offer but now she has accepted to do the small cameo like role which was done by Nithya Menen in the original.\nStory first published: Saturday, August 1, 2015, 11:15 [IST]


ഞാന് പഠിച്ച ജേണലിസം ഇതല്ല, അതുകൊണ്ട് ഞാന് വിനുവിന്റെ ചര്‍ച്ച കാണില്ല: കെ ആര് മീര - Keralabhooshanam Daily ഞാന് പഠിച്ച ജേണലിസം ഇതല്ല, അതുകൊണ്ട് ഞാന് വിനുവിന്റെ ചര്‍ച്ച കാണില്ല: കെ ആര് മീര\nHome/NEWS/KERALA/ഞാന് പഠിച്ച ജേണലിസം ഇതല്ല, അതുകൊണ്ട് ഞാന് വിനുവിന്റെ ചര്‍ച്ച കാണില്ല: കെ ആര് മീര\nതിരുവനന്തപുരം: മുസ്ലീം ലീഗ് പ്രവര്‍ത്തകന് യാസിര് എടപ്പാളുമായി ബന്ധപ്പെട്ട വിവാദങ്ങളില് എഴുത്തുകാരി കെ ആര് മീരയും ഏഷ്യാനെറ്റ് ന്യൂസിലെ വിനു വി ജോണും തമ്മില് വാക് പോര്. ഇന്നലെ എഷ്യാനെറ്റിലെ ന്യൂസ് അവര് ചര്‍ച്ചയില് മീരയുടെ ഫേസ്ബുക്ക് പോസ്റ്റില് പറയുന്ന കാര്യങ്ങള് വസ്തുതാപരമല്ലെന്ന് വിനു പറഞ്ഞിരുന്നു. ഇതിന് മറുപടിയുമായി വീണ്ടും രംഗത്തെത്തിയിരിക്കുകയാണ് കെ ആര് മീര. വിനു വി ജോണിനേയും ഏഷ്യാനെറ്റ് ന്യൂസിനേയും രൂക്ഷമായി വിമര്‍ശിക്കുന്ന കെ ആര് മീര എഡിറ്റര് എം ജി രാധാകൃഷ്ണനേയും പേരെടുത്ത് വിമര്‍ശിച്ചിട്ടുണ്ട്.\nകുറച്ചു കാലമായി ഞാന് ഏഷ്യാനെറ്റ് ന്യൂസ് കാണാറില്ല. പ്രത്യേകിച്ചും വിനുവിന്റെ ന്യൂസ് അവര്. എഴുത്തുകാരിയെന്ന നിലയില് വിനു എന്നെ ഇഷ്ടപ്പെടുന്നതായി പറഞ്ഞെങ്കിലും, വിനുവിന്റെ ന്യൂസ് അവര് എനിക്ക് ഇഷ്ടമല്ല എന്നു വിഷമത്തോടെ പറയട്ടെ. അതു പറയുന്നതു കൊണ്ട് ഇനിമേല് എഴുത്തുകാരിയെന്ന നിലയില് എന്നെ ഇഷ്ടപ്പെട്ടില്ലെങ്കിലും സാരമില്ല. കാരണം, ഞാന് പഠിച്ചിട്ടുള്ള ജേണലിസം അനുസരിച്ച്, നമ്മുടെ ഇഷ്ടാനിഷ്ടങ്ങളും വ്യക്തിപരമായ താല്‍പര്യങ്ങളും പക്ഷപാതവും പ്രകടിപ്പിക്കാനുള്ള വേദിയല്ല, പത്രവും ചാനലും. ആ പരമമായ നിയമം വിനു നിരന്തരം ലംഘിക്കുന്നു. അതു വഴി വിനു ഇല്ലാതാക്കിയത് ചാനലിന്റെയും വിനുവിന്റെയും വിശ്വാസ്യതയാണ്. വിശ്വാസ്യതയില്ലെങ്കില് പിന്നെ വാര്‍ത്തയുണ്ടോ?\nയാസിര് എടപ്പാളിന്റെ ഫെയ്‌സ് ബുക്ക് പോസ്റ്റിലെ ഒരു വരി വി.പി.പി. മുസ്തഫ വായിച്ചതിന് പിറ്റേന്നു വിനു വിശദമായി മാപ്പു പറഞ്ഞല്ലോ. എന്നെ അപകീര്‍ത്തിപ്പെടുത്തിയതിനു പരസ്യമായല്ലെങ്കിലും ഒരു ഫോണ് കോളിലൂടെയെങ്കിലും എന്നോടു മാപ്പു പറയാനുള്ള അക്കൗണ്ടബിലിറ്റിയോ റെസ്‌പോണ്‍സിബിലിറ്റിയോ ഇന്റഗ്രിറ്റിയോ നിങ്ങളോ നിങ്ങളുടെ മേധാവി എം.ജി. രാധാകൃഷ്ണനോ കാണിച്ചോ? – കെ ആര് മീര ഫേസ്ബുക്കില് കുറിച്ചു.\nasianet k r meera vinu v john\nചാരക്കേസ്: നമ്പി നാരായണനെ പ്രതിയാക്കിയത് ഐബിയും റോയും പറഞ്ഞിട്ടെന്ന് സിബി മാത്യൂസ്\nകിഫ്ബിക്കെതിരെ രാഷ്ട്രീയ ഗൂഢാലോചന നടത്തുന്നുവെന്ന് ധനമന്ത്രി തോമസ് ഐസക്ക്\nപാനൂരിൽ അക്രമം നടന്ന സ്ഥലത്ത് സന്ദർശനം നടത്തി എം.വി ജയരാജനും, പി. ജയരാജനും


തമസ്സല്ലോ സുഖപ്രദം! - Janayugom Online\nJanuary 12, 2020, 5:15 am\nശരിയാണ്. നല്ല നല്ല കാര്യങ്ങൾ ചെയ്യാൻ പറ്റിയ സമയം ഇരുട്ടാണ് ചിലർക്ക്. ഇരുട്ട് പരന്നുനിവർന്നങ്ങനെ കിടക്കുന്ന നേരത്തെയാണല്ലോ നമ്മൾ സാധാരണമായി രാത്രി എന്നുപറയുന്നത്. രാത്രിനേരം സഞ്ചരിക്കുന്നവരെ നിശാചാരികളെന്നോ രാത്രീഞ്ചരന്മാരെന്നോ ഓമനപ്പേരിട്ട് വിളിക്കും. നിശീഥിനിയെ സാക്ഷിയാക്കി നിശാമൃഗങ്ങൾ അഴിഞ്ഞാടും. വെറും മോഷ്ടാക്കള് മാത്രമല്ല, സാമൂഹികവിരുദ്ധ പ്രവൃത്തികളിൽ അഭിരമിക്കുന്നവരും ജനദ്രോഹ നടപടികൾ ആമോദത്തോടെ അനുഷ്ഠിക്കുന്നവരുമായ കേന്ദ്രഭരണാനുകൂലികളായ അല്പവിവരപ്രബുദ്ധർ സർവാത്മനാ ഇരുട്ടിനെയാണ് ആശ്രയിക്കുന്നത്. അതുകൊണ്ടാണല്ലോ, രാജ്യത്തിന്റെ പല കോണുകളിൽനിന്നുവരുന്ന മിടുമിടുക്കരായ കുട്ടികൾ മതിയായ ടെസ്റ്റുകൾ പാസായി നാനാതരം വിഷയങ്ങളിൽ വിദ്യ അഭ്യസിച്ചിറങ്ങി, വിവിധ മണ്ഡലങ്ങളിൽ ചേക്കേറി വെട്ടിത്തിളങ്ങുന്ന പാരമ്പര്യം സൂക്ഷിക്കുന്ന കലാലയത്തിനുനേരെ കഴുകൻകണ്ണുകൾ താഴ്ന്നിറങ്ങി കൊത്തിക്കീറിയത്. മുൻപിവിടെ കണ്ടൊരു കാഴ്ച ഇന്നും ഭരണസിരാകേന്ദ്രത്തിന്റെ കണ്ണ് തള്ളിച്ചുകൊണ്ടിരിക്കുന്നുണ്ട്.\nബിഹാറിൽനിന്നു വന്നൊരു പയ്യൻ. ഒരു ദരിദ്രഗ്രാമീണ യുവാവ്. തങ്ങൾക്കന്യമായ വിവേക വിചാരമുള്ളവൻ. ജനാധിപത്യവിരുദ്ധ സംഗതി കണ്ടാൽ പ്രതികരിക്കുന്നവൻ. ഒരുവന്റെ ശബ്ദം അപരൻ സംഗീതം പോലെ ശ്രവിക്കുന്ന മഹനീയമായ സമഭാവനയുടെ സാമൂഹ്യക്രമത്തിനായി പ്രയത്നിക്കുന്നവൻ. അനീതിക്കെതിരെ മുക്രയിട്ട് ആളെ കൂട്ടുന്നവൻ. നെഞ്ചിൽ അഗ്നി സൂക്ഷിക്കുന്നവൻ. അവൻ ഗഞ്ചിറ കൊട്ടി പാടുന്നു: ആസാദി.… ആസാദി.… കൂടെ പാടാൻ ഒരുപാട് പേര്. കലാലയംവിട്ട് പുറത്തേക്കും ശബ്ദം നീളുന്നു. ആസാദി. . ആസാദി. ഭൂക്ക്മാരി സേ ആസാദി. ഹാം ഭേദ് ഭാവ് സേ ആസാദി. ഹാം പഛ്വാദ് സേ ആസാദി. ഹം ലേകെ രഹേ ഗെ ആസാദി. തും കുഛ് ഭീകർലോ ആസാദി. ആസാദി… കേട്ടുകേട്ട് കലിപ്പടങ്ങാതെ ഞെരങ്ങുമ്പോഴിതാ പുതിയൊരു കൊച്ചും കൂട്ടുകാരും. മലമുഴക്കിരോദനം പോലെ മൂർച്ചകൂടിയ വാക്കുകൾ. ഇളകിവശായി, ഒതുക്കണം, ഇരുട്ടുനോക്കി കാത്തുനിന്നു, തമസ്സിനെ നമിക്കുന്ന പാമരസംഘം. വിവര പ്രവീണരായ കുട്ടികളെ കായികമായി നിർവീര്യരാക്കലല്ലാതെ ആശയവും സംവാദവും ശീലമില്ലാത്തവർക്ക് വേറെ എന്ത് വഴി. ഇഷ്ടനേരമായ രാത്രി തിരഞ്ഞെടുത്തത് അങ്ങനെയാണ്. വിവരമുള്ളവരെ സർവഥാ നമസ്ക്കരിക്കുക എന്നതാണ് പൊതുമതം. പരിഷ്കൃത സമൂഹം അങ്ങനെയാണ്. ഇവിടെയിതാ അവരെ ഉന്മൂലനം ചെയ്യാൻ മുഖംമൂടി (രാത്രിയിലും മുഖംമൂടി! ഇതുംവെച്ചാണല്ലോ ഇവരുടെ തലതൊട്ടപ്പന്മാർ ജനത്തിനു മുൻപിൽ നടപ്പ്) ധരിച്ച് വടി, കുന്തം, കുടച്ചക്രം ഇത്യാദിയുമായി നിരായുധരായ കുട്ടികൾക്കുനേരെ ആഞ്ഞടുത്ത് ടുക്കഡെ ടുക്കഡെ ഗ്യാങ്ങ് എന്ന് പരിഹസിച്ച് അവർക്കെതിരെ ഉറഞ്ഞുതുള്ളി. ’\nഹിന്ദു സ്വയംരക്ഷകർ’ എന്നാണ് വെളുത്ത നിറവും കറുത്ത മനസ്സുമുള്ള കുങ്കുമപ്പൊട്ടുതൊട്ട അക്ഷരവൈരസമൂഹം സ്വയം വെളിപ്പെട്ടുവന്ന് വിശേഷിപ്പിച്ചത്. എന്തുപേരിട്ട് സ്വയം പരിചയപ്പെടുത്തി ഉറക്കെ പറഞ്ഞാലും ലോകം നിങ്ങളെ ഇരുട്ടിന്റെ സന്തതികൾ എന്നേ പറയൂ. രാജ്യപ്രമുഖൻ നേരിട്ട് പ്രത്യക്ഷപ്പെട്ട് പ്രഖ്യാപനം നടത്തി പ്രാബല്യത്തിൽ വരുത്തിയ ഒന്ന് ഒരു നട്ടപ്പാതിരക്കായിരുന്നു. മഹാ കെടുതിക്ക് നിദാനമായ പ്രഖ്യാപനം. അന്ന് നഷ്ടപ്പെട്ട ഉറക്കം ജനത്തിന് ഇന്നുവരെ തിരിച്ചുകിട്ടിയില്ല. പ്രജകൾ ഇന്നും അനുഭവിച്ചുകൊണ്ടേയിരിക്കുന്നു, നോട്ടുനിരോധനം. ജനം അന്നൊഴുക്കിയ കണ്ണീർപ്പാടങ്ങൾ അതേ വീര്യത്തിലിന്നും ഒഴുകുന്നു. എടിഎം കൗണ്ടറുകളിൽ, വീടിന്റെ അകത്തളങ്ങളിൽ അങ്ങനെ എവിടെയും വീണുകിടന്നവർ ഇന്നും അവിടെത്തന്നെ കിടക്കുന്നു. വീടിന്റെ മോന്തായങ്ങളിൽ തൂങ്ങിയാടിയ ഗൃഹനാഥന്മാർ അവിടെ കിടന്നാടുന്നു. വിവാഹം മുടങ്ങിയവർ, വിദ്യാഭ്യാസം മുടങ്ങിയവർ, ജീവിതം വഴിമുട്ടിയവർ, അവിടെത്തന്നെ നിൽക്കുന്നു. നിൽക്കട്ടെ അല്ലേ? ഇഷ്ടജനം കൊഴുക്കുന്നുണ്ടല്ലോ. അതായിരുന്നല്ലൊ ജനം അന്നറിയാതെപോയ ഗൂഢോദ്ദേശ്യവും. അറിഞ്ഞുവന്നപ്പോൾ ഏത് കള്ളപ്പണം പിടിച്ചു? ഏത് വെളുത്തു? ആർക്ക് ഗുണം ചെയ്തു? ഇതു നേരത്തേ അറിഞ്ഞ് വേണ്ട എന്നുപദേശിച്ച റിസർവ് ബാങ്ക് ഗവർണർ എവിടെ?\nപാവം ജനം എന്ന വാക്കിന് ഭംഗി കുറയുന്നുവെന്ന് തോന്നുന്നുണ്ടോ ഇപ്പോൾ! അപ്പോൾ പറഞ്ഞുവന്നത്, വേറെ ഒന്ന് നടന്നതും ഒരു നട്ടപ്പാതിരയ്ക്ക്. അന്ന് പാതിര വിരിഞ്ഞത് വിശ്രുതമായ ബോംബെ നഗരം സ്ഥിതിചെയ്യുന്ന മഹാരാഷ്ട്രയിലാണ്. സ്വന്തം ഭരണം കൈവിടുമെന്നായപ്പോൾ അന്യായവിലയ്ക്ക് കുതിരകളെ വാങ്ങാൻ ആളിറങ്ങി. ചെറു ചെറു കുതിരകളെ വരിവരിയായി നിർത്തി, ‘കയ്യിട്ടുവാരാൻ എന്നുംവേണം മന്ത്രിക്കസേര’ എന്ന മന്ത്രം ചൊല്ലി, കൂടുവിട്ട് കൂറുമാറി വെള്ളിത്തേരിൽ ഒരു നേതാവ് വന്നു. കരാറിൽ ഒപ്പിടുന്നതിനുള്ള ഒരു മുൻപൻ വ്യവസ്ഥ ഇതായിരുന്നു. കോടികൾ കട്ടുണ്ടാക്കിയതിന്റെ തെളിവ് കനത്തുനിൽക്കുന്ന കൊമ്പുമുറിച്ച് വേരറുത്ത് കളയണം. ചർച്ച ഏറെയൊന്നും വേണ്ടിവന്നില്ല. തീരുമാനമിങ്ങനെ വന്നു: ഒ. കെ. ‘ഒലക്കേടെ മൂടാണ്. എനിക്കെന്തു ചേതം.’ ഗ്രാമ്യമെന്ന ഭാഷാദോഷം പറയാതെ, പറഞ്ഞ കരാറിൽ ഇരുകൂട്ടരും ഒപ്പിട്ടു. കൂടെ ഒരു രൺജി പണിക്കർ സ്റ്റൈൽ ഡയലോഗും. “എന്റപ്പന്റെ കാശല്ല, നിന്റപ്പന്റെ കാശല്ല. പോകാൻ പറയെടാ പുല്ലേ… ” നിതാന്ത സാക്ഷി ഇവിടെയും കുറ്റാക്കൂറ്റിരുട്ട്. ഓം ശാന്തി നിശീഥിനി. മാനത്ത് വെള്ളകീറിയപ്പോൾ എല്ലാം പൂർവസ്ഥിതി പ്രാപിക്കുന്നു. പവർഫുൾ മാനേജ്മെന്റ് വേറെയുമുണ്ട് മാലോകരെ എന്ന് പ്രതിസ്പന്ദം. എല്ലാ കളിയിലും ജയിക്കുമെന്ന് ഏത് ക്യാപ്റ്റനും കരുതരുതല്ലോ എന്ന താക്കീത് അന്തരീക്ഷത്തിൽ പറന്നുനടന്നു. മഹാരാഷ്ട്രയിലെ ഹിസ് മാസ്റ്റേഴ്സ് വോയ്സ് ആയ കേരള ആരിഫ് മുഹമ്മദ് ഖാൻ ഫ്ലാറ്റ്! പുലരുംവരെ നിറഞ്ഞാടിയ കഥകളിയിലെ ചുവന്ന താടിവേഷം വഷളായി, പടം മടക്കി രംഗംവിട്ടു. ആട്ടവിളക്കിലെ തിരി താഴ്ന്നതോടെ വേറെ വേഷത്തിന് വഴിമാറി എന്നത് കഥാന്ത്യം. സത്യവും നീതിയും വെളിച്ചമാകുന്നു. ജനാധിപത്യം ആവശ്യപ്പെടുന്നത് അതാണ്. മതേതരത്വം, സമത്വം, ജനാധിപത്യം. ഭരണഘടന അനുശാസിക്കുന്നത് അതാണ്. വെളിച്ചമേ നയിച്ചാലും!\nപ്രതിരോധത്തിന് പ്രതീക്ഷകളുടെ പുതു കണ്ടെത്തലുകള്


മുംബൈ: മഹാരാഷ്ട്ര നിയമസഭയിലേക്കുള്ള 288 മണ്ഡലങ്ങളിൽ തിങ്കളാഴ്ച വോട്ടെടുപ്പ് നടക്കും. ബി.ജെ.പി.-ശിവസേന പാർട്ടികളുടെ നേതൃത്വത്തിലുള്ള മഹായുതി സഖ്യവും കോൺഗ്രസ്-എൻ.സി.പി. പാർട്ടികളുടെ നേതൃത്വത്തിലുള്ള മഹാ അഘാഡിയും തമ്മിലാണ് നേരിട്ടുള്ള മത്സരം. 8.9 കോടി വോട്ടർമാരാണ് മഹാരാഷ്ട്രയിലുള്ളത്.\nഅഞ്ചുവർഷമായി സംസ്ഥാനം ഭരിക്കുന്ന ബി.ജെ.പി.-ശിവസേനാ സഖ്യത്തിനാണ് മുൻതൂക്കമെന്ന് പല പ്രവചനങ്ങളും വന്നുകഴിഞ്ഞു. ഒട്ടേറെ മണ്ഡലങ്ങളിൽ വിമതരും രാജ് താക്കറെയുടെ നേതൃത്വത്തിലുള്ള എം.എൻ.എസ്സും മത്സരിക്കുന്നത് ബി.ജെ.പി.-ശിവസേനാ സഖ്യത്തിന് ക്ഷീണമാകും. മാസങ്ങൾക്കുമുമ്പ് നടന്ന ലോക്‌സഭാ തിരഞ്ഞെടുപ്പിൽ ബി.ജെ.പി.-ശിവസേനാ സഖ്യത്തിന് വൻവിജയം നേടാൻ കഴിഞ്ഞിരുന്നു. 48 സീറ്റുകളിൽ ബി.ജെ.പി. 23-ലും ശിവസേന 18-ലും വിജയിച്ചു. കോൺഗ്രസ്-എൻ.സി.പി. സ്ഥാനാർഥികൾക്ക് ആറു സീറ്റുകളിൽമാത്രമാണ് വിജയിക്കാൻകഴിഞ്ഞത്. ഈ വിജയത്തിന്റെ ആവർത്തനമായിരിക്കും നിയമസഭാ തിരഞ്ഞെടുപ്പുമെന്ന കണക്കുകൂട്ടലിലാണ് ബി.ജെ.പി.-ശിവസേനാ സഖ്യം.\nതിരഞ്ഞെടുപ്പിന് മാസങ്ങൾക്കുമുമ്പ് കോൺഗ്രസിലെയും എൻ.സി.പി.യിലെയും ഒട്ടേറെ പ്രമുഖർ പാർട്ടിവിട്ട് ബി.ജെ.പി.യിലും ശിവസേനയിലും ചേർന്നിരുന്നു. അതിനാൽ പ്രചാരണരംഗത്തും കോൺഗ്രസ്-എൻ.സി.പി. സഖ്യം ഏറെ പിന്നിലായിരുന്നു. ബി.ജെ.പി., ശിവസേന പാർട്ടികൾ വെവ്വേറെ പ്രകടനപത്രികകൾ പുറത്തിറക്കിയപ്പോൾ കോൺഗ്രസ്-എൻ.സി.പി. സഖ്യം ഒറ്റ പ്രകടനപത്രികയാണ് ജനങ്ങൾക്കുമുന്നിൽവെച്ചത്.\nആകെയുള്ള 288 സീറ്റുകളിലേക്ക് 3239 പേരാണ് മത്സരിക്കുന്നത്. 34 മണ്ഡലങ്ങളിൽ പതിനഞ്ചിലധികം സ്ഥാനാർഥികളുണ്ട്. നാന്ദഡ് സൗത്ത് മണ്ഡലത്തിൽമാത്രം മത്സരിക്കുന്നത് 38 സ്ഥാനാർഥികളാണ്. ഇവിടങ്ങളിൽ എല്ലാ സ്ഥാനാർഥികളുടെയും പേരുകളുൾപ്പെടുത്താൻ ഒന്നിലധികം വോട്ടിങ് യന്ത്രങ്ങൾ വേണ്ടിവരും. വ്യാഴാഴ്ചയാണ് വോട്ടെണ്ണൽ.


നിര്‍ഭയ കേസ്: ഹൈകോടതി വിധിക്കെതിരെ കേന്ദ്രം സുപ്രീം കോടതിയില് - Janayugom Online\nFebruary 05, 2020, 5:26 pm\nനിര്‍ഭയ കേസ്: ഹൈകോടതി വിധിക്കെതിരെ കേന്ദ്രം സുപ്രീം കോടതിയില്\nനിര്‍ഭയ കേസില് ദില്ലി ഹൈകോടതി വിധിക്കെതിരെ കേന്ദ്ര സര്‍ക്കാര് സുപ്രീം കോടതിയെ സമീപിച്ചു. വധശിക്ഷ ഒന്നിച്ചു മാത്രം മതിയെന്ന ദില്ലി ഹൈകോടതി വിധിക്കെതിരെയാണ് കേന്ദ്രം സുപ്രീംകോടതിയില് ഹര്‍ജി നല്‍കിയത്.\nകേസില് പ്രതികളുടെ വധശിക്ഷ നടപ്പാക്കുന്നതിന് സ്റ്റേ നല്‍കിയ വിചാരണ കോടതിയുടെ നടപടിക്കെതിരെ സമര്‍പ്പിച്ച കേന്ദ്രത്തിന്റെ ഹര്‍ജി ദില്ലി ഹൈകോടതി തള്ളിയിരുന്നു. പ്രതികളുടെ വധശിക്ഷ ഒരുമിച്ച് നടപ്പാക്കണമെന്ന് ദില്ലി ഹൈകോടതി ഉത്തരവിട്ടു. വിചാരണ കോടതിയുടെ ഉത്തരവ് റദ്ദാക്കാനാവില്ലെന്നും ഹൈകോടതി വ്യക്തമാക്കിയിരുന്നു.\nഓരോ പ്രതികളുടെയും ശിക്ഷ വെവ്വേറെ നടപ്പിലാക്കണമെന്നായിരുന്നു കേന്ദ്രത്തിന്റെ ഹര്‍ജിയിലെ ആവശ്യം. എന്നാല് വധശിക്ഷ വെവ്വേറെ നടപ്പാക്കണമെന്ന ആവശ്യം കോടതി അംഗീകരിച്ചില്ല. ഇതിനെതിരെയാണ് കേന്ദ്രം സുപ്രീംകോടതിയില് ഹര്‍ജി നല്‍കിയത്.\nഅതേസമയം കേസിലെ പ്രതികള്‍ക്ക് ഏഴു ദിവസത്തെ സമയം കോടതി അനുവദിച്ചു. അതിനുള്ളില് നിയമ നടപടികളെല്ലാം പൂര്‍ത്തിയാക്കണമെന്നും കോടതി അന്ത്യശാസനം നല്‍കി. നിയമ നടപടികളുടെ പേരില് ശിക്ഷ നീട്ടിക്കൊണ്ടുപോകാന് അനുവദിക്കില്ലെന്നും കോടതി വ്യക്തമാക്കി.\nNirbhaya case, Central Government move Supreme Court challenging High Court verdict\nഭാര്യയുടെ ബാങ്ക് അക്കൗണ്ട് പരിശോധിച്ച പൂക്കച്ചവടക്കാരന് ഞെട്ടി, മുപ്പത് കോടി രൂപ ഭാര്യ സ്വന്തമാക്കിയതെങ്ങനെ!\nപുള്ളിപുലിയുടെ ആക്രമണത്തില് മൂന്ന് പേര്‍ക്ക് പരിക്ക്\nരാജ്യത്തെ പ്രതിദിന കോവിഡ് രോഗികള് ഒരുലക്ഷത്തിനും മുകളില്\nപൗരത്വഭേദഗതി നിയമം ഇന്ത്യയുടെ ആഭ്യന്തര വിഷയം: വിദേശകാര്യമന്ത്രാലയം\nജാഗ്രത പാലിച്ചില്ലെങ്കിൽ രാജ്യത്ത് കോവിഡ് രണ്ടാം തരംഗമുണ്ടാകുമെന്ന് കേന്ദ്ര ആരോഗ്യമന്ത്രി


ബാഹുബലി 2; ഏറ്റവും കൂടുതൽ പ്രതിഫലം വാങ്ങിയത് പ്രഭാസല്ല !- Baahubali 2: Not Prabhas, this man was the highest paid\nചിത്രത്തിൽ താരങ്ങൾ വാങ്ങിയ പ്രതിഫലത്തിന്റെ വിവരങ്ങൾ പുറത്തുവന്നു\nബ്രഹ്മാണ്ഡ ചിത്രം ബാഹുബലി2വിന് ഇനി തകർക്കാൻ റെക്കോർഡുകൾ ഒന്നുംതന്നെ ബാക്കിയുണ്ടാകില്ല. പുതിയ റെക്കോർഡുകളാണ് ചിത്രം ഇപ്പോൾ കുറിച്ചു കൊണ്ടിരിക്കുന്നത്. ബോക്‌സ്ഓഫിസിൽ ചിത്രം 1000 കോടി നേടിക്കഴിഞ്ഞു. ഇന്ത്യൻ സിനിമാ ചരിത്രത്തിൽ ആദ്യമായാണ് ഒരു ചിത്രം ആയിരം കോടി ക്ലബിലെത്തുന്നത്. 230 കോടി ബജറ്റിലാണ് ബാഹുബലി2അണിയിച്ചൊരുക്കിയത്. ബാഹുബലിയുടെ ആദ്യ ഭാഗത്തിന്റെ ബജറ്റ് 180 കോടിയായിരുന്നു.\nപ്രഭാസ്, റാണ ദഗ്ഗുബട്ടി, സത്യരാജ്, അനുഷ്ക, രമ്യ കൃഷ്ണൻ, തമന്ന എന്നിവരാണ് ചിത്രത്തിൽ പ്രധാന കഥാപാത്രങ്ങളെ അവതരിപ്പിച്ചത്. ചിത്രത്തിൽ താരങ്ങൾ വാങ്ങിയ പ്രതിഫലത്തിന്റെ വിവരങ്ങൾ പുറത്തുവന്നു.\nപ്രഭാസ് (ബാഹുബലി): തന്റെ കരിയറിലെ അഞ്ചു വർഷമാണ് ബാഹുബലിക്കായി പ്രഭാസ് മാറ്റിവച്ചത്. ഈ കാലയളവിൽ മറ്റൊരു ചിത്രത്തിലേക്കും പ്രഭാസ് കരാർ ഒപ്പിട്ടിട്ടില്ല. 25 കോടിയാണ് ബാഹുബലിക്കായി പ്രഭാസ് വാങ്ങിയ പ്രതിഫലം. ബാഹുബലി2അഭിനേതാക്കളിൽ ഏറ്റവും കൂടുതൽ പ്രതിഫലം വാങ്ങിയത് പ്രഭാസാണ്.\nറാണ ദഗ്ഗുബട്ടി (ഭല്ലാലദേവ): ഏകദേശം പ്രഭാസിന് തുല്യമായ കഥാപാത്രമായിരുന്നു ബാഹുബലിയിൽ റാണ ദഗ്ഗുബട്ടി അവതരിപ്പിച്ചതും. ഭല്ലാലദേവയെന്ന വില്ലൻ കഥാപാത്രം വളരെ ഭംഗിയായി റാണ കൈകാര്യം ചെയ്യുകയും ചെയ്തു. 15 കോടിയായിരുന്നു റാണയുടെ പ്രതിഫലം.\nഅനുഷ്ക ഷെട്ടി (ദേവസേന): ബാഹുബലി ആദ്യ ഭാഗത്തിൽ ദേവസേനയെ കണ്ട പലരും രണ്ടാം ഭാഗം കണ്ടപ്പോൾ ഒന്നു ഞെട്ടി. ആദ്യ ഭാഗത്തിൽ വൃദ്ധയായിരുന്നു ദേവസേന. എന്നാൽ രണ്ടാം ഭാഗത്തിൽ അതീവ സുന്ദരിയാണ് ദേവസേന. തനിക്ക് ലഭിച്ച കഥാപാത്രം മികച്ച രീതിയിൽതന്നെ അനുഷ്ക ചിത്രത്തിൽ അവതരിപ്പിച്ചിട്ടുണ്ട്.5കോടിയാണ് ദേവസേനയാവാൻ അനുഷ്ക വാങ്ങിയ പ്രതിഫലം.\nതമന്ന ഭാട്ടിയ (അവന്തിക): അനുഷ്കയുടെ അതേ പ്രതിഫലമാണ് തമന്നയ്ക്കും ലഭിച്ചത്.5കോടി. ബാഹുബലി ആദ്യ ഭാഗത്തിൽ തമന്ന മുഴുനീളം നിറഞ്ഞുനിന്നിരുന്നു. എന്നാൽ രണ്ടാം ഭാഗത്തിൽ നാലോ അഞ്ചോ സീനുകളിൽ മാത്രമേ പ്രേക്ഷകർക്ക് തമന്നയെ കാണാൻ കഴിഞ്ഞുളളൂ.\nരമ്യ കൃഷ്ണൻ (ശിവഗാമി): ബാഹുബലി ചിത്രത്തിലെ ശക്തമായ കഥാപാത്രങ്ങളിൽ ഒന്നായിരുന്നു രമ്യ കൃഷ്ണൻ അവതരിപ്പിച്ച ശിവഗാമി. 2.5 കോടിയായിരുന്നു ചിത്രത്തിനായി താരം വാങ്ങിയ പ്രതിഫലം.\nസത്യരാജ് (കട്ടപ്പ): കട്ടപ്പ എന്തിന് ബാഹുബലിയെ കൊന്നു ? എന്ന ചോദ്യമാണ് ബാഹുബലി ആദ്യഭാഗം കണ്ടിറങ്ങിയ ഓരോരുത്തരും ചോദിച്ചത്. ഇതിനുളള ഉത്തരമായിരുന്നു ബാഹുബലി 2. ചിത്രത്തിലെ മറ്റേതു കഥാപാത്രത്തെക്കാളും ഏറ്റവും കൂടുതൽ ചർച്ച ചെയ്യപ്പെട്ടതും സത്യരാജ് അവതരിപ്പിച്ച കട്ടപ്പ എന്ന കഥാപാത്രമാണ്.2കോടിയായിരുന്നു കട്ടപ്പയായി അഭിനയിച്ച സത്യരാജിന്റെ പ്രതിഫലം.\nഎസ്.എസ്.രാജമൗലി: ഇന്ത്യൻ സിനിമാ ചരിത്രത്തിൽ എന്നെന്നും ഓർമിക്കപ്പെടുന്ന പേരായിരിക്കും എസ്.എസ്.രാജമൗലിയുടേത്. ബാഹുബലിയുടെ അമരക്കാരൻ അദ്ദേഹമായിരുന്നു. 28 കോടിയായിരുന്നു സംവിധായകൻ രാജമൗലിക്ക് പ്രതിഫലമായി ലഭിച്ചത്. ഇതിനുപുറമേ ചിത്രത്തിന്റെ ലാഭത്തിന്റെ മൂന്നിലൊരു ഭാഗവും അദ്ദേഹത്തിന് ലഭിക്കും.


Emalayalee.com - മോഹൻലാൽ ഇനി സംവിധായകൻ! ഒരുക്കുന്നത് ബിഗ് ബജറ്റ് 3ഡി ചിത്രം\nതിരുവനന്തപുരം: നാല് പതിറ്റാണ്ടിലധികം നീണ്ട അഭിനയ യാത്രയ്ക്കൊടുവില് സൂപ്പർതാരം മോഹൻലാൽ സംവിധായകൻ ആകുന്നു. ബ്ലോഗിലൂടെയായിരുന്നു അദ്ദേഹത്തിന്‍റെ പ്രഖ്യാപനം.\n'ഞാന് ഒരു സിനിമ സംവിധാനം ചെയ്യാന് പോകുന്നു. ഇത്രയും കാലം ക്യാമറക്ക് മുന്നില് നിന്ന് പകര്‍ന്നാടിയ ഞാന് ക്യാമറക്ക് പിറകിലേക്ക് നീങ്ങുന്നു' എന്നാണ് മോഹന്‍ലാല് ബ്ലോഗില് കുറിച്ചത്. 'ബറോസ്സ്' എന്നാണ് മോഹന്‍ലാല് സംവിധാനം ചെയ്യാന് ഒരുങ്ങുന്ന സിനിമയുടെ പേര്. സിനിമ3ഡി ആണെന്നും മോഹൻലാൽ ബ്ലോഗില് കുറിച്ചു. നവോദയയുമായി ചേർന്നാണ് മോഹൻലാൽ ബറോസ് ഒരുക്കുക


സംഭാവന പണം ഉപയോഗിച്ച് ഷോപ്പിംഗ് നടത്തി; മൌറീഷ്യസിലെ ആദ്യ വനിതാ പ്രസിഡണ്ട് രാജിക്കൊരുങ്ങുന്നു\nസേവന പ്രവര്‍ത്തനത്തിന് ഉപയോഗിക്കേണ്ട പണം ഉപയോഗിച്ച് ഷോപ്പിംഗ് നടത്തി എന്ന ആരോപണത്തെ തുടര്‍ന്ന് മൌറീഷ്യന് വനിതാ പ്രസിഡണ്ട് അമീന ഗുരീബ് ഫക്കീം രാജിക്കൊരുങ്ങുന്നു. ആഫ്രിക്കയിലെ ഏക വനിതാ രാഷ്ട്ര മേധാവിയാണ് അമീന.\nമൌറീഷ്യന് സ്വാതന്ത്ര്യത്തിന്റെ അന്‍പതാം വാര്‍ഷികം ആഘോഷിക്കാനിരിക്കെയാണ് പ്രസിഡന്റിന്റെ രാജി. ലണ്ടന് ആസ്ഥാനമായി പ്രവര്‍ത്തിക്കുന്ന പ്ലാനറ്റ് എര്‍ത്ത് ഇന്‍സ്റ്റിറ്റ്യൂട്ട് നല്കിയ പണം ഉപയോഗിച്ച് ഡ്രെസ്സും ആഭരണങ്ങളും വാങ്ങി എന്നാണ് ആരോപണം.\nആരോപണം നിഷേധിച്ച അമീന എല്ലാ പണവും തിരിച്ചടച്ചു എന്നു വ്യക്തമാക്കിയതായി റോയിട്ടേഴ്സ് റിപ്പോര്‍ട്ട് ചെയ്യുന്നു. പ്രസിഡണ്ട് ഉടന് രാജിവെക്കുമെന്നും എന്നാല് തിയ്യതി തീരുമാനിച്ചിട്ടില്ലെന്നും പ്രധാനമന്ത്രി പ്രവിന്ദ് ജൂഗ്നൌത് മാധ്യമങ്ങളോട് പറഞ്ഞു.\nപ്രശസ്ത ശാസ്ത്രജ്ഞയായ അമീന ഗുരീബ് ഫക്കീം 2015ലാണ് ദ്വീപ് രാഷ്ട്രത്തിന്റെ ആദ്യ വനിതാ പ്രസിഡണ്ടായി സ്ഥാനമേറ്റത്.


ഭക്ഷണമാക്കാന് വന്ന കടുവയെ താഴെയിട്ട പെണ്‍കുരങ്ങ്;എണ്‍പത് ലക്ഷത്തിലധികം പേര് കണ്ട വീഡിയോ വൈറലായതിന് പിന്നില് | Reporter Live\nഭക്ഷണമാക്കാന് വന്ന കടുവയെ താഴെയിട്ട പെണ്‍കുരങ്ങ്;എണ്‍പത് ലക്ഷത്തിലധികം പേര് കണ്ട വീഡിയോ വൈറലായതിന് പിന്നില്\nBy Web Desk\tMarch 19, 2017 12:19 pm A+ A-\nകുരങ്ങനും കടുവുയും തമ്മിലുള്ള പല തരത്തിലുള്ള ഫൈറ്റ് വീഡിയോകള് നാം കണ്ടിട്ടുണ്ട്. കടുവയെ വിഡ്ഢിയാക്കുന്ന ഒരു കുരങ്ങന്റെ വീഡിയോ നേരത്തേ വൈറവായിട്ടുണ്ട്. ഇവിടെ തന്നെ ഭക്ഷണമാക്കാന് വന്ന കടുവയെ ബുദ്ധിപൂര്‍വ്വം നേരിടുന്ന ഒരു പെണ് കുരങ്ങിന്റെ വീഡിയോയാണ് ഇപ്പോള് വൈറലായിരിക്കുന്നത്. മാര്‍ച്ച് പതിനേഴിന് ഫെയ്‌സ്ബുക്കില് പോസ്റ്റുചെയ്ത വീഡിയോ എണ്‍പത് ലക്ഷത്തിലധികം ആളുകളാണ് ഇതുവരെ കണ്ടത്. 84,657 പേര് ഈ വീഡിയോ ഷെയര് ചെയ്യുകയും ചെയ്തു.\nകുഞ്ഞിനെ മാറോട് ചേര്‍ത്തിരിക്കുമ്പോഴായിരുന്നു ആ കടുവ തന്നെ ലക്ഷ്യംവെച്ചുവരുന്നത് കുരങ്ങിന്റെ ശ്രദ്ധയില്‍പ്പെട്ടത്. അതികം വലുപ്പമില്ലാത്ത ചാഞ്ഞ മരക്കൊമ്പിലായിരുന്നു കുരങ്ങ് ഇരുന്നിരുന്നത്. കടുവ വളരെ പ്രയാസപ്പെട്ട് മരംകയറി കുരങ്ങിന്റെ അടുത്തുവരെയെത്തി. കടുവയുടെ ഭാരം കൂടിവന്നതോടെ മരക്കൊമ്പ് താഴേക്ക് കൂടുതല് ചാഞ്ഞു. കുഞ്ഞിനെ മുറുക്കി പിടിച്ച് ചെറിയൊരു കമ്പിലേക്ക് കുരങ്ങ് പിടിമുറുക്കി. ഇതിനിടെ കുരങ്ങിനെ എങ്ങനെ പിടിക്കാം എന്ന രീതിയില് കടുവ അല്‍പ നേരം ആലോചിച്ചു നിന്ന ശേഷം പതിയെ താഴേക്കിറങ്ങി. കടുവ ഇറങ്ങി വരുന്ന സമയത്തിനുള്ളില് കുരങ്ങ് മറ്റൊരു ചില്ലയിലേക്ക് കുഞ്ഞുമായി ചാടി മാറി. അടിതെറ്റിയ കടുവ, ദാ കിടക്കുന്നു താഴെ. തമാശ വീഡിയോ എന്നതിലപ്പുറം കുരങ്ങിന്റെ അവസരോചിതമായ കുരങ്ങിന്റെ ബുദ്ധിയാണ് ഇവിടെ അധികവും ചര്‍ച്ചചെയ്യപ്പെട്ടത്.


ഡ Grand ൺ‌ലോഡ് ഗ്രാൻഡ് ടെറ്റൺ നാഷണൽ പാർക്ക് - പൂർണ്ണ പായ്ക്ക് FSX & P3D - റിക്കൂ\nഗ്രാൻഡ് ടെറ്റൺ നാഷണൽ പാർക്ക് - ഫുൾ പായ്ക്ക് FSX & P3D\nവലുപ്പം 420 എം.ബി.\nഡൗൺലോഡുകൾ 17 132\nരചയിതാവ്: ഫ്രാങ്ക് Dainese\nഗ്രാൻഡ് Teton നാഷണൽ പാർക്ക്, ഗ്രാൻഡ് Teton നാഷണൽ പാർക്ക് അല്ലെങ്കിൽ ഇംഗ്ലീഷിൽ, വ്യോമിംഗ്, യുണൈറ്റഡ് സ്റ്റേറ്റ്സ് ഓഫ് സ്റ്റേറ്റ് വടക്കുപടിഞ്ഞാറായി സ്ഥിതി യുഎസ് നാഷണൽ പാർക്ക്.\n1254 km2, പാർക്കിന്റെ പ്രദേശം കവര് 4197 മീറ്റർ ഉയരത്തിൽ culminates ഏത് ഗ്രാൻഡ് Teton, ആധിപത്യം അതിന്റെ മലയിൽ ഇഴചേർത്ത പ്രശസ്തമാണ്. അതിന്റെ പാറകൾ രണ്ടു ബില്യൺ പ്രായമുള്ള വർഷം, ഗ്രഹത്തിലെ പഴക്കമുള്ള ഇടയിലുള്ള.\nമനോഹരമായ എച്ച്ഡി ഫോട്ടോ-യഥാർത്ഥ ഗുണമേന്മയുള്ള ഉണ്ടാക്കി ഇഴചേർത്ത, VFR അനുയോജ്യമായ.\nജാഗ്രത വലിയ ഫയൽ 418 മോ, അത് ശക്തമായി (ഉദാ യാതൊരു സഫലമായതിന്റെ ഞങ്ങൾക്കുണ്ട് അറസ്റ്റ് ഘട്ടത്തിൽ .കുറെ പുനരാരംഭിക്കുന്നതിന് ഡൌൺലോഡ് ആക്സിലറേറ്റർ സോഫ്റ്റ്വെയർ ഉപയോഗിക്കാൻ ശുപാർശ FlashGet).\nഎത്ര പ്രധാനം ഇഴചേർത്ത ഉപയോഗിക്കാൻ? താങ്കൾക്ക് നിങ്ങളുടെ ഫ്ലൈറ്റ് ആരംഭിക്കാൻ കഴിയും ജാക്ക്സൺ ഹോൾ വിമാനത്താവളം (തരം ക്ജച്)


മുരിക്കാശേരി പാവനാത്മ കോളജ് ഇൻഡോർ സ്റ്റേഡിയത്തിന്‍റെ ഉദ്ഘാടനം നാളെ : Deepika.com Nattu Visesham\nമുരിക്കാശേരി പാവനാത്മ കോളജ് ഇൻഡോർ സ്റ്റേഡിയത്തിന്‍റെ ഉദ്ഘാടനം നാളെ\nചെറുതോണി: മുരിക്കാശേരി പാവനാത്മ കോളജ് കാന്പസിൽ പുതുതായി പണികഴിപ്പിച്ച അന്താരാഷ്‌ട്ര നിലവാരത്തിലുള്ള ഇൻഡോർ സ്റ്റേഡിയത്തിന്‍റെ ഉദ്ഘാടനം നാളെ നടക്കുമെന്ന് സംഘാടകസമിതി ഭാരവാഹികൾ അറിയിച്ചു. രാവിലെ പത്തിന് ഇടുക്കി രൂപതാധ്യക്ഷൻ മാർ ജോണ് നെല്ലിക്കുന്നേൽ സ്റ്റേഡിയത്തിന്‍റെ വെഞ്ചിരിപ്പുകർമം നിർവഹിക്കും. തുടർന്ന് നടക്കുന്ന പൊതുസമ്മേളനത്തിൽ വൈദ്യുത മന്ത്രി എം.എം. മണി സ്റ്റേഡിയം ഉദ്ഘാടനംചെയ്യും.\nഡീൻ കുര്യാക്കോസ് എംപി, റോഷി അഗസ്റ്റിൻ എംഎൽഎ, കോളജ് മാനേജർ രൂപത വികാരി ജനറാൾ മോണ്. ജോസ് പ്ലാച്ചിക്കൽ, രൂപത വിദ്യാഭ്യാസ സെക്രട്ടറി റവ. ഡോ. ജോർജ് തകിടിയേൽ, രൂപത വികാരി ജനറാൾ മോണ്. ഏബ്രഹാം പുറയാറ്റ്, ജില്ലാ പഞ്ചാത്ത് പ്രസിഡന്‍റ്കൊച്ചുത്രേസ്യ പൗലോസ്, കെസിബിസി വിദ്യാഭ്യാസ സെക്രട്ടറി ഫാ. ജോസ് കരിവേലിക്കൽ തുടങ്ങിയവർ പ്രസംഗിക്കും.\nഹൈറേഞ്ചിലെ ആദ്യത്തെ സ്പോർട്സ് കോംപ്ലക്സാണ് പാവനാത്മ കോളജ് കാന്പസിൽ തയാറായിരിക്കുന്നത്. 20,000 ചതുരശ്ര അടി വിസ്തീർണമുള്ള സ്റ്റേഡിയത്തിലെ ഇറക്കുമതിചെയ്ത തടിയിൽ തീർത്ത സ്പോർഡ്സ് ഫ്ളോറിംഗാണ് പ്രത്യേകത. ഒരേസമയം മത്സരത്തിന് ഉപയോഗിക്കാവുന്ന നാല് ഷട്ടിൽ ബാഡ്മിന്‍റണ് കോർട്ട്, ഒരു വോളിബോൾ കോർട്ട്, ഒരു ബാസ്കറ്റ് ബോൾ കോർട്ട് എന്നിവയാണുള്ളത്. കൂടാതെ റെസ്‌ലിംഗ്, ജൂഡോ തുടങ്ങിയ എല്ലാ ഇൻഡോർ മത്സരങ്ങളും പരിശീലനങ്ങളും ഇനിമുതൽ ഈ സ്റ്റേഡിയത്തിൽ നടത്താനാവും.\nആർച്ച് രീതിയിൽ കേഡറുകൾകൂടാതെ ഉന്നത നിലവാരമുള്ള ഷീറ്റുകൾകൊണ്ടാണ് മേൽക്കൂര നിർമിച്ചിരിക്കുന്നത്. ഇതിനായി രണ്ടരകോടിയിലധികം രൂപ ചെലവഴിച്ചു. 2015-ലാണ് സ്റ്റേഡിയത്തിന്‍റെ നിർമാണം ആരംഭിച്ചത്. ഇതോടെ ഹൈറേഞ്ചിലെ ആദ്യത്തെ സ്പോർട്സ് ഹബ്ബെന്ന ബഹുമതിയും പാവനാത്മ കോളജിന് കൈവന്നിരിക്കയാണ്.\nഇൻഡോർ സ്റ്റേഡിയത്തിനോടനുബന്ധിച്ച് ജിംനേഷ്യം, ഫുട്ബോൾ കോർട്ട്, 200 മീറ്റർ ട്രാക്ക്, കോച്ചുമാർക്ക് താമസിക്കാനുള്ള സൗകര്യം, ഓപ്പണ് ബാഡ്മിന്‍റണ് കോർട്ട്, ഓപ്പണ് ബാസ്കറ്റ് ബോൾ കോർട്ട് എന്നിവയും നിർമിച്ചിട്ടുണ്ട്. കേരളത്തിലെതന്നെ കായിക പരിശീലനത്തിന് പാവനാത്മ കോളജിലെ സ്പോർസ് ഹബ് മുതൽക്കൂട്ടാകുമെന്ന് അധികൃതർ പറഞ്ഞു.\nകോളജ് പ്രിൻസിപ്പൽ ഡോ. വി. ജോണ്‍സണ്, വൈസ് പ്രിൻസിപ്പൽ റവ. ഡോ. ബെന്നോ പുതിയാപറന്പിൽ, ബർസാർ ഫാ. ജയിംസ് പുന്നപ്ലാക്കൽ, വാത്തിക്കുടി പഞ്ചായത്ത് പ്രസിഡന്‍റ് പി.കെ. രാജു, ജില്ലാ പഞ്ചായത്തംഗം നോബിൾ ജോസഫ്, ഡോ.വി.എ. ഡോമിനിക്, ഫിസിക്കൽ അധ്യാപകൻ ജിജോ എന്നിവർ പത്രസമ്മേളനത്തിൽ പങ്കെടുത്തു.


Madhya Pradesh BJP leader Ganesh Singh slams Jyotiraditya Scindia | ജ്യോതിരാദിത്യ സിന്ധ്യക്കെതിരെ ബിജെപിക്കുളളിൽ രോഷം പുകയുന്നു! മന്ത്രിമാർക്ക് വകുപ്പുകളില്ല - Malayalam Oneindia\n12 min ago മുസ്ലിം ഉപമുഖ്യമന്ത്രി; എസ്പിയുമായുള്ള സഖ്യ വാര്‍ത്തകള് തള്ളി എംഐഎം, പാര്‍ട്ടി പറഞ്ഞത് ഇതാണ്\n18 min ago ഒരു പഞ്ചായത്തില് മാത്രം 700 കുറഞ്ഞു;രാജയെ തോല്‍പ്പിക്കാന് ശ്രമം, എസ് രാജേന്ദ്രനെതിരെ അന്വേഷണം\n28 min ago ആര്‍ക്കും സംശയം തോന്നാത്ത ബന്ധം; നഷ്ടമാകുമെന്ന് തോന്നിയപ്പോള് ക്രൂരകൊലപാതകം; പ്രതി അറസ്റ്റില്\nUpdated: Fri, Jul 10, 2020, 0:43 [IST]\nഭോപ്പാല്: മന്ത്രിസഭാ വികസനം പൂര്‍ത്തിയായിട്ടും വകുപ്പ് വിഭജനം നടക്കാത്തത് മധ്യപ്രദേശ് ബിജെപിയില് അതൃപ്തി ശക്തമാകുന്നു. മന്ത്രിമാര്‍ക്ക് വകുപ്പുകള് വീതിച്ച് നല്‍കുന്നതില് മുഖ്യമന്ത്രി ശിവരാജ് സിംഗ് ചൗഹാന് മുന്നില് വഴി മുടക്കി നില്‍ക്കുന്നത് കോണ്‍ഗ്രസില് നിന്നും എത്തി എംപിയായ ജ്യോതിരാദിത്യ സിന്ധ്യ ആണെന്നാണ് റിപ്പോര്‍ട്ടുകള്.\nBJP MP Ganesh Singh Slams Jyotiraditya Scindia | Oneindia Malayalam\n33 അംഗ മന്ത്രിസഭയില് 12 വിശ്വസ്തരെ ഉള്‍പ്പെടുത്താന് സിന്ധ്യയ്ക്കായി. ഇത് തന്നെ ബിജെപിയില് പലര്‍ക്കും അതൃപ്തിയുണ്ടാക്കിയിട്ടുണ്ട്. അത് കൂടാതെ പ്രധാനപ്പെട്ട വകുപ്പുകള് വേണം എന്നുളള സിന്ധ്യയുടെ ആവശ്യമാണ് വകുപ്പ് വിഭജനം വൈകാനുളള കാരണം എന്നാണ് ആരോപണം. ശിവരാജ് സിംഗ് ചൗഹാന് തീരുമാനം കേന്ദ്ര നേതൃത്വത്തിന് വിട്ട് കൊടുത്ത് കാത്തിരിക്കുകയാണ്.\nഅതിനിടെ മധ്യപ്രദേശ് ബിജെപിയില് നിന്നും സിന്ധ്യയ്ക്ക് എതിരെ പരസ്യമായി ശബ്ദങ്ങള് ഉയര്‍ന്ന് തുടങ്ങിയിരിക്കുകയാണ്. ബിജെപി നേതാവ് ഗണേഷ് സിംഗ് ആണ് സിന്ധ്യയെ ഉന്നമിട്ട് രംഗത്ത് വന്നിരിക്കുന്നത്. മന്ത്രിമാര്‍ക്ക് വകുപ്പ് വിഭജനം നടത്തുന്നത് വൈകാന് കാരണക്കാരന് ജ്യോതിരാദിത്യ സിന്ധ്യ ആണെങ്കില് അത് പുറത്തേക്ക് നല്‍കുന്ന സന്ദേശം നല്ലതല്ല എന്നാണ് ബിജെപി നേതാവിന്റെ മുന്നറിയിപ്പ്.\nസാത്‌നയില് നിന്നുളള ബിജെപിയുടെ ലോക്‌സഭാ എംപി കൂടിയാണ് ഗണേഷ് സിംഗ്. ജ്യോതിരാദിത്യ സിന്ധ്യയ്ക്ക് സംസ്ഥാന രാഷ്ട്രീയത്തില് വലിയ സ്ഥാനമുണ്ട്. പാര്‍ട്ടിയിലെ മുതിര്‍ന്ന നേതാക്കള് അദ്ദേഹത്തെ ഉന്നതിയില് ആണ് പ്രതിഷ്ഠിച്ചിരിക്കുന്നത്. വകുപ്പ് വിഭജനത്തിന് കാരണക്കാരന് ആയെങ്കില് സിന്ധ്യ അത് ഗൗരവത്തോടെ കാണണം. ശിവരാജ് സിംഗ് ചൗഹാന് കീഴില് ഒരു മികച്ച സര്‍ക്കാര് പ്രവര്‍ത്തിക്കുന്നതാണ് ജനങ്ങള്‍ക്ക് കാണേണ്ടത് എന്നും സിംഗ് പറഞ്ഞു.\nമന്ത്രിമാര്‍ക്ക് വകുപ്പുകള് വിഭജിച്ച് നല്‍കുക എന്നത് മുഖ്യമന്ത്രിയുടെ അധികാരം ആണ്. അതില് മറ്റാരും ഇടപെടരുത് എന്നും ബിജെപി എംപി പറഞ്ഞു. രണ്ടാം ഘട്ട മന്ത്രിസഭാ വികസനം പൂര്‍ത്തിയായി ഒരാഴ്ച കഴിഞ്ഞിട്ടും വകുപ്പ് വിഭജനം നടത്താന് ചൗഹാനായിട്ടില്ല. ഏപ്രിലില് ആദ്യഘട്ട മന്ത്രിസഭാ രൂപീകരണത്തില് സത്യപ്രതിജ്ഞ ചെയ്ത5മന്ത്രിമാര്‍ക്ക് മാത്രമാണ് നിലവില് വകുപ്പുകള് ഉളളത്.\nകേസുകള് ഉയരുന്നു; കഴിഞ്ഞ 24 മണിക്കൂറില് ഇന്ത്യയില് 42,015 പേര്‍ക്ക് കൊവിഡ്, 489 മരണം\nസുപ്രീം കോടതി കണ്ണുരുട്ടി, സംസ്ഥാനത്ത് കൂടുതല് ലോക്ക്ഡൗണ് ഇളവുകളില്ല, വാരാന്ത്യ ലോക്ക്ഡൗണ് തുടരും\nഇന്ത്യയ്ക്ക് ആശ്വാസം; കഴിഞ്ഞ 24 മണിക്കൂറില് 30000ല് താഴെ കൊവിഡ് കേസുകള്, 125 ദിവസത്തിന് ശേഷം\nപ്രധാനമന്ത്രി സംസാരിക്കുന്നതിനിടെ വൻ പ്രതിഷേധം ഉയർത്തി പ്രതിപക്ഷം, ലോക്സഭ നിർത്തി വെച്ചു\nശബരിമലയിൽ പ്രവേശനം ഇരട്ടിയാക്കി, വെർച്വൽ ക്യൂവിലൂടെ 10,000 പേർക്ക് പ്രവേശനം\nസംസ്ഥാനത്തിന് 4.8 ലക്ഷം ഡോസ് വാക്സിന് കൂടിയെത്തി; ഇന്ന് 1.21 ലക്ഷം പേര്‍ക്ക് വാക്സിന് നല്‍കി\n'ഇത് രാജസ്ഥാനിലെ ആനിശിവ'; തൂപ്പുകാരിയില് നിന്ന് ഡെപ്യൂട്ടി കളക്ടര് പദവിയിലേക്ക്, കയ്യടിക്കാം ആശയ്ക്ക്\nMadhya Pradesh BJP leader Ganesh Singh slams Jyotiraditya Scindia


തുവ്വൂർ മാലിന്യമില്ലാത്ത ഗ്രാമപ്പഞ്ചായത്ത് | 16Sep2020\nസംസ്ഥാനത്തെ ആദ്യ പഞ്ചായത്ത്\nകാളികാവ് (മലപ്പുറം): മാലിന്യസംസ്കരണത്തിന് മികച്ച പഞ്ചായത്തിനുള്ള സംസ്ഥാനസർക്കാർ പുരസ്കാരം ലഭിച്ച തുവ്വൂർ ഇനി മാലിന്യമില്ലാത്ത ഗ്രാമപ്പഞ്ചായത്ത്. പ്ലാസ്റ്റിക് മാലിന്യ സംസ്കരണ രംഗത്ത് മാതൃകാപദ്ധതി നടപ്പാക്കി ശ്രദ്ധ പിടിച്ചുപറ്റിയ തുവ്വൂരിൽ അടുക്കളമാലിന്യ സംസ്കരണത്തിനും സംവിധാനം ഒരുങ്ങുകയാണ്. അടുക്കളമാലിന്യ സംസ്കരണം സൗജന്യമായി നടപ്പാക്കുന്ന സംസ്ഥാനത്തെ ആദ്യ പഞ്ചായത്ത് തുവ്വൂരാണെന്ന് പ്രസിഡൻറ് തെറ്റത്ത് ബാലൻ പറഞ്ഞു. തൊഴിലുറപ്പ് പദ്ധതിയിൽ ഉൾപ്പെടുത്തിയാണ് പദ്ധതി നടപ്പാക്കുന്നത്.\nഅടുക്കളയിൽനിന്നുള്ള ഭക്ഷണാവശിഷ്ടങ്ങളും മലിനജലവും സംസ്കരിക്കാൻ ഒാരോ വീട്ടിലും പഞ്ചായത്ത് സംവിധാനം ഒരുക്കുകയാണ്. കോൺക്രീറ്റ് റിങിട്ട് മൂടിയ കുഴിയിലേക്കാണ് മാലിന്യം നിക്ഷേപിക്കുന്നത്. ക്രമേണ മാലിന്യം ജൈവ വളമായി രൂപാന്തരപ്പെടും. കാർഷിക ആവശ്യങ്ങൾക്ക് ജൈവ വളം വീട്ടുകാർക്ക് ഉപയോഗിക്കാം. റിങ്ങുകൾ എത്തിക്കാനുള്ള വാഹനക്കൂലി മാത്രമാണ് ഉപഭോക്താവ് നൽകേണ്ടത്. അടുക്കളമാലിന്യ സംസ്കരണ പദ്ധതിയുടെ പ്രാരംഭഘട്ടത്തിൽ 170 വീടുകളിലാണ് സൗകര്യം ഒരുക്കുന്നത്. രണ്ടാംഘട്ടത്തിൽ മുഴുവൻ വീടുകളിലും സൗകര്യം ഒരുക്കും.\nനേരത്തെ ഖരമാലിന്യ സംസ്കരണത്തിന്റെ ഭാഗമായി 240 ടൺ പാഴ് വസ്തു വിറ്റ് മൂന്ന് ലക്ഷത്തിലേറെ വരുമാനവും പഞ്ചായത്തിന് ലഭിച്ചു. മാലിന്യം കോയമ്പത്തൂർ മധുക്കരയിലെ എ.സി.സി. സിമന്റ് ഫാക്ടറിയിലേക്ക് കയറ്റി അയക്കും. സിമന്റ് ഫാക്ടറി ഇന്ധനമായിട്ടാണ് മാലിന്യം ഉപയോഗിക്കുന്നത്. 60 ടൺ മാലിന്യം ഇതിനോടകം എ.സി.സിക്ക് നൽകി. തുവ്വൂരിന്റെ മാലിന്യസംസ്കരണ രീതി സംസ്ഥാനത്തെ മാതൃകാപദ്ധതിയായി അംഗീകരിച്ചിട്ടുണ്ട്. 88 ഗ്രാമപ്പഞ്ചായത്തുകളും കേന്ദ്രസംഘങ്ങളും പദ്ധതിയെക്കുറിച്ച് പഠിക്കാൻ തുവ്വൂരിലെത്തി.


വന്‍തുക ബിറ്റ്‌കോയിനായി വേണം, വിക്രാന്ത് ബോംബിട്ട് തകര്‍ക്കും; ഭീഷണി കപ്പല്‍ശാലയ്ക്ക് അകത്തുനിന്ന്? | ins vikrant| ins vikrant bomb threat| ins vikrant bomb threat news| cochin shipyard| latest kerala news\nSep 8, 2021, 10:31 AM IST\nകൊച്ചി: ഐ.എന്.എസ്. വിക്രാന്ത് ബോംബിട്ട് തകര്‍ക്കുമെന്ന് ഇ-മെയില് വഴി ഭീഷണി സന്ദേശം അയച്ചത് കൊച്ചി കപ്പല്‍ശാലയിലുള്ളവര് തന്നെയെന്ന് സൂചന. കപ്പല്‍ശാലയെക്കുറിച്ചു വ്യക്തമായ ധാരണയുള്ളയാളാണ് സന്ദേശം അയച്ചതെന്നാണ് പോലീസിന്റെ കണ്ടെത്തല്. ഇ-മെയില് സന്ദേശമയച്ച ഐ.പി. വിലാസം കേന്ദ്രീകരിച്ച് പോലീസ് നടത്തിയ അന്വേഷണത്തില് കപ്പല്‍ശാലയ്ക്ക് അകത്തുനിന്നാണ് സന്ദേശം എത്തിയത് എന്ന തരത്തില് ചില സൂചനകള് ലഭിച്ചിട്ടുണ്ട്.\nഇതേത്തുടര്‍ന്ന് കപ്പല്‍ശാലയിലെ അഞ്ച് ഉദ്യോഗസ്ഥരില്‍നിന്ന് പോലീസ് ചൊവ്വാഴ്ച മൊഴിയെടുത്തു. കപ്പല്‍ശാലയുമായി ബന്ധപ്പെട്ട വിവരങ്ങളടക്കം ഭീഷണി സന്ദേശത്തിലുള്ളതിനാല് കൂടുതല് ജീവനക്കാരെ വരും ദിവസങ്ങളില് ചോദ്യം ചെയ്യും. കൊച്ചി കപ്പല്‍ശാലയിലെ മുന് ജീവനക്കാരോ കരാര് തൊഴിലാളികളോ ആകും സന്ദേശം അയച്ചതെന്നാണ് സംശയിക്കുന്നത്. പ്രതികളുടെ അറസ്റ്റ് ഉടനെയുണ്ടാകും.\nകൊച്ചി കപ്പല്‍ശാലയിലെ ഉദ്യോഗസ്ഥര്‍ക്ക് ഓഗസ്റ്റ് 24-നാണ് ഇ-മെയില് മുഖേന ഭീഷണി സന്ദേശം ആദ്യം ലഭിച്ചത്. കഴിഞ്ഞ ആഴ്ചയാണ് രണ്ടാമത്തെ സന്ദേശമെത്തിയത്. തുടര്‍ന്ന് കപ്പല്‍ശാലയുടെ പരാതിയില് എറണാകുളം സൗത്ത് പോലീസ് കേസെടുത്ത് അന്വേഷണം ആരംഭിക്കുകയായിരുന്നു.\nപഴുതടച്ച സുരക്ഷയാണ് നിലവില് കപ്പല്‍ശാല പരിസരത്തുള്ളത്. സംസ്ഥാന പോലീസ്, കോസ്റ്റല് പോലീസ്, നേവി എന്നിവരടങ്ങിയ പ്രത്യേക സംഘം കപ്പല്‍ശാലയ്ക്കു പുറത്തെ സുരക്ഷ ഏറ്റെടുത്തു. സി.ഐ.എസ്.എഫ്. അകത്തും സുരക്ഷ തുടരും. കൊച്ചി കായലില് രാത്രി പട്രോളിങ്ങും ഉണ്ടാകും. നങ്കൂരമിട്ടിരിക്കുന്ന മറ്റ് നാല് കപ്പലുകളിലും ബോംബ് സ്‌ക്വാഡ് പരിശോധന നടത്തി.\nകപ്പല്‍ശാലയിലേക്കുള്ള ജീവനക്കാരെ കൃത്യമായി പരിശോധിച്ച് ഉറപ്പുവരുത്തിയാണ് ചൊവ്വാഴ്ച ജോലിക്ക് പ്രവേശിപ്പിച്ചത്. ഇത് വരും ദിവസങ്ങളിലും തുടരും.\nബിറ്റ്‌കോയിനായി പണം നല്‍കണം, ഇല്ലെങ്കില് ബോംബിടും\nവന് തുക ബിറ്റ്‌കോയിനായി നല്‍കിയില്ലെങ്കില് ബോംബിടുമെന്നാണ് അജ്ഞാതന്റെ ഭീഷണി സന്ദേശം. പാകിസ്താന് ഏജന്റുമാരുടെ സമ്മര്‍ദം തനിക്കുമേല് ഉണ്ടെന്നും പണം നല്‍കിയില്ലെങ്കില് ബോംബുകള് പൊട്ടിക്കുമെന്നും സന്ദേശത്തില് പറയുന്നു.\nഅന്വേഷണം എന്.ഐ.എ.യ്ക്ക് കൈമാറിയേക്കും\nകൊച്ചി: ബോംബ് ഭീഷണിയുമായി ബന്ധപ്പെട്ട കേസന്വേഷണം പോലീസ് എന്.ഐ.എ.യ്ക്ക് കൈമാറിയേക്കും. ഇക്കാര്യം ഔദ്യോഗികമായി എന്.ഐ.എ.യോട് ആവശ്യപ്പെടും. നേരത്തെ ഇതേ കപ്പലിലെ ഹാര്‍ഡ് ഡിസ്‌കുകള് മോഷണം പോയ സംഭവത്തില് പോലീസ് അന്വേഷണം നടത്തിയെങ്കിലും പ്രതികളെ പിടികൂടാനോ ഹാര്‍ഡ് ഡിസ്‌കുകള് കണ്ടെത്താനോ സാധിച്ചിരുന്നില്ല. ഒടുവില് എന്.ഐ.എ. കേസ് ഏറ്റെടുത്തതോടെയാണ് ബിഹാര്, രാജസ്ഥാന് സ്വദേശികളായ പ്രതികളെ അറസ്റ്റ് ചെയ്തത്.\nContent Highlights: bomb threat against ins vikrant police investigation


Lottery Fraud : കൊല്ലത്ത് വീണ്ടും ലോട്ടറി തട്ടിപ്പ്; നമ്പർ തിരുത്തി, ചെറുകിട കച്ചവടക്കാനെ കബളിപ്പിച്ചു | lottery fraud in kollam vendor cheated by unknown by changing number in WIn Win ticket\nപുനലൂർ സ്വദേശി വിശ്വനാഥനിൽ നിന്ന് അജ്ഞാതൻ രണ്ടായിരം രൂപ തട്ടിയത്. ടിക്കറ്റുമായി വിശ്വനാഥൻ ലോട്ടറി ഓഫീസിൽ എത്തിയപ്പോഴാണ് 3388ൽ അവസാനിക്കുന്ന ടിക്കറ്റുകൾ തിരുത്തി ആരോ തന്നെ കളിപ്പിച്ചതാണെന്ന് വ്യക്തമായത്.\nKollam, First Published Dec 6, 2021, 6:05 AM IST\nകൊല്ലം (Kollam) പുനലൂരിൽ വീണ്ടും ലോട്ടറി തട്ടിപ്പ് (Lottery Fraud). ലോട്ടറിയുടെ നമ്പർ തിരുത്തി രണ്ടായിരം രൂപയാണ് അജ്ഞാതന് ചെറുകിട കച്ചവടക്കാരനിൽ നിന്ന് തട്ടിയെടുത്തത് (Cheating). നവംബർ 29 ന് വിൻ വിൻ ലോട്ടറി നറുക്കെടുപ്പിൽ 500 രൂപ സമ്മാനമടിച്ചത് 8388ൽ അവസാനിക്കുന്ന ടിക്കറ്റുകൾക്കാണ്.\n8388ൽ അവസാനിക്കുന്ന നാല് ടിക്കറ്റുകൾ നൽകിയാണ് പുനലൂർ സ്വദേശി വിശ്വനാഥനിൽ നിന്ന് അജ്ഞാതൻ രണ്ടായിരം രൂപ തട്ടിയത്. ടിക്കറ്റുമായി വിശ്വനാഥൻ ലോട്ടറി ഓഫീസിൽ എത്തിയപ്പോഴാണ് 3388ൽ അവസാനിക്കുന്ന ടിക്കറ്റുകൾ തിരുത്തി ആരോ തന്നെ കളിപ്പിച്ചതാണെന്ന് വ്യക്തമായത്.\nതട്ടിപ്പു നടത്തിയ ആളെ കുറിച്ച് സൂചനയൊന്നുമില്ല. പൊലീസില് പരാതി നൽകി കാത്തിരിക്കുകയാണ് വിശ്വനാഥൻ.\nസമാന്തര ലോട്ടറി: രണ്ടുപേരെ പൊലീസ് അറസ്റ്റ് ചെയ്തു\nസമാന്തര ലോട്ടറി നടത്തിപ്പുമായി ബന്ധപ്പെട്ട് രണ്ടുപേർ കോഴിക്കോട് അറസ്റ്റിൽ. വേങ്ങേരി സ്വദേശി കുന്നത്തുമ്മൽ ശശീന്ദ്രൻ (62), എറണാകുളം ചേന്ദമംഗലം സ്വദേശി കിഴുക്കുമ്പുറം രാമചന്ദ്രൻ (57) എന്നിവയൊണ് കസബ പൊലീസ് വെള്ളിയാഴ്ച വൈകിട്ടോടെ അറസ്റ്റ് ചെയ്തത്. കോഴിക്കോട് മൊഫ്യൂസിൽ ബസ് സ്റ്റാൻഡ് കേന്ദ്രീകരിച്ചായിരുന്നു സംഘം സമാന്തര ലോട്ടറി ഇടപാട് നടത്തിയിരുന്നത്. അടുത്തിടെ പാലക്കാട് സമാന്തര ലോട്ടറി തട്ടിപ്പ് നടത്തിയ വന് സംഘത്തെ പൊലീസ് പിടികൂടിയിരുന്നു. പേപ്പറില് നമ്പറെഴുതി നല്‍കിയുള്ള സമാന്തര ലോട്ടറി തട്ടിപ്പ് സംഘത്തിന്‍റെ പ്രവര്‍ത്തനത്തെപ്പറ്റിയുള്ള ഏഷ്യാനെറ്റ് ന്യൂസ് വാര്‍ത്തയ്ക്ക് പിന്നാലെയാണ് പാലക്കാട്ടെ തട്ടിപ്പ് സംഘത്തെ പൊലീസ് പിടികൂടുന്നത്. കേരള സംസ്ഥാന ലോട്ടറി, അന്യസംസ്ഥാന ലോട്ടറികളായ ഡിയർ, കുയിൽ, നാഗാലാന്‍റ് ലോട്ടറി എന്നിവയുടെ ഫലം വരുന്ന ദിവസങ്ങളിൽ അവസാനത്തെ മൂന്ന് അക്കങ്ങൾ ആവശ്യമുള്ളവർ പ്രവചിക്കുകയാണ് സമാന്തര ലോട്ടറിക്കാര് ചെയ്യുന്നത്.\nഅടിക്കാത്ത ലോട്ടറിയില് അടിച്ച ലോട്ടറിയുടെ നമ്പര് ചേര്‍ത്ത് തട്ടിപ്പ്\nലോട്ടറി നമ്പറില് കൃത്രിമം കാണിച്ച് സമ്മാനത്തുക വാങ്ങിയ ആൾ അറസ്റ്റിൽ. തൃശ്ശൂർ വല്ലച്ചിറയിലുള്ള തൊട്ടിപറമ്പിൽ അനിലനെയാണ് സർക്കിൾ ഇൻസ്പെക്ടർ പ്രസാദിന്‍റെ നിർദ്ദേശപ്രകാരം തൃശ്ശൂർ വെസ്റ്റ് സ്റ്റേഷൻ സബ് ഇൻസ്പെക്ടർ റെമിൻ കെ ആർ അറസ്റ്റു ചെയ്തത്. പൂത്തോൾ സെന്‍ററില് ലോട്ടറി കച്ചവടം ചെയ്തുവരുന്ന വയോധികയായ രാജേശ്വരിയാണ് അനിലന്‍റെ തട്ടിപ്പിന് ഇരയായത്. സമ്മാനം ഇല്ലാത്ത ലോട്ടറിയിൽ കൃത്രിമം വരുത്തി സമ്മാനാർഹമായ നമ്പർ കൂട്ടിച്ചേർത്ത് 500 രൂപ വീതം സമ്മാനം ഉണ്ടെന്ന് അനിലന് രാജേശ്വരിയെ വിശ്വസിപ്പിക്കുകയായിരുന്നു.\nLast Updated Dec 6, 2021, 8:27 AM IST


കോഴിക്കോട് പാളയം മാര്‍ക്കറ്റില് 232പേര്‍ക്ക് കൊവിഡ് സ്ഥിരീകരിച്ചു - കണ്ണൂരാൻ വാർത്ത\nHome covid 19 കോഴിക്കോട് കോഴിക്കോട് പാളയം മാര്‍ക്കറ്റില് 232പേര്‍ക്ക് കൊവിഡ് സ്ഥിരീകരിച്ചു\nകോഴിക്കോട് പാളയം മാര്‍ക്കറ്റില് 232പേര്‍ക്ക് കൊവിഡ് സ്ഥിരീകരിച്ചു\nSwalih Chorukkala September 23, 2020 covid 19, കോഴിക്കോട്,\nകോഴിക്കോട്: പാളയം മാര്‍ക്കറ്റില് 232പേര്‍ക്ക് കൊവിഡ് സ്ഥിരീകരിച്ചു. 760 പേരില് നടത്തിയ ആന്റിജന് പരിശോധനയിലാണ് ഇത്രയും പേര്‍ക്ക് രോഗം സ്ഥിരീകരിച്ചത്. കൂടുതല് പേര്‍ക്ക് രോഗം സ്ഥിരീകരിച്ചതിനാല് മാര്‍ക്കറ്റ് അടയ്ക്കും.\nപുറത്ത് നിന്നുള്ള കുറച്ച് പേര് ഒഴിച്ചാല് ബാക്കിയെല്ലാവരും പോര്‍ട്ടര്‍മാരും കച്ചവടക്കാരും മാര്‍ക്കറ്റിലെ തൊഴിലാളികളുമാണ്.\nകഴിഞ്ഞ ദിവസങ്ങളിലെല്ലാം വലിയ രീതിയിലാണ് കോഴിക്കോട് ജില്ലയില് കൊവിഡ് പോസിറ്റീവാകുന്നവരുടെ കണക്ക്.\nതിങ്കളാഴ്ച 545 പേര്‍ക്കും, ചൊവ്വാഴ്ച 394 പേര്‍ക്കും രോഗം സ്ഥിരീകരിച്ചിരുന്നു. ഇന്ന് പാളയം മാര്‍ക്കറ്റില് മാത്രം ഇത്രയധികം കൊവിഡ് പോസിറ്റീവ് കേസുകള് വന്നതോടെ കോഴിക്കോട്ടെ രോഗികളുടെ എണ്ണത്തില് ഇന്ന് വലിയ വര്‍ധനവുണ്ടാവാനും സാധ്യതയുണ്ട്.\nTags # covid 19 # കോഴിക്കോട്\nTags covid 19, കോഴിക്കോട്


കെ.പി.എൻ. ട്രാവൽസ് - ഒരു ക്ലീനർ തുടങ്ങിവെച്ച ബസ് സർവ്വീസ് സംരംഭം •Tech Travel Eat\nഹൈവേകളിലും മറ്റും നിങ്ങൾ കണ്ടിട്ടുണ്ടാകും KPN എന്ന് പേരുള്ള ബസ്സുകളെ. അതെ, സൗത്ത് ഇന്ത്യയിലെ പേരുകേട്ട ബസ് ഓപ്പറേറ്ററാണ് KPN ട്രാവൽസ്. 1972 ൽ തമിഴ്‌നാട് സ്വദേശിയായ കെ.പി. നടരാജൻ രൂപം നൽകിയ സ്ഥാപനമാണ് കെ.പീ.എൻ ട്രാവൽസ്. വെറും ഏഴാം ക്ലാസ് വിദ്യാഭാസം മാത്രമുള്ള നടരാജൻ ഇത്രയും ബസ്സുകളുള്ള ട്രാവൽസ് ഉടമയായതിനു പിന്നിൽ അധികമാരും അറിയാത്ത ഒരു കഥയുണ്ട്. ആ കഥയാണ് ഇനി പറയുവാൻ പോകുന്നത്.\nസേലം സ്വദേശിയായിരുന്ന കെ.പി.നടരാജന്റെ കുട്ടിക്കാലത്ത് നാലാം ക്‌ളാസ് വരെ പഠിക്കുന്നതിനിടയിൽ സ്‌ഥിരമായി സ്‌കൂളിൽ പോകുവാൻ ബസ്സിൽ കയറാറുണ്ടായിരുന്നു. ഇടയ്ക്കെപ്പോഴോ നടരാജൻ എന്ന ആ വിദ്യാർത്ഥിയ്ക്ക് സ്ഥിരമായി കയറാറുണ്ടായിരുന്ന ആ ബസ്സിനോട് വല്ലാത്ത ഇഷ്ടം തോന്നി. അന്ന് അത് ഓടിച്ചിരുന്നത്, നല്ല ടിപ്ടോപ് ആയി ഡ്രെസ് ചെയ്തു വരുന്ന അറുമുഖൻ എന്ന് പേരുള്ള ഒരു ഡ്രൈവറായിരുന്നു. എന്നെങ്കിലും ബസ് ഓടിക്കണം എന്ന് കുഞ്ഞു നടരാജന് മനസ്സിൽ ആഗ്രഹമുണ്ടായി. പിന്നെ പിന്നെ നടരാജൻ ബസ്സിൽ കയറാൻ വേണ്ടി സ്‌കൂളിൽ പോകുന്ന പോലെയായി.\nഒടുവിൽ ബസ്സിനോടുള്ള ഇഷ്ടം കൂടിക്കൂടി നടരാജന്റെ പഠനം ഒരുവഴിയിലായി. ഏഴാം ക്‌ളാസിൽ വെച്ച് പഠനം നിർത്തിയ നടരാജൻ ഓരോരോ റൂട്ട് ബസ്സുകളിൽ ക്ളീനറായി ജോലിക്കു പോകുവാൻ തുടങ്ങി. റൂട്ട് ബസിനു കുഴപ്പങ്ങൾ എന്തെങ്കിലും വന്നാൽ പകരം ഓടുന്നതിനായി സ്പെയർ ആയി വണ്ടികൾ ഉണ്ടാകും. നടരാജൻ ക്ളീനറായി പോയിരുന്ന ബസ് സ്പെയർ ബസ് ആയിരുന്നതിനാൽ ഓട്ടമൊന്നും ഇല്ലാതെ സേലം ബസ് സ്റ്റാൻഡിൽ കിടക്കുകയായിരുന്നു.\nഒട്ടുമില്ലാതെ കിടന്നു ബോറടിച്ച നടരാജൻ ഒരു ദിവസം വൈകുന്നേരം ചായകുടിക്കാനായി ബസ്സിൽ നിന്നും പുറത്തേക്കിറങ്ങിയപ്പോൾ അദ്ദേഹത്തിൻ്റെ പിന്നാലെ പത്തോളം ആളുകൾ വന്നു ബസ് കോയമ്പത്തൂർ പോകുമോയെന്ന് ചോദിച്ചു. എത്രയാളുകൾ ഉണ്ടെന്നു ചോദിച്ചപ്പോൾ 20 പേർ മൊത്തം ഉണ്ടെന്നു അവർ പറഞ്ഞു. അങ്ങനെ നടരാജൻ ആ ആളുകളെയും കയറ്റി ബസ് കോയമ്പത്തൂരിലേക്ക് കൊണ്ടുപോയി.\nകോയമ്പത്തൂർ റെയിൽവേ സ്റ്റേഷനിലേക്ക് ആയിരുന്നു അവർക്ക് പോകേണ്ടിയിരുന്നത്. ഐലൻഡ് എക്സ്പ്രസ് എന്ന ബാംഗ്ളൂരിലേക്കുള്ള ട്രെയിൻ അപ്പോൾ കോയമ്പത്തൂർ സ്റ്റേഷനിൽ വന്നു. അന്ന് ഈ സമയത്ത് ആകെ ഈ ഒരു ട്രെയിനെ ബാംഗ്ലൂർക്ക് ഉള്ളു. ആ ട്രിപ്പ് കഴിഞ്ഞു തിരികെ വരാൻ ആണ് മുതലാളി പറഞ്ഞത്. റെയിൽവെ സ്റ്റേഷനിൽ നിന്ന് തിരികെ വണ്ടിയെടുക്കുമ്പോഴേക്കും ഒരു നാല് പേര് വന്നു. “ട്രെയിനിന് ടിക്കറ്റ് ഫുൾ ആണ്. ബാംഗ്ലൂർ പോകുമോ” എന്ന് ചോദിച്ചു. അങ്ങനെ ട്രെയിനിൽ ടിക്കറ്റ് കിട്ടാതിരുന്ന ആളുകളെ നടരാജൻ ബസ്സിലേക്ക് വിളിച്ചു കയറ്റി. അഞ്ചു മിനിറ്റ് കൊണ്ട് ബസ് ഫുൾ ആയി.\nഅവിടെ നിന്നു ബസ് നേരെ സേലം വഴി ബാംഗ്ലൂർ പോയി. ബാംഗ്ലൂർ പോകാൻ പെർമിറ്റ് എടുക്കണം എന്നൊന്നും അന്ന് നടരാജന് അറിയില്ലായിരുന്നു. യാത്രക്കാർ പോകണം എന്ന് പറഞ്ഞപ്പോൾ ഡീസലുമടിച്ചു അങ്ങ് പോയി. ഇതായിരുന്നു സേലം വഴിയുള്ള ആദ്യത്തെ നൈറ്റ് സർവീസ്. അതിനു മുൻപ് ഒരു നൈറ്റ് സർവീസ് സേലം വഴി ഉണ്ടായിട്ടില്ല. എല്ലാം തുടങ്ങിവെച്ചത് നടരാജനാണ്. സംഭവം ഹിറ്റായതോടെ തൃച്ചങ്കോട് ട്രാൻസ്‌പോർട്ട് എന്ന ബസുകാരെയും കൂടെ വിളിച്ച് ഇരുവശത്തേക്കും നൈറ്റ് സർവ്വീസ് ആരംഭിച്ചു.\n1967 ൽ സഹോദരന്റെ ഭാര്യാപിതാവുമായി പാർട്ണർഷിപ്പിൽ ഒരു ബസ് വാങ്ങുകയും അതിനു ശിവകുമാർ ട്രാവൽസ് എന്ന് പേരിടുകയും ചെയ്തു. കോയമ്പത്തൂർ – ബാംഗ്ലൂർ റൂട്ടിൽ നൈറ്റ് സർവ്വീസ് നടത്തിയിരുന്ന ഈ ബസ്സിൽ നടരാജൻ ക്ളീനറായി പോയിരുന്നു. ഇതിനിടയിൽ അദ്ദേഹം ബസ് ഡ്രൈവിംഗും പഠിച്ചെടുത്തു.\nഅങ്ങനെ കാലങ്ങൾ കടന്നു പോകവേ 1972 ൽ നടരാജൻ പലയിടങ്ങളിൽ നിന്നും പണം സ്വരൂപിച്ച് സ്വന്തമായി ഒരു ബസ് വാങ്ങി. ആന്ധ്രാപ്രദേശിലെ ചിറ്റൂരിൽ നിന്നും ഷാസി വാങ്ങി കുംഭകോണത്തു കൊണ്ടു വന്നു ബോഡി കെട്ടി ബസ് ഇറക്കി. APC 7581 എന്ന ആന്ധ്രാപ്രദേശ് രജിസ്ട്രേഷനിലായിരുന്നു KPN ട്രാവൽസിന്റെ ആദ്യത്തെ ബസ്.\nആദ്യമായി വാങ്ങിയ ബസ്സിന് മുത്തശ്ശന്റെയും, അച്ഛന്റെയും, നടരാജന്റെയും പേരുകളുടെ ആദ്യാക്ഷരങ്ങൾ ചേർത്ത് KPN ട്രാവൽസ് എന്ന് ബസ്സിന് പേരിട്ടു. കുപ്പണ്ണ പൊന്മലൈ നടരാജൻ എന്നാണു KPN എന്നതിന്റെ മുഴുവൻ പേര്. തിരുനെൽവേലി – ബാംഗ്ലൂർ റൂട്ടിൽ ആയിരുന്നു ആദ്യത്തെ സർവ്വീസ്. കുട്ടിക്കാലത്തെ ബസ്സിലെ ഡ്രൈവർ അറുമുഖനെ നടരാജൻ തൻ്റെ ബസ്സിൽ ഡ്രൈവറാക്കി. ഈ സർവ്വീസ് ലാഭകരമായി മുന്നോട്ടു പോകവേ ട്രിച്ചി – ചെന്നൈ റൂട്ടിലും KPN ബസ് സർവ്വീസുകൾ ആരംഭിച്ചു.\nനല്ല രീതിയിൽ ബസ് സർവ്വീസുകൾ നടത്തിക്കൊണ്ടിരുന്നതിനാൽ ആളുകൾ തങ്ങളുടെ യാത്രയ്ക്കായി KPN ട്രാവൽസിന്റെ ആശ്രയിക്കുവാൻ തുടങ്ങി. KPN ട്രാവൽസിന്റെ പ്രശസ്തി വർദ്ധിച്ചു. കൂടുതൽ ബസ്സുകൾ വാങ്ങി കൂടുതൽ സ്ഥലങ്ങളിലേക്ക് സർവ്വീസുകൾ ആരംഭിച്ചു. ബസ് സർവ്വീസ് രംഗത്തെ മാറ്റങ്ങളും ടെക്‌നോളജികളും KPN പിന്തുടർന്നു. 1994 ൽ ആദ്യമായി എയർ സസ്‌പെൻഷൻ സംവിധാനമുള്ള ബസ് ‘എയർബസ്’ എന്ന പേരിൽ നിരത്തിലിറക്കിയത് KPN ആയിരുന്നു.\nഅങ്ങനെ നല്ല രീതിയിൽ മുന്നോട്ടു പൊയ്ക്കൊണ്ടിരിക്കെയാണ് വർഷങ്ങൾക്ക് മുൻപ് ബെംഗളൂരുവിൽ കാവേരി തർക്കത്തെത്തുടർന്നു ഉണ്ടായ അക്രമത്തിൽ കെ.പി.എൻ. ട്രാവൽസിന്റെ അൻപതോളം ബസ്സുകൾ കത്തി നശിച്ചത്. അന്നും തൻ്റെ ജീവനക്കാർ സുരക്ഷിതരാണല്ലോ എന്നോർത്ത് ആശ്വാസം കൊണ്ടയാളാണ് കെ പി നടരാജൻ. ഇന്ന് വോൾവോ, സ്‌കാനിയ തുടങ്ങി 250 ലേറെ പ്രീമിയം ലക്ഷ്വറി ബസ്സുകൾ സ്വന്തമായി ഉള്ള സൗത്ത് ഇന്ത്യയിലെ മികച്ച ട്രാവൽസുകളിൽ ഒന്നാണ് കെ.പി.എൻ. വെറും ഏഴാം ക്ലാസ് വിദ്യാഭാസം മാത്രമുള്ള നടരാജൻ ഇത്രയും ബസ്സുകളുള്ള ട്രാവൽസ് ഉടമയായതിനു പിന്നിലെ ഈ ജീവിതകഥ ഏവർക്കും ഒരു പ്രചോദനം തന്നെയാണ്.


മില്‍മയെ കമ്പനിയാക്കാന് നീക്കം | DoolNews\nമില്‍മയെ കമ്പനിയാക്കാന് നീക്കം\nFriday, 20th September 2013, 7:00 am\nതിരുവനന്തപുരം: മില്‍മയെ കമ്പനിയാക്കാന് നീക്കം. കേരളത്തിന് പുറത്ത് മ്ില്‍മ കാലിത്തീറ്റ ഫാക്ടറി തുടങ്ങുന്നതിനായാണ് കമ്പനിയാക്കാന് തീരുമാനിച്ചത്.\nനിലവില് സഹകരണ സൊസൈറ്റി ആക്ട് പ്രകാരമാണ് മില്‍മ രജിസ്റ്റര് ചെയ്തിരിക്കുന്നത്. ഇതുപ്രകാരം കേരളത്തിന് പുറത്ത് ഫാക്ടറി തുടങ്ങാന് കമ്പനിക്ക് അധികാരമില്ല.\nഅതിനാലാണ് കമ്പനി ആക്ട് പ്രകാരം മില്‍മയെ രജിസ്റ്റര് ചെയ്യാനൊരുങ്ങുന്നത്. ഇപ്പോള് ആന്ധ്ര പ്രദേശ്, തമിഴ്‌നാട് എന്നീ സംസ്ഥാനങ്ങളില് നിന്നാണ് കേരളത്തിലെ ഫാക്ടറികളിലേക്ക് അസംസ്‌കൃത വസ്തുക്കള് എത്തുന്നത്.\nഇതുമൂലം കനത്ത സാമ്പത്തിക നഷ്ടമാണ് മില്‍മയ്ക്കുണ്ടാകുന്നത്. ഇത് നികത്താനാണ് കേരളത്തിന് പുറത്ത് ഫാക്ടറി നിര്‍മിക്കാന് തീരുമാനിച്ചത്.\nനിയമസാധുതകള് പഠിച്ചതിന് ശേഷമാവും കമ്പനിയാക്കുന്നതിന് അന്തിമതീരുമാനം കൈകൊള്ളുക. പട്ടണക്കാട്ടും മലമ്പുഴയിലൂമാണ് നിലവില് മില്‍മ ഫാക്ടറികള് ഉള്ളത്.


താലിബാന് യുഎസ് വരവേൽപ്പ് | US withdrawal | Afghanistan\nകെ. ഉബൈദുള്ള February 05, 2019 09:14 AM IST\nഅഫ്ഗാനിസ്ഥാനിൽ പതിനേഴു വർഷമായി തുടരുന്ന യുദ്ധത്തിൽനിന്ന് എങ്ങനെയെങ്കിലും തലയൂരാൻ കാത്തുനിൽക്കുകയാണ് അമേരിക്ക. യുഎസ് സൈന്യം സ്ഥലം വിടുകയാണെങ്കിൽ യുദ്ധം അവസാനിപ്പിക്കാൻ തങ്ങൾ ഒരുക്കമാണെന്നു താലിബാനും പറയുന്നു.\nഇവർ തമ്മിലുള്ള ഒത്തുതീർപ്പിന്റെ ചട്ടക്കൂട് തയ്യാറായിക്കഴിഞ്ഞുവത്രേ. ഉദ്ദേശിക്കുന്നതുപോലെ എല്ലാം നടക്കുകയാണെങ്കിൽ അഫ്ഗാനിസ്ഥാനിൽ സമാധാനമുണ്ടാകാൻ വഴിതെളിയുമെന്നും പ്രതീക്ഷിക്കപ്പെടുന്നു.\nപക്ഷേ, ഇൗ പ്രതീക്ഷ അഫ്ഗാൻ യുദ്ധവുമായി ബന്ധപ്പെട്ട എല്ലാവർക്കുമില്ല. യുഎസ് ഭരണകൂടം ചെന്നു ചാടുന്നതു ഭീമമായ അബദ്ധത്തിലേക്കാണെന്ന വിമർശനവും അമേരിക്കയിലെതന്നെ ചില കേന്ദ്രങ്ങളിൽനിന്ന് ഉയർന്നിട്ടുണ്ട്. കാബൂളിൽ താലിബാൻ വീണ്ടും അധികാരത്തിലെത്തുമെന്നും യുദ്ധത്തിനിടയാക്കിയ സാഹചര്യങ്ങൾ അതോടെ വീണ്ടും സംജാതമാകുമെന്നും അവർ ഭയപ്പെടുന്നു. ഗൾഫ് രാജ്യമായ ഖത്തറിലെ ദോഹയിൽ, കഴിഞ്ഞ ശനിയാഴ്ച (ജനുവരി 26) അവസാനിച്ച ആറു ദിവസങ്ങളിൽ അമേരിക്കയുടെയും താലിബാന്റെയും പ്രതിനിധികൾ തമ്മിൽ നടന്ന ചർച്ചകളിലാണ് ഒത്തുതീർപ്പിന്റെ ചർച്ചക്കൂട് തയാറായത്. ഇരുകൂട്ടരും തമ്മിൽ ഇതിനുമുൻപും ചർച്ചകൾ നടന്നിരുന്നുവെങ്കിലും അതൊന്നും ഇത്രയും നാളുകൾ നീണ്ടുനിന്നിരുന്നില്ല. തീരുമാനങ്ങളിലൊന്നും എത്തിച്ചേർന്നിരുന്നുമില്ല.\nഅഫ്ഗാൻ കാര്യങ്ങൾക്കുവേണ്ടി യുഎസ് പ്രസിഡന്റ് ഡോണൾഡ് ട്രംപ് നിയമിച്ച പ്രത്യേക ദൂതനായ സൽമായ് ഖലീൽസാദ് മുൻകൈയെടുത്തു സംഘടിപ്പിച്ച ദോഹചർച്ചയിലെ തീരുമാനം അദ്ദേഹത്തിന്റെ നയതന്ത്രചാതുരിയുടെ വിജയമായും കൊണ്ടാടപ്പെടുന്നു. അഫ്ഗാനിസ്ഥാനിൽ ജനിച്ച ഇൗ അറുപത്തേഴുകാരൻ മുൻപ് കാബൂളിലും ബഗ്ദാദിലും (ഇറാഖ്) യുഎസ്് അമ്പാസ്സഡറായിരുന്നു. അഫ്ഗാൻ ഭാഷകളായ പഷ്തോ, ദാരി എന്നിവയ്ക്കു പുറമെ അറബിക്കും ഉർദുവും നന്നായി അറിയാം.\nഅൽഖായിദയെപ്പോലുളള ഭീകരസംഘടനകളെ അഫ്ഗാനിസ്ഥാനിൽ പ്രവർത്തിക്കാൻ അനുവദിക്കില്ലെന്നു താലിബാൻ ഉറപ്പുനൽകുന്നുവെന്നതാണ് ഒത്തുതീർപ്പ് ചട്ടക്കൂടിലെ പ്രധാന വ്യവസ്ഥ. 2001 ഒക്ടോബറിൽ അമേരിക്ക അഫ്ഗാനിസ്ഥാനെ ആക്രമിക്കുകയും രണ്ടുമാസത്തിനകം കാബൂളിലെ അധികാരത്തിൽനിന്നു താലിബാനെ പുറത്താക്കുകയും ചെയ്തത് അൽഖായിദയ്ക്കും അവരുടെ നേതാവ് ഉസാമ ബിൻ ലാദനും താലിബാൻ ഭരണകൂടം അഫ്ഗാനിസ്ഥാനിൽ അഭയം നൽകിയതിന്റെ പേരിലായിരുന്നു.\nആ വർഷം സെപ്റ്റംബറിൽ അൽഖായിദ ഭീകരർ ന്യൂയോർക്കിലും വാഷിങ്ടണിലും നടത്തിയ ഭീകരാക്രമണത്തെ തുടർന്നായിരുന്നു അത്്. ബിൻ ലാദനെയും കൂട്ടരെയും പുറത്താക്കണമെന്ന യുഎസ് ആവശ്യം താലിബാൻ തള്ളിക്കളഞ്ഞു. ഏതാനും ആഴ്ചകൾക്കകം യുഎസ് ആക്രമണം തുടങ്ങുകയും ചെയ്തു.\nകാബൂളിൽനിന്നു പുറംതള്ളപ്പെട്ടതു മുതൽക്കേ അവിടേക്കു തിരിച്ചെത്താനുള്ള പോരാട്ടത്തിലാണ് താലിബാൻ. അതിനുവേണ്ടി ഗവൺമെന്റ് സേനയുമായും അവരെ സഹായിക്കുന്ന യുഎസ്-നാറ്റോ സൈന്യവുമായും നിരന്തരമായി ഏറ്റുമുട്ടിക്കൊണ്ടിരിക്കുന്നു.\nരണ്ടായിരത്തിനാനൂറിലേറെ അമേരിക്കൻ ഭടന്മാരും 62,000ൽപ്പരം അഫ്ഗാൻ സുരക്ഷാ സൈനികരും കൊല്ലപ്പെട്ടു. അഞ്ചുവർഷം മുൻപ് താൻ അധികാരം ഏറ്റതിനുശേഷം ഇതുവരെ അഫ്ഗാൻ ഭടന്മാർ മാത്രം 45,000 പേർ മരിച്ചുവെന്നാണ് അഫ്ഗാൻ പ്രസിഡന്റ് അഷ്റഫ് ഗനി ഇൗയിടെ ഡാവോസിലെ (സ്വിറ്റ്സർലൻഡ്) ലോക സാമ്പത്തിക ഫോറത്തിൽ അറിയിച്ചത്. താലിബാൻ അഴിച്ചുവിട്ട ഭീകരാക്രമണങ്ങളുടെ ഫലമായി ജീവൻ നഷ്ടപ്പട്ട സാധാരണ ജനങ്ങളും ഏറെയാണ്.\nദോഹ ചർച്ച ഇൗ മാസം 25നു പുനരാരംഭിക്കും. തുടർന്നുള്ള ചർച്ചകൾ പൂർണമായ ഒത്തുതീർപ്പിനു വഴിയൊരുക്കുകയാണെങ്കിൽ ഒന്നര വർഷത്തിനിടയിൽ അമേരിക്ക സൈന്യത്തെ അഫ്ഗാനിസ്ഥാനിൽനിന്നു പിൻവലിക്കുമെന്നും ചട്ടക്കൂടിൽ വ്യവസ്ഥയുണ്ട്. തങ്ങൾ യുദ്ധം നിർത്തണമെങ്കിൽ യുഎസ് സൈന്യം അഫ്ഗാനിസ്ഥാൻ വിടണമെന്നതു താലിബാന്റെ ദീർഘകാലത്തെ ആവശ്യമാണ്.\nയുദ്ധത്തിന്റെ മൂർധന്യത്തിൽ ഒരു ലക്ഷത്തിൽപ്പരം യുഎസ്-നാറ്റോ ഭടന്മാർ അഫ്ഗാനിസ്ഥാനിലുണ്ടായിരുന്നു. ഇപ്പോൾ അവശേഷിക്കുന്നതു 14,000 പേർ. യുദ്ധത്തിൽ നേരിട്ടുപങ്കെടുക്കാതെ, അഫ്ഗാൻ സൈന്യത്തിനു പരിശീലനവും ഉപദേശവും നൽകുകയാണ് അവരുടെ ജോലി. എത്രയും വേഗം അവരെയും പിൻവലിക്കാനാണ് ട്രംപിന്റെ ഉദ്ദേശ്യം.\nതാലിബാൻ വെടിനിർത്തുകയും കാബൂളിലെ ഗവൺമെന്റുമായി നേരിട്ടു ചർച്ചനടത്തുകയും ചെയ്യണമെന്നും ഒത്തുതീർപ്പ് ചട്ടക്കൂടിൽ പറയുന്നു. എന്നാൽ താലിബാൻ ഇതുവരെ അതിനു സമ്മതിച്ചിട്ടില്ല. കാബൂളിലെ ഭരണകൂടത്തെ അമേരിക്കയുടെ പാവയായിട്ടാണ് അവർ കരുതുന്നത്.\nദോഹ ചർച്ചയിൽ ഗവൺമെന്റിനു പേരിനുപോലും പ്രാതിനിധ്യമുണ്ടായിരുന്നുമില്ല. അതിനുമുൻപ് നടന്ന ചർച്ചയിൽ പങ്കെടുക്കാൻ പ്രസിഡന്റ് ഗനി തന്റെ ദേശീയ സുരക്ഷാ ഉപദേഷ്ടാവ് ഹംദുല്ല മുഹീബിനെ അയച്ചിരുന്നുവെങ്കിലും താലിബാന്റെ കടുംപിടിത്തംകാരണം അദ്ദേഹത്തിന് അതിൽ പങ്കെടുക്കാനാവാതെ മടങ്ങേണ്ടിവന്നു.\nതൽക്കാലം അമേരിക്കയുമായി മാത്രമേ ചർച്ചയ്ക്കു തയാറുള്ളൂവെന്നതാണ് താലിബാന്റെ നിലപാട്. അമേരിക്കയുടെ മുൻനിലപാടുകൾക്കു വിരുദ്ധമായി ഖലീൽസാദ് അതിനു വഴങ്ങി.\nഅതേസമയം, താലിബാന്റെ സാന്നിധ്യത്തിനു ശക്തി പകരാനായി അവരുടെ ഒരു പ്രമുഖ നേതാവിനെ ചർച്ചയിൽ പങ്കെടുപ്പിക്കുന്നതിൽ അദ്ദേഹം മുൻകൈയെടുക്കുകയും ചെയ്തു. താലിബാന്റെ സ്ഥാപകരിൽ ഒരാളായ ഇൗ നേതാവ്, മുല്ല അബ്ദുൽ ഗനി ബറാദാർ 2010 മുതൽ പാക്കിസ്ഥാനിൽ ജയിലിലായിരുന്നു. കഴിഞ്ഞവർഷം ഒക്ടോബറിലാണ് മോചിതനായത്. അതിനു വഴിയൊരുക്കിയതും യുഎസ് ദൂതനായിരുന്നു.\nഅഫ്ഗാനിസ്ഥാനിൽ നിന്ന് എത്രയും വേഗം തങ്ങളുടെ സൈന്യത്തെ തിരിച്ചുകൊണ്ടുവരാൻ അമേരിക്ക തിരക്കുകൂട്ടുകയാണെന്ന വസ്തുതയ്ക്ക് അടിവരയിടുകയാണ് ഇൗ സംഭവങ്ങൾ. വിദേശ രാജ്യങ്ങളിൽ യുദ്ധം ചെയ്യുന്ന യുഎസ് പട്ടാളക്കാരെ താൻ തിരിച്ചുകൊണ്ടുവരുമെന്നതു പ്രസിഡന്റ് ട്രംപിന്റെ തിരഞ്ഞെടുപ്പ് വാഗ്ദാനമായിരുന്നു.\nസിറിയയിൽ അവശേഷിക്കുന്ന രണ്ടായിരം യുഎസ് ഭടന്മാരെ ഉടൻ പിൻവലിക്കുമെന്ന പ്രഖ്യാപനത്തോടെ ഇക്കഴിഞ്ഞ ഡിസംബറിലാണ് അദ്ദേഹം അതു നടപ്പാക്കാൻ തീരുമാനിച്ചത്. അഫ്ഗാനിസ്ഥാനിലെ യുഎസ് ഭടന്മാരുടെ എണ്ണം ഉടൻ പകുതിയായി കുറക്കുമെന്ന പ്രഖ്യാപനം അതിനു ശേഷമായിരുന്നു.\nഅതോടെ താലിബാനുമായി ഒത്തുതീർപ്പിലെത്തേണ്ടത് അമേരിക്കയുടെ അടിയന്തരാവശ്യമായിത്തീർന്നു. ജനാധിപത്യരീതിയിൽ തിരഞ്ഞെടുക്കപ്പെട്ട അഫ്ഗാൻ ഗവൺമെന്റിനെ അതിനുവേണ്ടി അവഗണിക്കാൻ അമേരിക്കയ്ക്കു മടിയുണ്ടായതുമില്ല.\nയുഎസ് സൈനിക പിന്മാറ്റത്തിനുശേഷം എന്തു സംഭവിക്കുമെന്നത് അഫ്ഗാനിസ്ഥാനിലെ ജനങ്ങളിൽ വലിയൊരു വിഭാഗത്തെ അലട്ടാൻ തുടങ്ങിയിട്ടുണ്ടെന്നാണ് റിപ്പോർട്ടുകൾ. കാബൂളിലെ ഭരണത്തിൽ താലിബാൻ തിരിച്ചെത്തിയേക്കാം. ഇപ്പോൾതന്നെ അഫ്ഗാനിസ്ഥാന്റെ പകുതിയിലേറെ അവരുടെ നിയന്ത്രണത്തിലാണ്.\nതാലിബാൻ ആദ്യമായി കാബൂളിൽ അധികാരത്തിൽ എത്തിയതു 1996ലായിരുന്നു. അഫ്ഗാനിസ്ഥാനിൽനിന്നു സോവിയറ്റ് സൈന്യത്തെ പുറത്താക്കാൻ പോരാടിയ ഗറിലാ സംഘടനകൾ പരസ്പരം ഘോരയുദ്ധത്തിൽ ഏർപ്പെട്ടിരുന്ന കാലമായിരുന്നു അത്.\nആ യുദ്ധം അവസാനിപ്പിക്കാൻ താലിബാനു കഴിഞ്ഞുവെങ്കിലും അവരുടെ അഞ്ചുവർഷത്തെ ഭരണം നിഷ്ഠുരതയുടെ ഇരുണ്ട അധ്യായമാണ് അഫ്ഗാൻ ചരിത്രത്തിൽ എഴുതിച്ചേർത്തത്. അന്നത്തെപ്പോലുള്ള സംഭവങ്ങൾ ആവർത്തിക്കപ്പെടുമോയെന്നു പലരും ഭയപ്പെടുന്നതു സ്വാഭാവികം.\nഖലീൽസാദിനെപ്പോലെ അഫ്ഗാനിസ്ഥാനിലും ഇറാഖിലും നിർണായക ഘട്ടങ്ങളിൽ അമേരിക്കയുടെ അമ്പാസ്സഡറായിരുന്നു റയാൻ ക്രോക്കർ. പാക്കിസ്ഥാൻ, സിറിയ, കുവൈത്ത്, ലെബനൻ എന്നീ രാജ്യങ്ങളിലും അതേനിലയിൽ സേവനം ചെയ്യുകയുണ്ടായി. താലിബാനോടൊപ്പം ചേർന്നു ഖലീൽസാദ് തയാറാക്കിയ ഒത്തുതീർപ്പ് ചട്ടക്കൂടിനെ "കീഴടങ്ങൽ' എന്നാണ് അദ്ദേഹം വിശേഷിപ്പിച്ചത്. കാബൂളിലെ ഭരണത്തിൽ താലിബാന്റെ തിരിച്ചെത്തലായിരിക്കും ഇതിന്റെ ആത്യന്തിക ഫലമെന്ന് അദ്ദേഹം മുന്നറിയിപ്പ് നൽകുന്നു.


Thrissur Pooram on April 23 - കോവിഡ് മാനദണ്ഡങ്ങൾ പാലിച്ച് തൃശൂർ പൂരം ഏപ്രിൽ 23ന്\nരോഗ വ്യാപനത്തിന്റെ തോത് കണക്കിലെടുത്തായിരിക്കും എത്ര വിപുലമായി പൂരം നടത്തണമെന്നും എത്രത്തോളം ആളുകളെ പങ്കെടുപ്പിക്കണമെന്നും തീരുമാനിക്കുക\nUpdated: February 6, 2021 4:01:07 pm\nതൃശൂർ: കോവിഡ് വ്യാപനം തുടരുന്ന സാഹചര്യത്തിൽ കർശന നിയന്ത്രണങ്ങളോടുകൂടി തൃശൂർ പൂരം സംഘടിപ്പിക്കാൻ തീരുമാനം. ഏപ്രിൽ 23ന് ആയിരിക്കും പൂരം. മന്ത്രി വി.എസ്.സുനിൽ കുമാറിന്‍റെ അധ്യക്ഷതയിൽ ചേർന്ന യോഗത്തിലാണ് തീരുമാനം.\nAlso Read: പരമാധികാരി തന്ത്രി; ശബരിമല നിയമത്തിന്റെ കരട് പുറത്തുവിട്ട് യുഡിഎഫ്\nജനങ്ങളെത്തുന്നത് പരമാവധി നിയന്ത്രിക്കും. രോഗ വ്യാപനത്തിന്റെ തോത് കണക്കിലെടുത്തായിരിക്കും എത്ര വിപുലമായി പൂരം നടത്തണമെന്നും എത്രത്തോളം ആളുകളെ പങ്കെടുപ്പിക്കണമെന്നും തീരുമാനിക്കുക. ഇതിനായി പ്രത്യേക സമിതി രൂപീകരിക്കും. രണ്ടാഴ്ച കൂടുമ്പോൾ സമിതി യോഗം ചേർന്ന സാഹചര്യങ്ങൾ പരിശോധിച്ച് വ്യക്തത വരുത്തും.\nAlso Read: നടി സണ്ണി ലിയോണിനെ ക്രൈംബ്രാഞ്ച് ചോദ്യം ചെയ്തു\nപൂരം നടത്തിപ്പ് സംബന്ധിച്ച അന്തിമ തീരുമാനം മാർച്ചിലെടുക്കും. സർക്കാരിന്‍റെ നിയന്ത്രണങ്ങൾക്ക് വിധേയമായി തീരുമാനമെടുക്കാമെന്ന് പാറമേക്കാവ്, തിരുവമ്പാടി വിഭാഗങ്ങൾ സമ്മതിച്ചു. ലോക്ക്ഡൗണിന്റെ പശ്ചാത്തലത്തിൽ കഴിഞ്ഞ തവണ തൃശൂർ പൂരത്തിന്‍റെ ചടങ്ങുകൾ മാത്രം നടത്തുകയായിരുന്നു.\nWeb Title: Thrissur pooram on april 23\nസംസ്‌കൃത സര്‍വകലാശാല: താല്‍പ്പര്യമുള്ളയാളെ നിയമിക്കാന് വിഷയവിദഗ്ധര് ഉപജാപം നടത്തിയെന്ന് എംബി രാജേഷ്


ഉത്തരകൊറിയയിൽ പ്രേളയം; ആയിരങ്ങളെ ഒഴിപ്പിച്ചു – Newscom – Malayalam News\nഉത്തരകൊറിയയിൽ പ്രേളയം; ആയിരങ്ങളെ ഒഴിപ്പിച്ചു\nഉത്തരകൊറിയയിൽ കനത്ത മഴയും വെള്ളപ്പൊക്കവും. ആയിരത്തിലധികം വീടുകൾക്ക് കേടുപാടുകൾ സംഭവിച്ചു. അയ്യായിരത്തോളം പേരെ മാറ്റിപ്പാർപ്പിച്ചു. സർക്കാർ ഉടമസ്ഥതയിലുള്ള കൊറിയൻ രാജ്യം ഭക്ഷ്യ പ്രതിസന്ധി നേരിടുകയാണെന്ന് ജൂണിൽ ഉത്തരകൊറിയ സമ്മതിച്ചിരുന്നു. വെളളപ്പൊക്കത്തിൽ ഏക്കർ കണക്കിന് കൃഷിയും വിളകളും നശിച്ചുപോയതായും റിപ്പോർട്ടുകളുണ്ട്. ഈ സാഹചര്യത്തിൽ രാജ്യത്തെ ഭക്ഷ്യപ്രതിസന്ധി രൂക്ഷമായേക്കുമെന്നും ആശങ്ക ഉയർന്നു തുടങ്ങി.\nമഴ കൂടുതൽ നാശമുണ്ടാക്കുമെന്ന് വടക്കൻ കാലാവസ്ഥാ ഏജൻസി ഡെപ്യൂട്ടി ഡയറക്ടർ റി യോങ് നാം പറഞ്ഞു. കിഴക്കൻ തീരം കേന്ദ്രീകരിച്ച് വിവിധ പ്രദേശങ്ങളിൽ ഓഗസ്റ്റ് 10 വരെ ശക്തമായ മഴ പ്രതീക്ഷിക്കുന്നുയെന്നും റി കൂട്ടിച്ചേർത്തു. എല്ലാ മേഖലകളും യൂണിറ്റുകളും പ്രകൃതി ദുരന്തങ്ങൾ മുൻകൂട്ടി തടയാൻ വേണ്ട നടപടികൾ സ്വീകരിക്കണമെന്ന് ഉത്തര കൊറിയൻ നേതാവ് കിം ജോങ് ഉൻ നിർദ്ദേശം നൽകിയിട്ടുണ്ട്.\nസൗദിയിൽ 1,486 പേർക്കു കൂടി കൊവിഡ്; 15 മരണം\nടോക്കിയോ ഒളിമ്പിക്സിലെ ആദ്യ റെക്കോർഡ് ദക്ഷിണ കൊറിയയ്ക്ക്; താരമായി ആൻ സാൻ


viyan murder saranya | കാമുകനെ സ്വന്തമാക്കാൻ ഒന്നര വയസ്സുകാരനെ കൊലപ്പെടുത്തിയ ശരണ്യയുടെ കാമുകൻ തൂങ്ങി മരിച്ചു! വാട്‌സാപ്പ് ഗ്രൂപ്പുകളിലെ വ്യാജ പ്രചരണത്തിൽ പണി കിട്ടിയത് പൊലീസിനും; തെറ്റായ സന്ദേശം ചർച്ചയാകുന്നത് വിദേശ രാജ്യങ്ങളിലടക്കം മലയാളികൾ അംഗമായ പല ഗ്രൂപ്പുകളിൽ; നാട്ടുകാരുടെ രോഷം ഭയന്ന് നിധിൻ ഒളിവിൽ കഴിയുന്നുവെന്ന സൂചന; വിയാനെ കൊന്ന അമ്മയുടെ കാമുകനെ കൈയിൽ കിട്ടിയാൽ കൈകാര്യം ചെയ്യുമെന്ന ഭീഷണിയുമായി നാട്ടുകാരും; ശരണ്യയുടെ 'ജാരന്മാരെ' കണ്ടെത്താൻ പൊലീസും - MarunadanMalayali.com\nFebruary 23, 2020 | 09:30 AM IST | Permalink\nകണ്ണൂർ: കാമുകനെ സ്വന്തമാക്കാൻ ഒന്നര വയസ്സുകാരനെ കൊലപ്പെടുത്തിയ ശരണ്യയുടെ കാമുകൻ തൂങ്ങി മരിച്ചു എന്ന് സമൂഹ മാധ്യമങ്ങലിൽ പ്രചരണം. എന്നാൽ ഇത് വ്യാജമാണെന്ന് പൊലീസ് വെളിപ്പെടുത്തി. കഴിഞ്ഞ ദിവസങ്ങളിൽ വ്യാപകമായി സോഷ്യൽ മീഡിയയിൽ ശരണ്യയുടെ കാമുകൻ തൂങ്ങി മരിച്ചു എന്ന കുറിപ്പോടെ ഇയാളുടെ ചിത്രങ്ങൾ സഹിതമാണ് പ്രചരണം നടന്നത്.\nവ്യാജ പ്രചരണംമൂലം പണികിട്ടിയത് കണ്ണൂർ സിറ്റി പൊലീസിനാണ്. കാരണം ഇയാൾ ആത്മഹത്യ ചെയ്തോ എന്ന് ചോദിച്ചു കൊണ്ടുള്ള ഫോൺ കോളുകൾക്ക് മറുപടി പറഞ്ഞാണ് പൊലീസ് വലഞ്ഞത്. ശരണ്യ കുട്ടിയെ കൊലപ്പെടുത്തിയതിൽ കാമുകനും പങ്കുണ്ട് എന്ന വിമർശ്ശനം ഉയർന്ന സാഹചര്യത്തിൽ ആരോ വ്യാജ പ്രചരണം അഴിച്ചു വിടുകയായിരുപന്നു. വിദേശ രാജ്യങ്ങളിലടക്കം മലയാളികൾ അംഗമായ പല ഗ്രൂപ്പുകളിലും സന്ദേശം പ്രചരിക്കുന്നുണ്ട്.\nനിധിനോടുള്ള ജനരോഷമാണ് ഇതിന് പിന്നിലെന്നാണ് മനസ്സിലാക്കാൻ കഴിയുന്നത്. നിധിനെതിരെ ആരോപണം ഉയർന്ന സാഹചര്യത്തിൽ ജനങ്ങളുടെ പ്രതിഷേധം ഭയന്ന് നിധിൻ ബന്ധുവീട്ടിൽ ഒളിച്ചു കഴിയുകയാണ് എന്നാണ് ലഭിക്കുന്ന വിവരം. കയ്യിൽ കിട്ടിയാൽ കായികമായി കൈകാര്യം ചെയ്യുമെന്ന് നാട്ടുകാർ പരസ്യമായി വെല്ലുവിളിച്ചിട്ടുണ്ട്.\nഅതിനാൽ തന്നെ ഇന്ന് പൊലീസ് സ്റ്റേഷനിൽ വീണ്ടും ചോദ്യം ചെയ്യലിന് ഹാജരായത് വളരെ രഹസ്യമായിട്ടാണ്. ചോദ്യംചെയ്യലിൽ വിലപ്പെട്ട വിവരങ്ങൾ ലഭ്യമായിട്ടുണ്ടെന്നാണ് വിവരം. നിധിൻ നൽകിയിരിക്കുന്ന മൊഴികളുടെ അടിസ്ഥാനത്തിലും അന്വേഷണം നടത്തി കണ്ടെത്തിയ വിവരങ്ങളുടെ അടിസ്ഥാനത്തിലും നിലവിൽ അറസ്റ്റ് ചെയ്യാൻ കഴിയില്ല. കൂടുതൽ തെളിവുകൾ ലഭിച്ചാൽ ഉടൻ അറസ്റ്റ് ഉണ്ടാകുമെന്നാണ് പൊലീസ് പറയുന്നത്.\nഅതേ സമയം ശരണ്യക്ക് മറ്റ് ബന്ധങ്ങളും ഉണ്ടായിരുന്നതായി ശരണ്യയുടെ കാമുകൻ നിധിൻ പൊലീസിന് പ്രാഥമികമായി നൽകിയ മൊഴിയിൽ പറഞ്ഞു. പാലക്കാട് സ്വദേശിയായ ഒരു യുവാവുമായിട്ടാണ് ബന്ധം. ഈ ബന്ധവും ഫെയ്‌സ് ബുക്ക് വഴിയാണ് ആരംഭിച്ചത് എന്നുമാണ് നിധിൻ പൊലീസിനോട് പറഞ്ഞത്. ശരണ്യയുടെ ഫോണിന്റെ പാസ്വേർഡ് അടക്കമുള്ള പല കാര്യങ്ങളും നിധിനറിയാമായിരുന്നു. മിക്കപ്പോഴും ഫോൺ പരിശോധിക്കുകയും മെസ്സേജുകൾ വായിച്ചു നോക്കുകയും ചെയ്തിരുന്നു. അങ്ങനെയാണ് ഇക്കാര്യം ശ്രദ്ധയിൽപെട്ടതെന്നും ഇയാൾ പറയുന്നു. ഇതോടെ ശരണ്യക്ക് ഒന്നിലധികം ബന്ധങ്ങൾ ഉണ്ടായിരുന്നു എന്ന് തെളിയുകയാണ്. നിധിന്റെ മൊഴി കേട്ട് പൊലീസ് ഞെട്ടിയിരിക്കുകയാണ്.\nനിധിന്റെ മൊഴിയുടെ അടിസ്ഥാനത്തിൽ ഫെയ്‌സ് ബുക്ക് സുഹൃത്തിനെ കണ്ടെത്താനുള്ള ശ്രമം പൊലീസ് തുടങ്ങി. ഇതിനായി സൈബർ സെല്ലിന്റെ സഹായം തേയിടിരിക്കുകയാണ് കണ്ണൂർ സിറ്റി പൊലീസ്. കൂടാതെ ശരണ്യയുടെ കഴിഞ്ഞ ആറുമാസത്തെ ഫോൺ കോളുകൾ പരിശോധിക്കാനും പൊലീസ് തീരുമാനിച്ചിട്ടുണ്ട്. ഇതിനുള്ള നടപടി ക്രമങ്ങളും തുടങ്ങി. ശരണ്യയുമായി നിധിനല്ലാതെ മറ്റാരൊക്കെയായി ബന്ധമുണ്ട് എന്ന് കണ്ടെത്താനായിട്ടാണ് ഫോൺ കോളുകളുടെ പരിശോധന നടത്തുന്നത്. ഫെയ്‌സ് ബുക്കുമായി ബന്ധപ്പെട്ട് പാലക്കാടുള്ള യുവാവിന്റെ വിവരങ്ങൾ ശേഖരിക്കാനുള്ള നടപടിയും നടന്നു വരികയാണ്. ഇയാളുമായി ചാറ്റ് ചെയ്ത വിവരങ്ങൾ പൊലീസ് ശേഖരിച്ചിട്ടുണ്ട്. നിധിൻ മെസ്സേജുകൾ കാണാതിരിക്കാൻ മുൻപുള്ള ചാറ്റുകളൊക്കെ ഡിലീറ്റ് ചെയ്തിട്ടുള്ളതായാണ് സംശയം. ഇരുവരുടെയും ഫോണുകൾ ഫോറൻസിക് പരിശോധനയ്ക്കായി അയച്ചിരിക്കുകയാണ്. ഫോറൻസിക് പരിശോദനയിൽ വിലപ്പെട്ട വിവരങ്ങൾ ലഭ്യമാകുമെന്നാണ് പൊലീസിന്റെ നിഗമനം.\nശരണ്യയെ കൂടുതൽ ചോദ്യം ചെയ്യാനായി പൊലീസ് കസ്റ്റഡിയിൽ വാങ്ങാനാണ് തീരുമാനം. ശരണ്യയെ ചോദ്യം ചെയ്തെങ്കിൽ മാത്രമേ നിധിനുമായുള്ള സാമ്പത്തിക ഇടപാടിന്റെയും മറ്റും കൂടുതൽ വിവരങ്ങൾ ലഭ്യമാകുകയുള്ളൂ. ഇരുവരും ചേർന്ന് കണ്ണൂർ സിറ്റിയിലുള്ള ഒരു സഹകരണ ബാങ്കിൽ നിന്നും ലോൺ എടുക്കാൻ ശ്രമിച്ചിരുന്നു. നിധിന്റെ വീട്ടിൽ നടക്കുന്ന വിവാഹാവശ്യത്തിന് വേണ്ടിയാണ് എന്നാണ് പൊലീസിന് ലഭിച്ച വിവരം. ഇതിന്റെ തെളിവായി ശരണ്യയുടെ വീട്ടിൽ നിന്നും നിധിന്റെ റേഷൻ കാർഡ്, ആധാർ, തിരിച്ചറിയൽ രേഖകൾ, കരം അടച്ച രസീത് എന്നിവ കണ്ടെത്തിയിരുന്നു. പൊലീസ് ഈ സഹകരണ ബാങ്കിൽ അന്വേഷിച്ചെത്തിയപ്പോൾ ശരണ്യയും നിധിനും ലോണിന് അപോക്ഷിക്കാൻ എത്തിയിരുന്നു എന്ന വിവരം ലഭിച്ചു.\nഇക്കാര്യം നിധിനോട് ചോദിച്ചപ്പോൾ ഒരു ലക്ഷം രൂപയുടെ ലോൺ എടുക്കാനായിരുന്നു എന്നും 50,000 രൂപ വീതം രണ്ടുപേരും കൂടി പങ്കിട്ടെടുക്കാനായിരുന്നു തീരുമാനമെന്നുമാണ് പറഞ്ഞത്. എന്തായാലും നിധിനെ അറസ്റ്റ് ചെയ്യണമെന്നാവസ്യമുന്നയിച്ച് നാട്ടുകാർ രംഗത്ത് വന്നിട്ടുണ്ട്. ശരണ്യ ഒറ്റയ്ക്ക് കുറ്റ കൃത്യം ചെയ്യില്ല എന്നാണ് നാട്ടുകാർ പറയുന്നത്.


ആക്ടിവിസ്റ്റുകളെ ശബരിമലയിലേക്ക് കയറ്റില്ല; ദര്‍ശനത്തിനായി സ്ത്രീകള് അപേക്ഷിച്ചിട്ടില്ലെന്ന് കടകംപളള - Samakalika Malayalam\nആക്ടിവിസ്റ്റുകളെ ശബരിമലയിലേക്ക് കയറ്റില്ല; ദര്‍ശനത്തിനായി സ്ത്രീകള് അപേക്ഷിച്ചിട്ടില്ലെന്ന് കടകംപളളി\nBy സമകാലികമലയാളം ഡെസ്‌ക് | Published: 04th November 2018 06:04 PM |\nLast Updated: 04th November 2018 06:04 PM | A+A A- |\nതൃശൂര്: ആക്ടിവിസ്റ്റുകള്‍ക്ക് ശക്തി തെളിയിക്കാനുളള ഇടമല്ല ശബരിമല എന്ന് ആവര്‍ത്തിച്ച് ദേവസ്വം മന്ത്രി കടകംപളളി സുരേന്ദ്രന്. ആക്ടിവിസ്റ്റുകള് എന്ന പേരില് ഗൂഢലക്ഷ്യങ്ങളോടെ എത്തുന്നവര്‍ക്കുളള സ്ഥലമല്ല ശബരിമല. സര്‍ക്കാര് ഈ നിലപാടില് ഉറച്ച് നില്‍ക്കുന്നു. ഇത്തരത്തില് വരുന്നവരെ തടയുമെന്നും മന്ത്രി പറഞ്ഞു.\nതുലാമാസ പൂജയ്ക്കായി നട തുറന്ന സന്ദര്‍ഭത്തില് സംഘര്‍ഷാവസ്ഥ ഒഴിവാക്കാനാണ് മന്ത്രി ഇക്കാര്യം ആദ്യം പറഞ്ഞത്. തുടര്‍ന്ന് ശബരിമലയില് ദര്‍ശനത്തിന് എത്തിയ രഹ്ന ഫാത്തിമയ്ക്ക് മടങ്ങിപോകേണ്ടി വന്നിരുന്നു.\nസ്ത്രീകള് ആരും ശബരിമലയില് കയറണമെന്ന് ആവശ്യപ്പെട്ട് ഇതുവരെ സര്‍ക്കാരിനെ സമീപിച്ചിട്ടില്ലെന്നും മന്ത്രി പറഞ്ഞു. വിശ്വാസികള്‍ക്ക് പൂര്‍ണസുരക്ഷ നല്‍കുകയാണ് സര്‍ക്കാര് ലക്ഷ്യം. പൊലീസ് സാന്നിധ്യം ശബരിമല ദര്‍ശനത്തിന് തടസമാകില്ല. ഭക്തര്‍ക്ക് സുഗമമായ ദര്‍ശനം ഉറപ്പുവരുത്തുകയാണ് പൊലീസിന്റെ ഉത്തരവാദിത്വം. ശബരിമലയില് മാധ്യമങ്ങള്‍ക്ക് വിലക്കില്ല. മാധ്യമസ്വാതന്ത്ര്യത്തിന് സര്‍ക്കാര് വിലകല്‍പ്പിക്കുന്നുവെന്നും അദ്ദേഹം പറഞ്ഞു.\nആക്ടിവിസ്റ്റുകള് ശബരിമലയില് വരേണ്ടതില്ല എന്ന മന്ത്രിയുടെ മുന് പരാമര്‍ശത്തെ തളളി സിപിഎം സംസ്ഥാന സെക്രട്ടറി കോടിയേരി ബാലകൃഷ്ണന് രംഗത്തുവന്നിരുന്നു. ആക്ടിവിസ്റ്റ് ആയതിന്റെ പേരില് ശബരിമലയില് ആര്‍ക്കും പ്രവേശനം നിഷേധിക്കാനാവില്ലെന്ന് കോടിയേരി വ്യക്തമാക്കിയിരുന്നു. സ്ത്രീകള്‍ക്കു പ്രവേശനം അനുവദിക്കാമെന്ന് സുപ്രിം കോടതി വിധി. ആക്ടിവിസ്റ്റ് ആയതിന്റെ പേരില് അതു നിഷേധിക്കുന്ന നിലപാട് സ്വീകരിക്കാനാവില്ലെന്നും അദ്ദേഹം വ്യക്തമാക്കിയിരുന്നു.


Additional public prosecutor arrested in Charummoodu clash - Samakalika Malayalam\nചാരുംമൂട് സംഘര്‍ഷത്തില് അഡീഷണല് പബ്ലിക് പ്രോസിക്യൂട്ടര് അറസ്റ്റില്\nBy സമകാലിക മലയാളം ഡെസ്‌ക് | Published: 08th May 2022 10:38 AM |\nLast Updated: 08th May 2022 10:42 AM | A+A A- |\nപത്തനംതിട്ട: ചാരുംമൂട് സംഘര്‍ഷത്തില് അഡീഷണല് പബ്ലിക് പ്രോസിക്യൂട്ടര് സോളമനെ അറസ്റ്റ് ചെയ്ത് ജാമ്യത്തില് വിട്ടയച്ചു. സിപിഐ ജില്ലാ കൗണ്‍സില് അംഗമാണ് സോളമന്. സംഘര്‍ഷത്തില് ചാരുംമൂട് ഗ്രാമപഞ്ചായത്ത് അംഗവും ഡിസിസി സെക്രട്ടറി അടക്കം അഞ്ച് പേര് അറസ്റ്റിലായി.\nക്രിമിനല് കേസാണ് എല്ലാ പ്രതികള്‍ക്കുമേല് ചുമത്തിയതെന്ന് പൊലീസ് പറഞ്ഞു. എന്നാല് എല്ലാവര്‍ക്കുമെതിരെ ജാമ്യം ലഭിക്കാവുന്ന വകുപ്പുകളാണ് ചുമത്തിയതെന്ന ആരോപണവുമുണ്ട്. ഇതതോടെ സഘര്‍ഷവുമായി ബന്ധപ്പെട്ട് അറസ്റ്റിലയാവരുടെ എണ്ണം 18 ആയി.\nകഴിഞ്ഞ ദിവസം കോൺഗ്രസ്, സിപിഐ പ്രവർത്തകരായ നാലുപേരെ അറസ്റ്റ് ചെയ്തിരുന്നു. പൊലീസിനെ അക്രമിക്കുകയും കൃത്യനിർവഹണം തടസ്സപ്പെടുത്തുകയും ചെയ്തത് ഉൾപ്പെടെ കണ്ടാലറിയാവുന്നവരടക്കം 350ലധികം പേർക്കെതിരെയാണ് കേസ്.\nകോൺഗ്രസ് നൂറനാട് ബ്ലോക്ക് കമ്മിറ്റി ഓഫിസിനു മുന്നിൽ സിപിഐ പ്രവർത്തകർ കൊടിമരം സ്ഥാപിച്ചതുമായി ബന്ധപ്പെട്ടാണ് സംഘർഷമുണ്ടായത്. ആദ്യം സിപിഐ പ്രവർത്തകർ സ്ഥാപിച്ച കൊടിമരം കോൺഗ്രസ് നീക്കിയിരുന്നു. തുടർന്ന് സിപിഐ പ്രവർത്തകർ വീണ്ടും കൊടിമരം സ്ഥാപിച്ചു. ബുധനാഴ്ച വൈകീട്ട് കൊടിമരം നീക്കംചെയ്യുന്നതുമായി ബന്ധപ്പെട്ട തർക്കമാണ് സംഘർഷത്തിൽ എത്തിയത്. കോൺഗ്രസ് പ്രവർത്തകർ കൊടിമരം നീക്കാൻ ശ്രമിക്കുകയും കൊടിമരം സംരക്ഷിക്കാൻ സിപിഐ പ്രവർത്തകർ രംഗത്തിറങ്ങുകയും ചെയ്തതോടെയാണ് സംഘർഷാവസ്ഥ ഉടലെടുത്തത്. പൊലീസ് ഇടപെട്ടെങ്കിലും ഇരുഭാഗത്തെയും പ്രവർത്തകർ പിരിഞ്ഞുപോകാൻ തയാറായില്ല. തുടർന്ന് കല്ലേറും തമ്മിൽതല്ലുമുണ്ടായി. കോൺഗ്രസ് ബ്ലോക്ക് കമ്മിറ്റി ഓഫിസ് അടിച്ചുതകർക്കുകയും ചെയ്തു. അക്രമത്തിൽ കോൺഗ്രസ്-സിപിഐ പ്രവർത്തകരും പൊലീസും ഉൾപ്പെടെ 25ലധികം പേർക്കാണ് പരിക്കേറ്റത്.\nതൃശൂര് പൂരം: വെടിക്കെട്ട് കാണാന് നിയന്ത്രണം\nപബ്ലിക് പ്രോസിക്യൂട്ടര് Arrest Additional public prosecutor Charummoodu clash ചാരുംമൂട് സംഘര്‍ഷം അറസ്റ്റ്


'നിങ്ങളെ ആരൊക്കെ ട്രോളിയലും കളിയാക്കിയാലും അതൊന്നും കാര്യമാക്കണ്ട'; ജീവിതത്തിലെ ഏറ്റവും സന്തോഷം നിറഞ്ഞ നിമിഷവുമായി ഒമർലുലു! - Cine Kerala\nHome Social Media ‘നിങ്ങളെ ആരൊക്കെ ട്രോളിയലും കളിയാക്കിയാലും അതൊന്നും കാര്യമാക്കണ്ട’; ജീവിതത്തിലെ ഏറ്റവും സന്തോഷം നിറഞ്ഞ നിമിഷവുമായി ഒമർലുലു!\n‘നിങ്ങളെ ആരൊക്കെ ട്രോളിയലും കളിയാക്കിയാലും അതൊന്നും കാര്യമാക്കണ്ട’; ജീവിതത്തിലെ ഏറ്റവും സന്തോഷം നിറഞ്ഞ നിമിഷവുമായി ഒമർലുലു!\nഹാപ്പി വെഡിങ് എന്ന ചലച്ചിത്രത്തിലൂടെ തുടങ്ങിയതാണ് ഒമർലുലു എന്ന സംവിധായകൻ സിനിമ ജീവിതം. വലിയ പ്രതീക്ഷ ഒന്നും തന്നെ ഇല്ലാതെ ആയിരുന്നോ പ്രേക്ഷകർ ഹാപ്പി വെഡിങ് കാണുന്നതിനുവേണ്ടി തിയേറ്ററുകളിലെത്തിയത്. എന്നാൽ പ്രേക്ഷകരെല്ലാം അത്ഭുതപ്പെടുത്തി മികച്ച ഒരു കൊമേഴ്സ്യൽ ഫിലിം അവിടെ ഉദയം കൊള്ളുകയായിരുന്നു. ഇപ്പോഴും ഹാപ്പി വെഡിങ് ആരാധകർ ഏറെയാണ്. ചിരിപ്പിച്ചും ചിന്തിപ്പിച്ചും തേച്ചും പ്രണയിച്ചുമെല്ലാം മലയാളികൾ ആഘോഷമാക്കിയ സിനിമ. തുടർന്ന് ചങ്ക്സ് എന്ന സിനിമ എത്തിയപ്പോഴും അതേ ആവേശം തന്നെയായിരുന്നു മലയാളികളിൽ കാണാൻ സാധിച്ചത്. കാരണം അതോടുകൂടി ഒമർലുലു എന്ന സംവിധായകനിൽ മലയാളി പ്രേക്ഷകർ ഒരു വിശ്വാസമർപ്പിച്ചു. അതുതന്നെയായിരുന്നു ചങ്ക്സ് എന്ന സിനിമയുടെ വിജയം.\nഇത്തരത്തിൽ പുതുമുഖങ്ങളെ വെച്ചുകൊണ്ട് സിനിമ വിജയം ആകുവാനും സാധിക്കുമെന്ന ഒരു റെക്കോർഡ് കൂടി ഒമർലുലു ഉണ്ടാക്കിയെടുത്തു. അതിനെല്ലാം ശേഷം ഒരുകൂട്ടം ചെറുപ്പക്കാരെ വെച്ച് ഒമർ ലുലു സംവിധാനം ചെയ്ത ചലച്ചിത്രമാണ് ഒരു അഡാർലവ്. മാണിക്യ മലരായ എന്ന് തുടങ്ങുന്ന ഷാൻ റഹ്മാൻ റെ സംവിധാനത്തിലുള്ള ഗാനം പുറത്തിറങ്ങിയതോടെ കൂടി തന്നെ വലിയ പ്രതീക്ഷയായിരുന്നു ഒരു അഡാർ ലവ് എന്ന ചലച്ചിത്രത്തെക്കുറിച്ച് പ്രേക്ഷകർക്ക് ഉണ്ടായിരുന്നത്. ആ ഒരു ഗാനത്തിലെ പ്രിയയുടെ പുരികം പൊക്കലും കണ്ണിറുക്കലും വൈറലായി മാറിയ തോടുകൂടി പ്രിയയും ചിത്രവും സമൂഹമാധ്യമങ്ങളുടെ ചർച്ചവിഷയമായി മാറുകയായിരുന്നു. എന്നാൽ ചിത്രം തീയേറ്ററിൽ എത്തിയപ്പോഴേക്കും വലിയ വിജയം കാണാൻ സാധിച്ചില്ല. അതുവരെയുണ്ടായിരുന്ന ഒമർലുലു ചിത്രങ്ങളിൽ ഉണ്ടായിരുന്ന എന്തോ ഒന്ന് അടാർ ലവ് മിസ്സായത് പോലെയാണ് പ്രേക്ഷകർക്ക് തോന്നിയത്.\nഅത് പ്രേക്ഷകർ വ്യക്തമാക്കുകയും ചെയ്തിരുന്നു. എന്നാൽ ഇന്നിപ്പോൾ ഒരു അഡാർ ലവ് എന്ന ചലച്ചിത്രം മറ്റൊരു സന്തോഷം നൽകിയിരിക്കുകയാണ് സംവിധായകനും ചിത്രത്തിനും. അത് മറ്റൊന്നുമല്ല, മലയാളത്തിൽ നിന്ന് ഹിന്ദിയിലേക്ക് ഡബ്ബ് ചെയ്ത ഒരു ചിത്രത്തിന് വൺ മില്യൻ ലൈക്ക് ലഭിച്ചിരിക്കുകയാണ്. ഈ സന്തോഷ വിവരം പങ്കുവെച്ചുകൊണ്ട് ചിത്രത്തിന് സംവിധായകൻ ഒമർലുലു തന്നെ സമൂഹമാധ്യമങ്ങളിൽ എത്തിയിരിക്കുകയാണ്. ഈ സന്തോഷവർത്ത പങ്കുവെച്ചുകൊണ്ട് ഒമർ ലുലു കുറിച്ചത് ഇപ്രകാരമാണ്. “മലയാളത്തിൽ നിന്ന് ഹിന്ദിയില്ലേക്ക് ഡബ് ചെയ്ത ഒരു സിനിമക്ക് ചരിത്രത്തിൽ ആദ്യമായി One Million Like .\nപലരും കളിയാക്കിയ ഇപ്പോഴും കളിയാക്കുന്ന കുറച്ച് പുതുമുഖങ്ങളെ വെച്ച് ഞാന് സംവിധാനം ചെയ്ത “ഒരു അഡാറ് ലവിന്റെ” ഹിന്ദി ഡബിന് അങ്ങനെ ഒരു മില്ല്യൺ ലൈക്ക്,എന്റെ കരിയറില്ലെയും ആദ്യത്തെ ഒരു മില്ല്യൺ ലൈക്കാണ്. നിങ്ങളെ ആരൊക്കെ കളിയാക്കിയാലും ട്രോളിയാലും ഒന്നും കാര്യമാക്കണ്ട നിങ്ങൾ ആത്മാർത്ഥമായി ചെയ്ത പ്രവർത്തി ആണെങ്കിൽ ലോകത്തിന്റെ ഏതെങ്കിലും കോണിൽ നിന്നും വിജയം നിങ്ങളെ തേടി വരും.അന്തിമ വിജയം കർമ്മത്തിന്റെയാണ്. ” 50 മില്യൺ വ്യൂവ്സ് ആണ് ഈ ചിത്രത്തിന് ലഭിച്ചിരിക്കുന്നത്. എന്തൊക്കെയാണെങ്കിലും മലയാളികൾക്ക് അഭിമാനിക്കാൻ കഴിയുന്ന ഒരു നിമിഷം കൂടിയാണ് ഇത്. ഒമർ ലുലു പങ്കുവെച്ച ഈ സന്തോഷ വാർത്തയ്ക്കു താഴെയായി നിരവധി ലൈക്കുകളും കമന്റുകളും ആണ് ഇതിനോടകം തന്നെ എത്തിയിരിയ്ക്കുന്നത്.


കുന്നിന് മുകളിലാണ് മണ്‍കട്ടയില് നിര്‍മിച്ച വീട്, വെള്ളമെത്തിക്കാന് പെടാപ്പാടാണ്; എന്നാല് അനന്തു - Samakalika Malayalam\nകുന്നിന് മുകളിലാണ് മണ്‍കട്ടയില് നിര്‍മിച്ച വീട്, വെള്ളമെത്തിക്കാന് പെടാപ്പാടാണ്; എന്നാല് അനന്തുവിന് ഇനി ആകുലതകളില്ല\nBy സമകാലിക മലയാളം ഡെസ്‌ക് | Published: 22nd September 2020 09:25 AM |\nLast Updated: 22nd September 2020 09:25 AM | A+A A- |\nകൊച്ചി: കുന്നില്‍മുകളിലാണ് വീട്. നൂറ് മീറ്ററില് അധികം നടന്ന് കയറണം. മണ്‍കട്ടയില് നിര്‍മിച്ച ഓടുമേഞ്ഞ വീടാണ് അനന്തുവിന്റേത്. ഇതിന് വര്‍ഷങ്ങളുടെ പഴക്കമുണ്ട്...വീട്ടാവശ്യങ്ങള്‍ക്ക് വേണ്ട ശുദ്ധജലം വാഹനത്തില് കാശ് മുടക്കി എത്തിച്ചാണ് ഉപയോഗിക്കുന്നത്...ഇനി ഈ ആകുലതകളൊന്നും അനന്തുവിനെ വേട്ടയാടില്ല. കേരള ഭാഗ്യക്കുറിയുടെ തിരുവോണം ബംബര് 12 കോടി തനിക്ക് ലഭിച്ചത് ഇതുവരെ വിശ്വസിക്കാനായിട്ടില്ല അനന്തു വിജയന്.\nവിവരം അറിഞ്ഞ് ഞായറാഴ്ച തനിക്ക് ഉറങ്ങാന് പോലുമായില്ലെന്നാണ് അനന്തു പറയുന്നത്. ബംബര് ഇത്തവണ തനിക്ക് തന്നെയെന്ന് കൂട്ടുകാരോട് തമാശയായി പറഞ്ഞിരുന്നു. എന്നാല് അത് യാഥാര്‍ഥ്യമായെന്ന് ഇപ്പോഴും അനന്തുവിന് ഉള്‍ക്കൊള്ളാനാവുന്നില്ല. പെയിന്റിങ് തൊഴിലാളിയായ അച്ഛനെയാണ് ആദ്യം വിവരം വിളിച്ചറിയിച്ചത്. പിന്നാലെ അമ്മയേയും.\nകൊച്ചി എളംകുളം പൊന്നേത്ത് ക്ഷേത്രത്തില് അക്കൗണ്ടന്റാണ് ഇടുക്കി ഇരട്ടയാര് വലയതോവാള പൂവത്തോലില് അനന്തു. പരിചയത്തിലുള്ള ബാങ്ക് ഉദ്യോഗസ്ഥ വഴി ഞായറാഴ്ച തന്നെ ഫെഡറല് ബാങ്ക് ശാഖയില് ടിക്കറ്റ് ഏല്‍പ്പിച്ചു.\nകൊച്ചിയില് നിന്ന് ഇരട്ടയാറിലേക്ക് അനന്തു എത്തുകയും ചെയ്തു. ഏറെ പ്രതിസന്ധികള് താണ്ടിയായിരുന്നു ജീവിതം എന്ന് അനന്തു പറയുന്നു. ബിരുദ വിദ്യാര്‍ഥിയായിരിക്കെ കടയില് ജോലിക്ക് നില്‍ക്കേണ്ടി വന്നു. കോളെജില് നിന്ന് നേരെ കടയിലേക്ക്. കടയില് നിന്ന് വീട്ടിലേക്ക്...\nലോക്ക്ഡൗണ് സമയം മാത്രം 5000 രൂപയുടെ വെള്ളമാണ് തങ്ങള്‍ക്ക് എടുക്കേണ്ടി വന്നതെന്ന് അനന്തുവിന്റെ അച്ഛന് പറയുന്നു. 12 കോടി ലോട്ടറി അടിച്ച സാഹചര്യത്തില് ക്ഷേത്രത്തിന്റെ അക്കൗണ്ടന്റ് ജോലി തുടരണമോ എന്ന കാര്യത്തില് അനന്തു തീരുമാനം എടുത്തിട്ടില്ല. പണം കയ്യില് വരട്ടേ...എന്നിട്ടാലോചിക്കാം എന്നാണ് അനന്ദു പറയുന്നത്.\nതിരുവോണം ബംബര് കേരള ഭാഗ്യക്കുറി


പരിശുദ്ധ ദൈവമാതാവിന്‍റെ വണക്കമാസം: പതിനെട്ടാം തീയതി – Nelson MCBS\nസീറോ മലബാർ ശ്ലീഹാക്കാലം ജൂലൈ 04 യോഹ. 15: 18-27 സഹനം\nസീറോ മലങ്കര ജൂലൈ 04 മർക്കോ. 6: 53-56 തിരിച്ചറിവ്\nജൂലൈ 04: പോര്‍ത്തുഗല്ലിലെ വിശുദ്ധ എലിസബത്ത്\nസിതാര കൃഷ്ണകുമാറനെ കടത്തി വെട്ടി മകൾ 🔥 Sithara Krishnakumar daughter sayu singing\nCOCOON – കൊക്കൂൺ | Short Film | Simon Kollannur | Media Catholica\nWe ONLY ate TINY FOOD For 24 Hours Challenge\nവിശ്വാസം ഉണ്ടെന്ന് പറയുന്നുണ്ട്, പക്ഷെ ശരിക്കും വിശ്വാസം ഉണ്ടോ? Fr Anoop Pattathil | St Thomas Day\nInvestigation into Meghan’s royal bullying allegations ‘to remain private’ – BBC News\nLibya protesters storm parliament building in Tobruk BBC News\nUkraine demands the seizure of Russian-flagged grain ship off Turkey – BBC News\n3,916,160 People Visited\nBy Nelson on May 18, 2022 • ( Leaveacomment )\nഅതിനാല്, കര്‍ത്താവു തന്നെ നിനക്ക് അടയാളം തരും. യുവതി ഗര്‍ഭംധരിച്ച് ഒരു പുത്രനെ പ്രസവിക്കും. അവന് ഇമ്മാനുവേല് എന്നു വിളിക്കപ്പെടും”\nപ. കന്യകയുടെ കന്യാത്വം\nദൈവം സ്ത്രീകള്‍ക്ക് നല്കിയ2ദാനങ്ങളാണ് മാതൃത്വവും കന്യാത്വവും. സ്വാഭാവിക തലത്തില് ഇവ രണ്ടും ഒരു വ്യക്തിയില് സമ്മേളിക്കുക അസാദ്ധ്യമാണ്. എന്നാല് ലോക ചരിത്രത്തില് ആദ്യത്തേതും അവസാനത്തേതുമായി പരിശുദ്ധ അമ്മ ആ നിയമത്തിനു മാറ്റം കുറിച്ചു. ദൈവശാസ്ത്രത്തില് കന്യകാത്വം ഒരു സുകൃതമാണ്. ഒരര്‍ത്ഥത്തില് പ.കന്യകയുടെ കന്യാത്വമാണ് ലോകപരിത്രാതാവിനെ ജനിപ്പിച്ചത്. അതിനാല് കന്യാത്വം ആദ്ധ്യാത്മിക ജനനത്തിന്‍റെ ഉറവിടമായി. പ.കന്യകയുടെ കന്യാത്വത്തിന്‍റെ യാതൊരു കോട്ടവും തട്ടാതെയാണ് മിശിഹാ ജനിച്ചത്. അനുവദനീയമായ ലൈംഗിക സുഖഭോഗങ്ങള് പോലും പരിത്യജിച്ച് ആത്മശരീരവിശുദ്ധി ആജീവനാന്തം പാലിക്കുക എന്നതാണ് കന്യാത്വം കൊണ്ട് വിവക്ഷിക്കുന്നത്.\nപ.കന്യക മിശിഹായെ ഗര്‍ഭം ധരിക്കുന്നതിനു മുമ്പും പരിശുദ്ധാത്മാവിനാല് ഈശോയെ ഗര്‍ഭം ധരിച്ചതിനു ശേഷവും അവിടുത്തെ കന്യാത്വത്തിനു യാതൊരു ഭംഗവും സംഭവിച്ചില്ല എന്നുള്ളത് അപ്പസ്തോലിക കാലം മുതലുള്ള വിശ്വാസമായിരുന്നു. കണ്ടാലും, കന്യക ഗര്‍ഭം ധരിച്ചു ഒരു പുത്രനെ പ്രസവിക്കും. അവന് എമ്മാനുവേല് എന്നു വിളിക്കപ്പെടും (എശയ്യ. 7:14) എന്നുള്ള ഏശയ്യ പ്രവാചകന്റെ പ്രവചനം ക്രിസ്തുവിന്‍റെ കന്യകയില് നിന്നുള്ള ജനനത്തെ എടുത്തുകാണിക്കുന്നു.\nവി.ലൂക്കാ സുവിശേഷകന് മംഗലവാര്‍ത്തയെപ്പറ്റി പ്രതിപാദിക്കുമ്പോള് ദൈവദൂതന് യൗസേപ്പ് എന്ന പുരുഷനോട് വിവാഹം ചെയ്യപ്പെട്ടിരുന്ന കന്യകയുടെ പക്കലേയ്ക്കു അയയ്ക്കപ്പെട്ടു. (ലൂക്കാ 1:26) മേരി ദൂതനോടു പറഞ്ഞ വാക്കുകളും അത് വ്യക്തമാക്കുന്നുണ്ട്. ഞാന് പുരുഷനെ അറിയാത്തതിനാല് ഇത് എങ്ങനെ സംഭവിക്കും. ദൈവദൂതന് ഉടന് തന്നെ മേരിയുടെ സംശയ നിവാരണം വരുത്തി: “പരിശുദ്ധാത്മാവ് വരും, അത്യുന്നതന്‍റെ ശക്തി നിന്‍റെ മേല് ആവസിക്കും. അതിനാല് നിന്നില് നിന്ന് പിറക്കുന്നവന് പരിശുദ്ധനാകുന്നു. ദൈവത്തിന്‍റെ പുത്രന് എന്നു വിളിക്കപ്പെടുകയും ചെയ്യും. ഇതാ, നിന്‍റെ ചാര്‍ച്ചക്കാരിയായ എലിസബത്ത് തന്നെയും അവരുടെ വാര്‍ദ്ധക്യത്തില് ഒരു പുത്രനെ ഗര്‍ഭം ധരിച്ചിരിക്കുന്നു. വന്ധ്യ എന്നു വിളിക്കപ്പെടുന്ന അവള്‍ക്ക് ഇത് ആറാം മാസമാണ്. ദൈവത്തിനു ഒരു കാര്യവും അസാധ്യമല്ല” (ലൂക്കാ 1:34-37). ഇവിടെ സാധാരണ രീതിയില് അസാധ്യമായ ഒന്നിന്‍റെ സാധ്യതയെപ്പറ്റി, അഥവാ പരിശുദ്ധാത്മാവിന്‍റെ പ്രവര്‍ത്തനത്തിലുള്ള ഗര്‍ഭധാരണമാണ് ദൈവദൂതന്‍റെ വിവക്ഷ.\nവി.മത്തായിയുടെ സുവിശേഷം ഇത് വ്യക്തമാക്കുന്നു. “യേശുക്രിസ്തുവിന്റെ ജനനം ഇപ്രകാരമായിരുന്നു: അവന്റെ മാതാവായ മറിയവും ജോസഫും തമ്മിലുള്ള വിവാഹ നിശ്ചയം കഴിഞ്ഞിരിക്കെ, അവര് സഹവസിക്കുന്നതിനുമുമ്പ് അവള് പരിശുദ്ധാത്മാവിനാല് ഗര്‍ഭിണിയായി കാണപ്പെട്ടു”\nഇന്നു ലൈംഗികാതിപ്രസരവാദവും ലൈംഗികാരാജകത്വവും ശക്തിപ്രാപിച്ചു വരുന്ന ഈ അവസരത്തില് പ.കന്യകയുടെ മാതൃക നമുക്ക് ആത്മശരീരവിശുദ്ധിയോടുകൂടി ജീവിക്കുവാന് പ്രചോദനമരുളണം. ഓരോ ജീവിതാന്തസ്സിലുള്ളവരും അവരവരുടെ ജീവിതാന്തസ്സിനനുസരണമായ വിശുദ്ധി പാലിക്കണം. പ.കന്യകയുടെ നേരെയുള്ള ഭക്തി ശുദ്ധതയുടെ ഏറ്റവും സുനിശ്ചിതമായ അടയാളമാണ്. ഹൃദയശുദ്ധിയുള്ളവര് ഭാഗ്യവാന്മാര് എന്തെന്നാല് അവര് ദൈവത്തെ കാണും. ശുദ്ധത പാലിക്കുന്നവരെ പ.കന്യകയും ഈശോയും വളരെയധികം സ്നേഹിക്കുന്നുവെന്നും നാം മനസ്സിലാക്കേണ്ടിയിരിക്കുന്നു.\nഅയര്‍ലന്‍ഡിലെ വി.ബ്രിജിറ്റ് വളരെ സൗന്ദര്യവതിയായിരുന്നു. അവള് പ.കന്യകയുടെ നേരെ അതിയായ ഭക്തിയുള്ളവളുമായിരുന്നു. ചെറുപ്പത്തിലെ തന്നെ അവള് കന്യാവ്രതം വാഗ്ദാനം ചെയ്തു. പക്ഷേ മാതാപിതാക്കന്മാര് വിവാഹം കഴിക്കുവാന് നിര്‍ബന്ധിച്ചു. ഒരു പ്രഭുകുമാരന് അവളെ വിവാഹം കഴിക്കുവാന് ആഗ്രഹിച്ചു. ബ്രിജിറ്റ് കന്യാവ്രതം അര്‍പ്പിച്ചതുകൊണ്ട് വിവാഹത്തില് വൈമുഖ്യം പ്രദര്‍ശിപ്പിക്കുകയാണ് ചെയ്തത്. മാത്രമല്ല അവള്‍ക്ക് ഒരു രോഗം പിടിപെട്ട് അവളുടെ സൗന്ദര്യത്തിനു കോട്ടം സംഭവിച്ചു. ശുദ്ധതയോടുള്ള സ്നേഹം നിമിത്തം അവള് തന്നെ മുഖം വിരൂപമാക്കി. തന്നിമിത്തം വിവാഹാലോചനകളെല്ലാം മാതാപിതാക്കന്മാര് ഉപേക്ഷിച്ചു.\nകുറെനാള് കഴിഞ്ഞ് അത്ഭുതമെന്നു പറയട്ടെ അവളുടെ പൂര്‍വ സൗന്ദര്യം അവള്‍ക്കു ലഭിച്ചു. അവള് പിന്നീട് പ.കന്യകയോടു ഏറ്റവും ഐക്യം പ്രാപിച്ചു. അതിനാല് അയര്‍ലന്‍ഡിലെ മേരി എന്ന അപരാഭിദാനത്തിന് അവള് അര്‍ഹയായി തീര്‍ന്നു. എല്ലാ വിശുദ്ധരും അവളുടെ ശുദ്ധത സംരക്ഷിക്കുന്നതിനായി പ.കന്യകയോടു അന്യാദൃശമായ ഭക്തി പ്രകടിപ്പിച്ചിരുന്നു. അവള് കന്യകകളുടെ രാജ്ഞിയാണ്. പ.കന്യകയുടെ നേരെയുള്ള ഭക്തി ശുദ്ധതയുടെ ഏറ്റവും സുനിശ്ചിതമായ അടയാളമാണ്.\nപ.കന്യകയെ, അങ്ങു അവിടുത്തെ കന്യാവ്രതത്തെ ഏറ്റവും വിലമതിച്ചിരിക്കുന്നു. ദൈവമാതൃത്വം അങ്ങേയ്ക്ക് നല്‍കിയ അവസരത്തില് പോലും അവിടുന്ന് അതിനെ വളരെ സ്നേഹിച്ചിരുന്നു എന്നു വ്യക്തമാക്കി. ഞങ്ങള് ആത്മശരീര വിശുദ്ധിയോടുകൂടി ജീവിക്കുവാനുള്ള അനുഗ്രഹം നല്‍കേണമേ. ഇന്ന് അനേകര് ഞങ്ങളുടെ ആത്മനൈര്‍മ്മല്യത്തെ കളങ്കപ്പെടുത്തി ജീവിക്കുന്നു. അവര്‍ക്കെല്ലാവര്‍ക്കും മാനസാന്തരത്തിനുള്ള പ്രചോദനം ലഭിക്കട്ടെ. കന്യാംബികയെ, അങ്ങാണല്ലോ എല്ലാവര്‍ക്കും ഹൃദയശുദ്ധതയോടുള്ള സ്നേഹം നല്‍കുന്നത്. ഞങ്ങളും അതിനെ വിലമതിക്കുവാനുള്ള ജ്ഞാനം പ്രദാനം ചെയ്യണമേ.\nജന്മ പാപമില്ലാതെ ഉത്ഭവിച്ച ശുദ്ധ മറിയമേ! പാപികളുടെ സങ്കേതമേ! ഇതാ നിന്‍റെ സങ്കേതത്തില് ഞങ്ങള് തേടിവന്നിരിക്കുന്നു. ഞങ്ങളുടെമേല് അലിവായിരുന്ന് ഞങ്ങള്‍ക്കു വേണ്ടി നിന്‍റെ തിരുക്കുമാരനോടു പ്രാര്‍ത്ഥിച്ചു കൊള്ളണമേ. 1 സ്വര്‍ഗ്ഗ. 1 നന്മ. 1 ത്രിത്വ.\nസര്‍വശക്തനും, നിത്യനുമായിരിക്കുന്ന സര്‍വ്വേശ്വരാ, ഭാഗ്യവതിയായിരിക്കുന്ന മറിയത്തിന്‍റെ ആത്മാവും ശരീരവും റൂഹാദക്കുദിശായുടെ അനുഗ്രഹത്താലെ നിന്‍റെ ദിവ്യപുത്രന് യോഗ്യമായ പീഠമായിരിപ്പാന് പൂര്‍വികമായി നീ നിയമിച്ചുവല്ലോ. ഈ ദിവ്യമാതാവിനെ നിനച്ചു സന്തോഷിക്കുന്ന ഞങ്ങള്, ഇവരുടെ അനുഗ്രഹമുള്ള അപേക്ഷയാലെ ഈ ലോകത്തിലുള്ള സകല ആപത്തുകളില് നിന്നും, നിത്യമരണത്തില് നിന്നും രക്ഷിക്കപ്പെടുവാന് കൃപ ചെയ്യണമേ. ഈ യാചനകളൊക്കെയും ഞങ്ങളുടെ കര്‍ത്താവീശോമിശിഹായുടെ തിരുമുഖത്തെക്കുറിച്ച് ഞങ്ങള്‍ക്കു നീ തന്നരുളണമേ. ആമ്മേന് .\nപാപികളുടെ സങ്കേതമേ! മാര്‍പാപ്പ മുതലായ തിരുസഭാധികാരികള്‍ക്കു വേണ്ടി പ്രാര്‍ത്ഥിക്കണമേ .\nകളങ്കരഹിതയായ കന്യകയെ, നിഷ്ക്കളങ്കരായി ജീവിക്കുവാന് ഞങ്ങളെ അനുഗ്രഹിക്കണമേ.\nCategories: വണക്കമാസം, Vanakkamasam